

Absentismo laboral den 
sector priva a keda bou 
margen internacional 

Lesa A3 


Diamars 23 di Februari 2016 www.bondia.com Email: noticia@bondia.com Tel: 582-7800 Fax: 582-7044 1,50 Florin 


Aeropuerto di Aruba a gaua “Americas 
Routes Marketiug Awards” 



Lesa A6 



Coby Geerman Sindieato UEA: 

Mañan ta haya sa si 
empleadonan ta 
\vordo paga 

Lesa A2 


Minister Hooyboer-Winklaar: 

Desde september 2015 
tin un oferta 
final conforme ley riba 
mesa pa managernan 
di unidad di EPI 

Lesa A6 



Editorial 

Nos ta inverti mas den atrae 
turista den exterior... 

Ta inverti tambe den 
drecha Aruba? 

Lesa A4 



Awo cu 2 florin mas, bo por gana e 035^05© 





'Afl. 30Q.0Q0,- + AU. 100.000,- ^ 

ObtenHwl na cualkler febendedo dl lottov snrieo u awe nodn extf* 











































DIAMARS 23 FEBRUARI 2016 


aiOCAL 



Pronostico di tempo 


Tempo: 

levemente te parcialmente 
nubia y generalmente seco. 

Temperatura maximo 31 
grado Celsius y temperatura 
minimo 26 grado Celsius. 

Solo lo baha awe nochi 06:48 
pm y lo sali mañan mainta 


06:59 am. 

Biento: 

For di direccion oost y 
modera te basta fuerte; forsa 
4 te 5 (20 te 39 km/ora, 11 te 
21 nudo) de bes en cuando 
fuerte den rafaga; forsa 6 (40 
te 50 km/ora, 22 te 27 nudo). 
Situacion general di tempo: 


Extension di un area di pre- 
sion halto riba Atlantico ta 
sigui dominando weer den 
region local. 

Cu excepcion di un awasero 
pasahero den oranan di mar- 
duga y mainta trempan weer 
seco lo keda prevalece. 

Condicion di lama: 


Olanan di lama lo ta for di 
direccion noordoost cu hal- 
tura di 4 te 7 pia den labadera 
modera. 

Temperatura di superficie di 
lama 26 grado Celsius. 

Un aviso pa boto chikito ta 
na vigor te cu awe mainta 6 

am.Q 



Coby Geerman Sindicato UEA: 

Mañan ta haya sa si empleadonan ta wordo paga 



ORANJESTAD - Den un 
entrevista cu Coby Geer- 
man di sindicato Union 
Electricista Arubano 
(UEA) a puntr’e con ta 
para cu e empleadonan di 
Elmar cu a bay den accion 
pa 8 ora. 

E1 a bisa cu hues lo duna ve- 
redicto mañan lO’or di main- 
ta den e caso aki. Aparente- 
mente tin desacuerdo entre 
e gerente y empleadonan pa 
si nan tin derecho di wordo 
paga pa e oranan cu nan a bay 
den accion of no. Tur hende 
ta keda traha pendiente e ve- 
redicto. 

“Normalmente ta dilanti di 
corte ta caminda cu nan ta 
gaña mas cu nunca, y esaki 
a wordo demostra un biaha 
mas.” Sr. Geerman a cuminsa 
bisa. “Prome cos, nos aboga- 
do a mustra hues cu e ta con- 
tra con cos a bay pa loke ta un 
sentencia duna (corte suma- 
rio) diamars lOor y mey ano- 
chi sin nos abogado presente, 
y sin cu ta na altura (falta di 
etica), pero hues no a bisa 
nada al respecto di esaki.” 

Companianan grandi 
tin generator 

Di parti di Elmar e abogado a 
trece tur biaha mesun storia, 
bienestar di e pais y pa hues 
manda nos bay traha, cu boet 
di 25 mil florin pa dia of parti 
di un dia cu no bay traha te na 
un suma maximo di 1 miyon 


florin, segun Sr. Geerman. “E 
motibo cu nan a duna di esa- 
ki ta, como cu si nos no bay 
traha y coriente bay diferente 
instancia ta keda sin coriente 
manera polis, aeropuerto, se- 
tar, brandweer, hospital etc. 
Imagina bo cu hues mes a 
contesta cu aworaki ta den 
tempo unda cu tur e luganan 
ey tin generator grandi auto- 
matico pues no tin problema 
cu coriente.” 

CAO 

“Ademas hues a puntra pa un 
CAO y nos a dune esaki, den 
e CAÓ (nos ley), tin poni cu 
ki ora tin un welga, e gerencia 
por haci apelacion na nos pa 


soluciona esaki y nos mes ta 
percura pa manda hende pa 
haci e trabou.” Kiermen no 
tin nada cu por tuma luga cu 
ta bisa un por manda hende, 
pasobra esaki ta e acuerdo. 

Ta bunita pa nan bisa cu nan 
tin pueblo na curason entre 
otro, pero no ta berdad. Dia 
cu Elmar a bisa cu ta baha 
tarifa di coriente, nos ta- 
bata contra. Nos tabata kier 
pa e baha cu 20% y no 10%, 
pero mester a dal bay pasobra 
ta nan ta dicidi den Elmar. 
Despues di sinta na mesa na 
december a puntra ki di nobo 
lo tin e aña aki nan a bisa nada 
nobo y mester warda januari. 
Su dia siguiente ta habri cor- 


ant y lesa cu coriente a baha. 
A puntra Sr. Geerman di- 
con e mester baha cu 20%, 
el a splica cu ora bo ta bay 
presta di un banco bo tin cu 
paga porciento. “Aki ta fia 
placa y pueblo ta paga 15%, 
nunca un trahado den histo- 
ria a haya e porcentahe ey y 
aki nan a haci’e directo cu tur 
hende, nan un tene cuenta cu 
si ta cobra onderstand of no.” 
Awor aki ta pendiente e sen- 
tencia di diaranson pa mira 
kico ta pasa. 

Situacion anterior 

Tabata diamars 16 di februari 
cu empleadonan di Elmar a 
bay den accion pa 8ora largo. 


Como motibo principal al- 
gun cambio cu a bin den pro- 
cedura di siguridad cual no 
a wordo comunica cu e em- 
pleadonan prome cu e em- 
pleadonan a bay den accion, 
ya nan a manda un e-mail pa 
esunnan encarga cu e mane- 
ho pero no a ricibi contesta. 
E intencion tabata pa nan 
bay den accion e siguiente 
dia tambe, esaki a tuma luga 
pero despues di un rato pafo 
tur empleado a wordo manda 
paden bou ordo di hues 
despues di e veredicto duna 
diabierna, reaccion di Abo- 
gado cu ta representa Elmar 
Lincoln Gomez, unda cu e ta 
enfatisa cu gerencia a aplica e 
proceso di no work no pay pa 
e 8 oranan cu e empleadonan 
no a traha, y cu esaki ta keda 
na vigor te ora cu hues dicta 
sentencia diaranson.Q 



Conferencia tocante Zika cu virologo internacional 


ORANJESTAD - Mañan 
lo tuma luga na Renais- 
sance Convention Center 
un conferencia tocante 
diferente virus, entre nan 
Dengue y Chikungunya, 
pero cu enfasis riba e de- 
saroyonan di Zika. 

Tambe mustra riba e impacto 
global cu e diferente virusnan 
aki lo tin. E conferencia lo 
conta cu profesionalnan den 
diferente ramo cu directa- 


mente of indirectamente tin 
di haber cu e virus. 

Programa pa e conferencia aki 
ta consisti di minister encarga 
cu Salud Alex Schwengle 
kende lo haci e apertura, sigui 
pa Jacklyn de Kort kende ta 
Internista y specialisa riba 
malesanan contagioso. 

E lo duna un update di e 
situacion di Zika. Drs. R. van 
den Berg, microbiologo na 


hospital lo presenta diagnos- 
tica di laboratorio di Dengue, 
Chikungunya y Zika y tambe 



futuro diagnostica. 

Virolgo B. Martina di depar- 
tamento di “Viroscience and 
Artemis Utrecht, ta bin for 
di Hulanda cu tecnicanan 
nobo di diagnostica medico 
pa Dengue, Chikungunya 
y Zika y tambe e lo tin in- 
formacion di investigacion 
fundamental cu ta andando. 
Dokter Ho Kang You gine- 
cologo aki na Aruba lo amplia 
riba e implicacion di practica 


diario al respecto di Zika y 
embaraso. Finalmente Mari- 
bel Tromp di departamento 
di epidemiologia lo amplia 
riba e impacto global, region- 
al y local di e virusnan ariba 
mencion y e atencion cu tin 
pa e tres virusnan aki. 

Registracion ta rekeri pa e 
simposio aki cu ta tuma luga 
na Renaissance di 6’or pa 9’or 
y mey di anochi, tuma con- 
tacto cu Despa. Q 

Absentismo laboral den sector publico ta keda un preocupacion 

ORANJESTAD - Segun 
director di Banco di Segu- 
ro Social (SVb) sr. Edwin 
Jacobs, sector publico ta 
keda un preocupacion pa 
loke ta trata absentismo 
laboral. 

Nan ta mantene datonan na 
dos nivel den e sector aJd. Di 
un banda nan ta inclui e sec- 
tor enseñansa y di otro banda 
nan ta exclui e sector ense- 
ñansa tambe pa asina SVb 
por mira Jdco ta e efecto di e 
cuerpo di empleado publico 
su so; y enseñansa su so riba 
tereno di absentismo laboral. 
Si nos ta tuma nota di e sec- 
tor publico excluyendo ense- 


ñansa e porcentahe di ab- 
sentismo ta di 8.53%. Na sec- 
tor priva e tabata 2.67% (riba 
e grafico nos por compara e 
diferencia). Si nos ta inclui 
enseñansa den e sector pu- 
blico e porcentahe ta baha te 
na 7.01% . 

Esaki ta un indicacion cu den 
e sector di enseñansa e ab- 
sentismo promedio ta 4.1%, 
Jdermen e ta hopi mas abou 
cas mita di loJ^e ta den e sec- 
tor publico. 

Sr. Jacobs ta confirma cu e 
“docentenan tin un AO di 
4.1% cu ta relativamente 
bou”, compara cu e otro de- 
partamentonan cu ta forma 


parti di e sector publico. Te 
hasta nos sector di enseñansa 
ta registra un indice di ab- 
sentismo laboral mas abou cu 
otro paisnan mas desaroya, 
segun sr. Jacobs. 

Notificacion AO 

Si nos ta compara e notifica- 
cion di AO den e sector priva 
ta 1.1 biaha pa trahado pro- 
medio; y den sector publico 
e ta casi 5.8 biaha cu nan ta 
notifica AO. Si ta wordo in- 
clui e sector di enseñansa den 
e indicacion aJd e ta bira 4.95 
biaha, pues e ta baha un tiJd. 
“Den e sector di enseñansa e 
promedio di notificacion di 
AO ta 3.25”, el a informa. 


Pues e ta hopi mas abou cu 
sector publico. 

Encuanto e promedio di e 
dianan di AO, den e sector 
publico ta mas abou cu den 
e sector priva. EsaJd dor di 
cu den e sector priva bo tin 
hopi dia di AO cortico, ya cu 
gran parti ta dos dia practica- 
mente, ya cu e siguiente dia 
nan mester bin controla y 
despues nan ta bay AO bek. E 
ta 5.69 dia pa trafiado di sec- 
tor publico. Si ta wordo in- 
clui enseñansa e ta 5.6. Den e 
sector di enseñansa so e dia ta 
5.3, pues no tin mucho dife- 
rencia cu e resto di e sector 
publico. 

Haciendo un comparacion e 


cifranan di e sector publico 
-sin enseñansa- durante e ul- 
timo 5 aña, e ta practicamente 
un tiJd menos di e promedio. 
E1 a haya un tiJd di mehora- 
cion riba promedio di dia AO 
solamente. “Esey ta un tiki y 
unico mehoracion den e pro- 
medio di 5 aña”, segun direc- 
tor di SVb. 

Sr. Edwin Jacobs a conclui 
bisando cu ta keda un preocu- 
pacion den e sector publico, 
y SVb ta kere cu e problema 
mester wordo atendi na nivel 
di hefenan di departamento, 
y mas miho compromiso pa 
cu atencion di un procedura 
di absentismo. □ 


Absentismo laboral den sector priva a keda bou margen internacional 


ORANJESTAD - Director 
di Banco di Seguro Social 
(SVb) sr. Edwin Jacobs 
a indica cu ora cu nan ta 
atende cu absentismo lab- 
oral, SVb ta uza tres in- 
dicador pa evalua y moni- 
tor absentismo den e dos 
sectornan, esta sector pu- 
blico y sector priva. 

Un di e indicador ta e fre- 
cuencia promedio di notifi- 
cacion di AO. 

E di dos ta e promedio di du- 
racion di AO y e di tres ta e 
porcentahe di absentismo 
laboral. 

E ta splica cu e porcentahe 
di absentismo laboral ta esun 
cu ta bisa bo pa ehempel di 
100 dia di trabou cuanto no 
a wordo traha pa motibo cu 
e persona tabata incapacita pa 
traha. 

Teniendo cuenta cu e indica- 
dornan aJd, director di SVb 



a declara na Bon Dia Aruba 
cu den e sector priva e ab- 
sentismo laboral ta kedando 
den e mesun direccion com- 
para cu aña 2014. 

Na 2015 e sector aJd tabatin 
un porcentahe di absentismo 
di 2.67%. Kiermen di cada 
100 dia di trabou 2.67 no por 
a traha pa motibo di incapa- 
cidad laboral. EsaJd ta logica- 
mente pa e grupo sigura pa 
seguro di malesa cu ta esun 
cu ta yega te 54.600 florin 
anual di entrada. 

Notificacion AO sector 
priva 

Pa loke ta trata e promedio di 
notificacion di AO den sec- 
tor priva, e ta 1.13, kedando 
semper den e margennan. Y e 
promedio di duracion di AO 
tabata di 9.28 dia. 

Sr. Jacobs a señala cu si nos 
ta compara e datonan aki cu 
e cifranan di e ultimo 5 añan- 
an, nos por mira cu practica- 


mente tur e indicadonan -cu 
excepcion di cantidad di dia 
promedio di AO- tur tabata 
bou di e promedio. 

Kiermen 2015 no a mustra un 
tendencia preocupante com- 
para cu e ultimo lustro riba 
tereno di absentismo laboral 
pa e sector priva. 

Ta resalta tambe cu den e sec- 
tor priva e absentismo laboral 
ainda ta keda bou di locual 
internacionalmente ta wordo 
experimenta. 

Ya cu den otro paisnan e ta 
un promedio mas halto cu un 
3%. “Cerca nos e ta bou di un 
3% kedando den un margen 
hopi bon. 

Aunke el a aumenta un tiJd 
compara cu 2014”, el a bisa. 
Esaki debi cu na aña 2014 a 
wordo registra un record ab- 
soluto di absentismo laboral. 
□ 

E ditorial 


Nos ta inverti mas den atrae turista den exterior ... 

Ta inverti tambe den drecha Arnba? 


Manera nos por a lesa y tende den e ulti- 
mo simannan, esnan envolvi den turismo 
ta mustra di ta consciente di e desaroyo- 
nan den e sector aki, unda un bon parti di 
esnan cu ta yega Aruba como turista no ta 
huesped na un hotel. 

E fenomeno aki a cobra mayor forsa cu 
entrada masal di persona di nacionalidad 
Venezolano, cu hasta por argumenta cu 
nan realmente no ta turista. Nan ta busca 
estadia di e forma mas barata y hasta ta 
keda na cas priva pa scapa di e gastonan di 
un apartamento, mucho mas ainda di un 
hotel. Parti di e dollarnan cu nan ta saca 
no ta pa gasta aki, pero pa hiba nan pais 
pa uza aya. Utilidad di e estadia di e hen- 
denan aki pa nos economia ta limita. 

Pero banda di esaki tin un grupo crecien- 
te di berdadero turista di Merca, Canada, 
Latino America y Europa cu ta bin Aruba 
pa huesped den otro acomodacion cu no 
ta hotel, pasobra nan ta scoge pa haci esa- 
ki. Nan ta aprecia e tipo di acomodacion 
aki, pero pakico? Fundamentalmente pa- 
sobra nan ta haya asina e oportunidad pa 
‘get in touch’ cu e bida diario di nos co- 
munidad pasobra ta esey ta loke nan ta 
bin busca, conoce Aruba mes. E distancia 
cu e estadia na un hotel grandi ta crea no 
ta loke nan ta desea. 

Nos a yega di toca e tema aki reciente- 
mente caba den e editorial aki. 

Nos ta comprende awor di declaracion 
den prensa di e ministro encarga cu tur- 
ismo cu e ta consciente di e fenomeno 
nobo aki y e desaroyonan menos positivo 
di e mercado Venezolano, e di dos mer- 
cado mas importante y esun cu a percura 
pa un gran parti di e supuesto crecemento 
di turismo den e ultimo par di aña aki. 
Su contesta ta cu lo mester inverti hopi 
mas den fortifica e mercado principal cu 
ta Merca, diversificando e inversion den 
mercadeo na e pais aki. Riba su mes esey 
ta parce nos un paso acerta, pasobra no 
por spera tanto crecemento na e momen- 
to aki ni di e mercado Latino Americano, 
ni esun Europeo. Pero, esaki no ta parce 
nos suficiente. 

Nos no ta kere den inversion solamente 
den extende bo esfuerso den ‘invita hende 
bin keda cerca bo’. Esey basicamente ta 
loke bo ta haci cu aumenta bo mercadeo 
den e pais(nan) di cual bo ta desea di atrae 
turista. E ta necesario y mester haci’e, 
pero... Kico nos ta haciendo pa mehora e 
producto Aruba mes? Nos no ta papiando 


di e entrada dilanti waf pa e turista cru- 
cero of tur e desaroyo urbanistico cu nos 
a permiti dilanti e hotelnan. Nos ta papi- 
ando di e resto di Aruba, cu su cayanan 
no asfalta of mal asfalta, sin acera. Cas- 
nan completamente converti den ruina 
cu pa añanan ta para bashi, pisonan bieu 
unda nunca a caba di traha e cas, anto riba 
tereno erfpacht, sin cu ningun autoridad 
ta molestia e doñonan ta ki intencion nan 
tin. E cantidad di cas sin un cura drechi, 
yena cu sushedad y auto, frishider y stoof 
bieu, cacho na cantidad riba caya, etc. 

Na inicio di e actual gobernacion por 
a aprecia cu tabatin hopi mas ekipo di 
limpieza paga pa gobiemo cu tabata per- 
cura pa tene e areanan banda di caminda 
limpi. 

Aparentemente scarsedad di placa a haci e 
servicio na comunidad aki sufri, mientras 
ta gasta miyones yenando oficina guber- 
namental cu hende pa ken no tin trabao, 
un escogencia sin ningun sentido. Miho a 
haci un inversion hopi mas grandi den e 
fondonan na disposicion di e City Inspec- 
tor y de paso aumenta su autoridad pa ac- 
tua den caso di benta sushi unda cu ta. 
Tampoco nos no ta mira ningun activi- 
dad pa cuminsa atende e mas di cincuenta 
dumpnan ilegal cu e teritorio chikito aki 
conoce y ta parce cu gobierno consciente- 
mente kier ta complice di e ciudadano 
y empresanan na Aruba cu ta prefera di 
benta sushi otro caminda en bes di hiba 
esaki unda e mester ta. 

Pa corona obra, a para e proyecto di con- 
verti sushi den ‘flufF creando un debe mi- 
yonario pa nos haya paga, mientras cu e 
alternativa di converti sushi den gas pa 
uza na WEB ta para pa basta tempo caba, 
sin cu ta duna clarificacion kico por ta 
e problema den e proyecto aki. En todo 
caso nos a yega na 2016 sin cu nos tin un 
politica visibel riba e tereno aki. 

Ki dia nos mandatarionan ta cuminsa 
comprende cu e miho inversion cu nos 
por haci ta den drecha Aruba, facilitando 
y exigiendo e colaboracion di tur, pa haci 
di Aruba e destinacion mas ordena y mas 
sigur den e region aki. 

Anto e ora nos por gaba cu nos ta biba den 
un pais cu realmente ta un placer pa biba 
y un placer pa bishita. En bes di esey nos 
tin un Prome Ministro cu tin tur hende 
cansa cu su papiamento sin contenido to- 
cante ‘sostenibilidad’. Ta bira tempo pa 
cuminsa implementa en bes di predicalQ 

SABA na expectativa riba sistema nobo 
di maneho di subsidio pa luna 


ThE F^Gwer to SLirpiisE' 


ORANJESTAD - Direc- 
tor di SABA, sr. Remo 
Kock a declara na Bon 
Dia Aruba cu nan ta hin- 
cando hopi energia den e 
sistema nobo unda cu go- 
bierno lo bin cu un subsi- 
dio specifico cada luna. 

Ta asina cu e subsidio pa ex- 
plotacion ta bira un suma 
caminda loke anteriormente 
nan tabata haya na 2015, nan 
lo parti esey den 12 luna. E 
ora ey ta keda responsabi- 
lidad di SABA con nan lo 
deal cu e placa otorga como 
subsidio cada luna. Esaki ta 
e trayecto cu nan ta ocupa 
cun’e actualmente. E ta kere 
cu a base di e sistema aki nan 
ta bay haya un lumpsum di 
placa. 

Sr. Kock ta considera cu e 
sistema aki tin su beneficio, 
ya cu asina aki nan lo por tin 
un maneho di nan mes. 

Pa ehempel riba ken bo ta 
tuma, si bo tin un contract 
nobo ken bo ta duna esey. E 
ora ey tur e trabou cu ante- 
riormente tabata wordo haci 
dor di departamento di Re- 
curso Humano ta cay riba 
SABA su mesun man. 

E ta di opinion cu esaki lo por 
haci e trabou mas facil paso- 
bra nan por atende mas lihe 
decision manera tumamento 
di personal, ya cu e proceso 
pa tuma un persona na tra- 
bou ta bira menos largo. 


mente. 

E expectativa cu SABA tin 
ta riba cuanto e subsidio ta 
bay ta, kico gobierno su ex- 
pectativa ta cu SABA y cual 
ta e expectativa di SABA cu 
gobierno riba otorgamento y 
maneho di nan subsidio. 


P’esey sr. Kock ta considera 
importante cu e relacion en- 
tre gobierno y e fundacion cu 
ta haya subsidio mester keda 
bon. “Cu nos por sinta na 
mesa y wak con nos por haci 
e proceso aki mas efectivo”, 
el a declara.Q 

Pero di otro banda si tin falta 
di personal nan por tuma de- 
cision mas lihe y asina e vaca- 
tura ta wordo yena mas lihe. 
Ya cu e peso di e persona cu a 
keda atras ta bira mas pisa y e 
ta considera relevante cu nan 
mester traha mas eficiente- 

ORANJESTAD- Minis- 
ter Michelle Hooyboer- 
Winklaar a tuma nota di 
e accion di protesta di e 
Managernan di Unidad 
di Colegio E.P.I hunto cu 
Sindicato SIMAR siman 
pasa durante ora di tra- 
bou. 

Como e motibo di e accion 
SIMAR y e Managernan di 
Unidad a menciona e un 
“fmished business” pa cu e 
posicion huridico di Man- 
agernan di Unidad y nan 
exigencianan den direccion 
di Gobierno pa cu extra com- 
pensacion den forma di ahus- 
tacion y gratificacion, un 
asunto cu a origina mas cu 10 
aña pasa. 



Minister Hooyboer-Winklaar: 

Desde september 2015 tin un oferta final conforme ley 
riba mesa pa managernan di unidad di EPI 


Minister Michelle Hooy- 
boer-Winklaar ta indica di a 
keda poco straña cu e accion 
aki mirando cu for di Sep- 
tember 2015 tin un oferta riba 
mesa pa loke ta ahustacion di 
salario y compensacion di e 
Managernan di Unidad. A 
base di e oferta aki tabatin 
varios corespondencia en- 
tre e mandatario y SIMAR y 
abogado di SIMAR, unda cu 
a duna informacion adicio- 
nal riba e oferta y a specifica 
e implicacion di e oferta riba 
cada un di e nuebe Manager- 
nan di Unidad. 

Minister Hooyboer-Wink- 
laar a ricibi confirmacion for 
di SIMAR na november 2015 
cu e Managernan di Unidad 
ta acepta un parti di e oferta, 
pero no ta di acuerdo cu loke 
a wordo ofreci entre otro na 
gratificacion. E mandatario a 
informa sindicato SIMAR y 
e Managernan di Unidad na 
tres ocasion na un manera 
hopi cla cu e oferta cu ta riba 
mesa ta uno fmal conforme 


ley y regla. 

Loke a ofrece e Managernan 
di Unidad ta un ahustacion 
y un gratificacion cu carac- 
ter retroactivo. Cu e oferta 
fmal aki y cu aceptacion di e 
Managernan di Unidad cu 
un parti di e oferta, e asunto 
aki ta wordo considera “fin- 
ished business” pa banda di 
Gobierno. SIMAR y e Man- 
agernan di Unidad a informa 
Minister cu lo evalua ki paso 
nan lo tuma pa e parti di e 
oferta cu cual nan no ta di 
acuerdo cun’e y aki ta unda 
cu a tuma e paso pa tene un 
accion na januari ultimo. 

Minister Hooyboer-Wink- 
laar a indica cu ta derecho 
di Managernan di Unidad 
pa protesta cu sosten di SI- 
MAR, pero ta lamenta e paso 
aki mirando cu tin un oferta 
final riba mesa conforme ley 
y regla y cu a comunica esaki 
na varios ocasion na e sindi- 
cato y na e Managernan di 
Unidad. Minister ta enfatisa 


cu tur partido tin nan dere- 
cho y obligacion pero ta con- 
venci cu ta na mesa ta yega na 
solucion. 

Minister Hooyboer-Wink- 
laar a menciona cu den caso 
cu SIMAR y Managernan di 
Unidad ta insisti di no ta di 
acuerdo cu un parti di e ofer- 
ta fmal cu a wordo presenta e 
ora nan por opta pa bay Hues, 
algo cu ta completamente 
comprendibel y conforme 
derecho di cada trahado. 

Pa loke ta trata e accionnan di 
“welga”, e mandatario ta in- 
dica cu no ta haya esey un de- 
cision responsabel mirando 
cu tin otro paso cu por tuma 
sin stroba e scol of studiante. 
Den un ultimo carta dirigi na 
SIMAR diabierna ultimo 19 
di februari a bolbe informa 
SIMAR di e posicion di Min- 
ister. Mientrastanto a duna 
instruccion na e departamen- 
tonan competente pa haci e 
preparacionnan necesario pa 


por ehecuta parti di e oferta 
cu a keda acepta pa SIMAR 
y e Managernan di Unidad. 
Minister Hooyboer-Wink- 
laar ta lamenta cu e situacion 
na EPI ta kita atencion for di e 
trabou primario na beneficio 
di e studiantenan y personal 
y alabes e cosnan positivo tu- 
mando luga na EPI. 
Mientrastanto e directiva di 
EPI hunto cu e Managernan 
di Unidad a sinta cu repre- 
sentantenan di Ministerio di 
Enseñansa, KPMG y e com- 
pania Balance di Curaçao cu 
ta guiando e proceso di imple- 
mentacion di “functiehuis” 
nobo pa e sector di enseñansa 
na Aruba pa asina asisti EPI 
den e evaluacion obhetivo 
di e funcion di Managernan 
di Unidad na Colegio EPI. 
Minister Hooyboer-Wink- 
laar ta convenci cu e proceso 
aki, cu guia di profesionalnan 
externo, lo contribui na un 
structura mas transparente y 
balansa pa e instituto impor- 
tante aki.Q 


Aeropuerto di Aruba a gana “Americas Routes Marketing Awards” 



ORANJESTAD- “Nos ta 
masha orguyoso mes di 
anuncia cu atrobe Aero- 
puerto Internacional 
Reina Beatrix di Aruba a 
bay cu e premio maximo, 
nos a resulta miho entre 
un lista di otro aeropuer- 
tonan den e region,” asina 
Jo-Anne Arends, Head 
of Airline Marketing na 
Aruba Airport Authority a 
anuncia den fin di siman. 
E ceremonia di “Routes 
Americas 2016” a tuma 
luga na San Juan, Puerto 
Rico. 

Esaki ta e unico foro basa 
riba rutanan den aviacion di 
henter e region Americano. 
E aña aki nan a kibra tur re- 
cord di asistencia den tur nan 
9 añanan di existencia, cu 
750 participante compara cu 
650 di aña pasa. Aruba tabata 


nomina pa di 10 biaha den e 
“Routes Marketing Awards” 
den e categoria di aeropuer- 
tonan cu ta maneha menos di 
4 miyon pasahero. 

E evento anual “Routes Mar- 
keting Awards” ta e recono- 
cimento mas importante den 
e industria di aviacion inter- 
nacional. Ta instrui aerolin- 
eanan pa vota pa e organisa- 
cionnan cu ta brinda e miho 
servicionan di mercadeo en 
general, resultadonan efec- 
tivo, y ta provee informacion 
di data of tecnicanan inno- 
vativo pa mantene rutanan 
existente y desaroya rutanan 
nobo. 

Aruba a resulta e ganado ab- 
soluto den e segmento di 
Aeropuertonan cu ta maneha 
menos di 4 miyon pasa- 
hero. Na di dos luga a sigui 
Charleston International Air- 


port y e Aeropuerto Interna- 
cional di nos isla ruman Cor- 
sou . “E reconocimento aki di 
nos partnernan den aviacion 
ta sirbi manera un confirma- 
cion di e trabou duro y dedi- 
cacion, sigurando cu nos ta 
sosteniendo nos aerolineanan 
y manteniendo un relacion 
sano, sea cu nan ta aerolin- 
eanan chikito, mediano of 
esunnan mas grandi bulando 
distancia largo”, asina Jo- 
Anne Arends a enfatisa. 

Ta bon pa remarca cu e cu- 
erpo di hurado cu a husga nos 
aeropuerto como e miho den 
e area aki ta consisti di Adri- 
ana Hurtado, Director di 
Planning na Avianca, Olga 


Guizado, Senior Planning 
Analyst na Copa Airlines, 
Chris Kennedy GM Net- 
work Planning and Global 
Partnerschip Development 
na Delta Air Lines y Dave 
Clark, VP Network Planning 
na JetBlue Airways. 

Algun mencion special cu a 
haci durante di e ceremonia 
di “Routes Americas Market- 
ing Award 2016” tabata den e 
seccionnan di “Fastest Grow- 
ing Routes” y “Fastest Grow- 
ing Markets”. 

Aruba Airport Authority N.V 
ta felicita su team completo 
y partnernan cu e reconoci- 
mento, y ta gradici tur part- 
ner internacional y local. 


incluyendo Aruba Tourism 
Authority y Aruba Hotel & 
Tourism Association pa nan 
esfuersonan pa logra un otro 
aña exitoso. 

Na aña 2015, aeropuerto 
di Aruba a maneha mas di 
2.8 miyon pasahero, cu a 
encera un crecemento di 
mas di 14% den cantidad di 
pasahero compara cu e aña 
prome y un crecemento di 
18% den capacidad. Pa e aña 
aki, Aruba Airport Author- 
ity N.V ta premira di lo sigui 
crece, tanto den cantidad di 
vuelonan y cantidad di pasa- 
heronan cu ta pasa dor di e 
terminal. □ 

Sra. Femmie Fingal di Cluh Kibrahacha 60 Plus 

“No keda bo so na cas paso cuater muraya no ta papia cu bo” 



ORANJESTAD - Sra. 
Femmie Fingal kende ta 
guia di actividad di Club 
Kibrahacha 60 Plus a bisa 
cu nan ta un club cu a bin 
specialmente cu e meta 
cu e hendenan 60 plus 
keda activo. 

Nan tin diferente actividad 
fisico pa e hendenan keda 
mas fit y activo pa un periodo 
largo. 

Den tur actividad nan no ta 
pidi un contribucion hopi 
halto. 

E ta 25 florin pa luna y tur 
hende 60 plus ta welcome na 
nan centro. 

Sra. Fingal a laga sa cu e 
suma aki logicamente no ta 
cubri tur gasto p’esey nan ta 
organisa actividad como e 
caminata cu lo tuma luga di- 
asabra awor pa 5’or atardi Sa- 
liendo fei di nan centro mes 
situa na Piedra Plat 23. “E ta 
trece un tiki placa, no hopi. 

Pero sinembargo ta bon pa 
hende keda activo. Aunke 
edad ta subi pero nos mester 
keda activo”, el a bisa. 

E1 a bisa cu nan centro tin 
mas luga pa 60 plus. E per- 
sona mester ta activo y libre- 
mente bo por inscribi bo mes 
pa bira miembro di e club aki 
otro aña tin 5 aña di existen- 
cia caba. 

“No keda bo so na cas paso 
cuater muraya no ta papia cu 
bo”, sra. Fingal a declara. E1 a 
bisa cu idioma no ta un 

limitacion ya cu nan tin hen- 
de cu ta papia ya sea Portu- 
gues, Spaño, Ingles, Huland- 
es, Papiamento, etc... “Nos ta 
lora lenga den tur idioman- 
an. Cu pia y cu man bo por 
lora hopi leu...”, segun sra. 


Fingal. 

E club aki ta un luga di en- 
cuentro unda un persona 60 
plus por cera hopi amistad, 
unda bo por papia, hari hun- 
to te hasta yora hunto y haci 
actividad hunto. 

Ya cu nan ta preveni pa bira 
hende grandi malo sino cu 
nan kier pa tur hende bira 
grandi y saludabel. 

Nan tin actividad recreativo 



como domino, bingo, obran- 
an di man, etc... Tambe nan 
tin un sala di computer bon 
condiciona pa sigui curso 
senciyo. 

“Ta hopi importante cu 
aunke nos ta bira mas grandi 
pero e mundo ta bira digital 
y nos mester siña tambe tras 
di computer. “Enjoy Club 
Kibrahacha!”, el a bisa. □ 

Bomberonan a haya un 
recorido riba avion 
di Aruba Airlines 



ORANJESTAD - Diado- 
mingo parti mainta algun 
personal di brandweer a 
haya un tipo di recorido 
abordo y rond di e avion 
di Aruba Airlines un Air- 
bus A320 cu ta carga 150 
pasahero. 

E recorido ta encera pa nan 
siña conoce e tipo di avion aki 
mas di cerca. Esta parti paden 
y parti pafo. Motor completo 
a wordo habri pa asina e per- 
sonal por wak con e motor ta 
hinca den otro y unda e fuel 
line ta core. 


Bomberonan a wordo mus- 
tra si algo pasa den e cabina 
con e pilotonan por sali di 
dje y caminda nan tin cu topa 
e bomberonan den caso di 
emergencia. 

Di e manera aki e bomb- 
eronan ta bon prepara pa un 
caso di emergencia y con pa 
combati candela di avion, 
pero tambe con pa evacua tur 
pasahero mirando cu nan a 
wordo mustra con e portanan 
ta habri di paden y con nan 
por habri nan di pafo tam- 
be. Pues hopi aspecto nan di 
siguridad a keda presenta.Q 


American Bar 
habri na gran- 
di den kibra di 
mainta 

SAN NICOLAS - Diado- 
mingo, pa mas of menos 6’or 
y 20 di mainta, durante pa- 
truya, a constata cu American 
Bar situa den Caya Captain 
Robert Rodger, ainda tabata 
habri. Polis por a scucha mu- 
sica duro for di e luga. Alabes 
nan a nota e recidivista G. sa- 
liendo di e luga. Seguidam- 
ente polis a mira cu un hende 
tabata cera e porta na lock. 
Nan a procede na bati na e 
porta y ora cu nan a habri es- 
aki, por a nota 6 persona sinta 
na e bar, bebiendo bebidanan 
alcoholico. Den cuadro cu 
esaki, e homber LM a ricibi 
un proces-verbaal mirando 
cu el a viola regla di cera- 
mento. LM a comporta su 
mes hopi arogante cu polis, 
pero el a wordo atendi riba 
esaki. 

Ladron a 
kibra drenta 
den auto 
staciona 

ORANJESTAD - Dia- 
domingo, pa mas of me- 
nos 12’or y 29 di marduga, 
e homber C. a presenta na 
warda pa duna keho di la- 
dronicia for di den su auto, 
cu tabata staciona den e par- 
keerplaats di Censo. Dicho 
ladronicia a tuma luga entre 
9’or di anochi y 12’or y 15 di 
marduga. 


Auto staciona 
dilanti di cas 
ta wordo horta 

ORANJESTAD - Diado- 
mingo, pa mas of menos 2’or 
y mey di marduga, a presenta 
na warda di Playa, e homber 
A., kende a bin duna keho di 
joyriding di su auto marca 
Hyundai Getz, color di oro. 
A. a staciona e auto dilanti 
di su cas situa den Avenida 
Alo Tromp (cerca di New 
Mofongo). Te na dicho ora 
el a ripara cu e auto a wordo 
horta. Keho a wordo tuma 
na warda y Central di Polis a 
wordo poni na altura. 


Polis a para fiesta den 
Astoria Hotel 


SAN NICOLAS - Diadomingo, pa mas of menos 
3’or y 45 di mainta, durante control di ceramento di lo- 
calidadnan, a keda constata cu ainda tabata tin un fi- 
esta andando den Astoria Restaurant, cu musica duro y 
e luga tabata yena cu hende. A papia cu e organisadonan 
pa paga e musica completo y pa caba cu e fiesta. E hen- 
denan na e sitio a cuminsa haci fastioso, pero fmal- 
mente nan a cumpli cu ordo di polis y a bandona e sitio. 


Hulandes Europeo ta wordo 
maltrata den Olde Molen 
Nightclub 

PALM BEACH - Diadomingo, pa mas of menos 5’or 
y 17 di mainta, Central di polis ta dirigi un patruya na 
Olde Molen Nightclub, den cuadro cu un caso di mal- 
trato. Eynan a papia cu e Hulandes MA, kende a de- 
clara cu e homber G., a maltrata su persona. Ora cu MA 
a bin for di baño, G. a dal’e cu algo parecido na un kin- 
sena. G. no tabata mas na e sitio ora cu polis a yega. MA 
no tabata kier a duna keho di maltrato. E1 a wordo mus- 
tra riba su derechonan y Central a wordo poni na altura. 


Ladronicia den cas 
na Saliña Cerca 


NOORD - Diadomingo, pa mas of menos 3’or y 55 di 
marduga, central a wordo yama y a ricibi informacion di 
un ladronicia cu a tuma luga na un adres den Saliña Cerca, 
caminda cu e bisiña a mira 3 mucha homber coriendo den 
direccion di e hotelnan grandi, via e saliña. Eynan a pa- 
pia cu e denunciante C., kende a declara cu ladronnan a 
drenta via e bentana di e washok situa banda pabao di cas. 
E ladronnan a bay cu 4 celular, 3 di e marca Samsung y 1 
di e marca HTC. Tambe nan a bay cu un iPad, 1 laptop di 
Marca Acer, un tas ros di dama cu contenido. Tambe nan a 
bay cu yabi di cas y yabi di auto. 

Keho a wordo tuma. Departamento tecnico a wordo man- 
da na e cas pa asina haci nan investigacion. Polis a papia 
cu un testigo, kende a declara cu el a mira 3 homber ta 
cana rond, cual tabata hopi notabel. Un di nan tabata tin un 
camisa manga largo, carson cortico y handschoen blanco 
bisti. E1 a bay paden y a scucha grito. Pa tal motibo el a bay 
bek pafo y a mira dos di e tres individuonan core bay den 
Saliña direccion Marriott Hotel y na e momento ey el a 
wordo poni na altura pa C. Central a wordo poni na altura. 


Polis a cera Wintergarden 

SAN NICOLAS - Diadomingo, pa mas of menos 3or y 
mey di mainta, durante control, polis a mira cu e negoshi 
yama Wintergarden Bar & Restaurant Night Club situa den 
Caya Dick Cooper, ainda tabata habri y tabata tin musica 
tocando. Una bes eyden, polis a nota mas of menos 50 per- 
sona bebiendo bebidanan alcoholico. Debi na esaki un pro- 
ces-verbaal a wordo traha door di a viola regla di ceramento 
di negoshi y entrega na e homber W E negoshi a wordo cera. 


Miss Aires habri mas laat 
cu debido 


SAN NICOLAS - Pa mas of menos 4’or y 25 di mardu- 
ga, patruya San Nicolas a ripara cu Miss Aires ainda tabata 
habri. Segun nan permiso, nan por keda habri te cu 3’or di 
mainta. Den e negoshi polis a mira 6 homber y un muhe 
y musica ainda tabata tocando. Un proces-verbaal a wordo 
traha pa e bartender cu tabata responsabel e momento ey di 
e luga. Central a wordo poni na altura. 

Benny Nisbet(PPA): 

Pueblo mester controla e destinacion di espacio na Oranjestad 



Desde 1993/1994 ora a bira 
conoci cu den mi cali- 
dad di Ministro di Trans- 
porte y Comunicacion 
mi a firma un acuerdo 
cu E.C.T.(Europe Con- 
tainer Terminal) pa studia 
e mudamento di waf di 
container pa Barcadera, a 
nace e pregunta; kico lo ta 
e destinacion di e espacio 
cu lo bin liber!! 

Ta importante pa nos socie- 
dad y sigur e parti comercial 
tene un bista critico riba e de- 
saroyo aki pa controla cu esaki 
ta wordo atende dentro di un 
forma responsabel y e miho 
uzo posibel pa desaroyo di 
Oranjestad. No mester lubi- 
da cu no ta solamente e espa- 
cio cu gobierno/duana/APA 
NV lo bin liber pero rond di 
e waf di Oranjestad.... hopi 
compania cu tabata duna un 
servicio cu tin di haber cu e 
mundo di ‘Shipping’ tardi 
of trempan lo busca tereno 
na Barcadera pa nan muda y 
nan edificionan etc. tambe lo 
bin liber. Cu otro palabra e 
mudamento aki lo tin un im- 
pacto enorme riba nos capital 
di Oranjestad. 

Na otro banda por com- 
prende cu e waf lo por mod- 
ernisa e haf di Oranjestad 
dentro di su meta principal 
cu cual E lo keda esta nos 
waf pa turismo di crucero. 
Cu otro palabra dentro di un 
‘mercadeo dinamico’ pa opti- 
malisa e bishita di barconan 
crucero.... lo mester analisa 
con por uza e espacio cu ta 
bin liber na beneficio di tur- 
ismo crucero su desaroyo y 
consecuentemente optimali- 
sa e infrastructura aki den 
forma positivo. 

Esaki tabata un di e metanan 
for di prome momento ora 
nos a prepara e vision di PPA 
pa muda waf di container for 
di Oranjestad pa Barcadera. 
Un expansion di infrastruc- 
tura na Barcadera y un espa- 
cio cu lo bin liber pa un desa- 
royo nobo na Oranjestad. 

Den e ultimo simannan nos 
por a tende un expresion di 
parti di e gobierno actual cu e 
espacio cu lo bin liber lo por 
wordo uza pa tur cos menos 
‘shopping centers’ pasobra 
gobierno a inverti mucho 
placa den e caya principal 
di Oranjestad. PPA mester 
cuestiona e ponencia aki? 

Na prome luga un gobierno 
no solamente ta inverti den 
infrastructura cu un cierto 
meta pero un gobierno mes- 
ter duna ‘incentivo’ pa guia 


un cierto desaroyo si acaso e 
gobierno aki tin un vision cu 
e kier mira wordo desaroya. 
Fuera di inverti den e ‘street- 
trolleys’ cual ta otro vision/ 
idea di PPA e actual gobierno 
NO a proyecta un vision con 
nan ta desea pa e uzo di Oran- 
jestad wordo reparti. Natu- 
ralmente semper esaki ta difi- 
cil pasobra mester ‘deal’ cu 
propiedad priva di gruponan 
comercial pero tambe e rela- 
cion comercial di e gruponan 
priva aki. P’esey mesun di e 
instrumentonan di un go- 
bierno ta pa primeramente 
duna un vision cla... con ta 
desea pa mira cierto desaroyo 
na Oranjestad... despues di 
cual ta fiha un maneho di in- 
centivo. Pero e gobierno ac- 
tual ta grita/sclama pero nada 
di uzo su instrumentonan. 

Un Aruba World Trade 
Center 

PPA ta keda accentua e posi- 
bilidad pa dentro di un pub- 
lic private partnership analisa 
e posibilidad di construccion 
di un Aruba World Trade 
Center. Nos ultimo publi- 
cacion a pone cu nos a ricibi 
hopi reaccion positivo y tam- 
be cu pregunta critico con 
nos realmente ta kere cu algo 
asina por wordo ehecuta. Na 
prome luga un vision di un 
partido politico no ta kita for 
cu un esfuerso ‘public private 
partnership’ lo mester larga 
haci un estudio profundo 
riba e alternativa aki. Pa PPA 
ta importante cu e actual go- 
bierno cu su aventuranan 
riba cu tereno no tuma otro 
decision y mata e unico alter- 
nativa serio pa Aruba yega na 
un Aruba World Trade Cen- 
ter. Un bes mas un World 
Trade Center ta un organi- 
sacion cu lo stimula ‘inter- 
national trade’ y lo produci e 
cifranan y informacion peri- 
odicamente pa stimula inver- 
sion no solamente na Aruba 
pero tambe den nos region. 
E solo presencia di un Aruba 
World Trade Center lo stim- 
ula ainda mas e posibilidad- 
nan pa Aruba por bira un hub 
internacional cual ta e vision 
mayor di PPA pa e ultimo 30 
aña....y nos ta accentua ... 
unico partido cu a proyecta 
esaki eleccion tras di elec- 
cion. 

Un Aruba World Trade Cen- 
ter si e wordo construi lo 
mester wordo construi na un 
sitio ‘strategico’ for di unda 
e bishitantenan na e Trade 
Center aki por observa dia- 
riamente e dinamismo di nos 
pais. E Caretera mas ‘druk’ di 
Aruba, e bay bin di nos bar- 


conan crucero y e avionnan 
cu ta baha na nos aeropuerto 
internacional di Aruba. Un 
sitio asina tabata pariba di 
John F Kennedy school pero 
e sitio ey a wordo destina pa 


edificionan di gobierno. Na 
Barcadera bishitantenan di 
un Aruba World Trade Cen- 
ter lo confronta diariamente/ 
semanalmente e candela na 
dump. P’esey PPA a conclui 


cu e miho luga lo ta parti di e 
tereno cu ta bin liber door di 
e mudamento di waf di con- 
tainer pa Barcadera. 

E vision aki di PPA bo por 
haya menciona den varios 
programa di PPA den curso 
di añanan y bo por lesa di 
dje den varios comunicado 
di PPA den curso di tempo. 
Unico partido cu a proyecta e 
vision aki den cuadra di e vi- 
sion pa haci Aruba un HUB 
den Caribe. Si gobierno tuma 
decisionnan unda a sirbi in- 
teres di algun fmanciado di 
campaña sin cu tin un vision 
manera na esaki e por resulta 
cu Aruba ta wordo severa- 
mente perhudica. P’esey PPA 
ta spera cu gobierno y pueblo 
tene debidamente cuenta cu 
nos pensamento. Aruba mes- 
ter reach for the sky!!Q 


X 


STICHTING VOOR VOLKSHYGIENE VAN 

Het Wit Gele Kruis Aruba 

Sinds 1959 ten dienste van de Arubaanse gemeenschap 
Postbus 488, Oranjestad 


Gezien de groeiende vraag naar chronische zorg ziet Land Aruba een belangrijke rol 
weggelegd voor de functie praktijkondersteuner huisarts. Om deze reden zoeken de 
Huisarts Vereniging Aruba (HAVA) en het WitGele Kruis Aruba (WGK); 

VERPLEEGKUNDIGEN MET HBO WERK- EN DENKNIVEAU (MA/) 


Voor de functie van: 

PRAKTIJKONDERSTEUNER HUISARTS (POH) 

Interesse in de diabetenzorg en de zorg bij hart- en vaatziekten is een vereiste, 
alsmede vaardigheid in de talen Nederlands en Papiamento. De POH communiceert 
goed met patienten en werkt nauw samen met de huisarts. Relevante werkervaring 
en affiniteit met de Arubaanse cultuur zijn een pre. 

De praktijkondersteuner functioneert zelfstandig, conform de door de HAVA 
aangegeven hchtlijnen. Hierbij is overleg en samenwerking met de huisarts 
essentieel. De praktijkondersteuner helpt de huisarts bij de reguliere controle van 
patiénten en roept paliénten actief op indien de patiénten niet zelf op het spreekuur 
komen. Verder wordt gezocht naar de volgende competenties; 

• Enthousiast en gedreven • Nauwkeurig en kritisch 

• Staat open voor • In staat om feedback te 

verandering/vernieuwing, flexibel ontvangen én te geven 

Arbeidsvoorwaarden: 

Het geboden salaris en secundaire arbeidsvoorwaarden zullen analoog zijn aan die 
welke de Stichting van het Wit Gele Kruis hanteert voor zijn arbeidscontractanten. Bij 
aanstelling vormt een plaats bij de opleiding ‘Praktijkondersteuner’ onderdeel van de 
arbeidsvoorwaarden. 

Sollicitaties: 

Indien u geinteresseerd bent in genoemde functie dan kunt u uw sollicitatiebrief en 
curriculum vitae voorzien van referenties tot uiterlijk vrijdag 11 maart 2016 sturen 
aan de stichting WGK, ter attentie van Ludwina Krozendijk, Koningstraat 22, 
Oranjestad, Aruba, of mailen naar wgkaruba@setarnet.aw . Alle sollicitaties zullen 
strikt vertrouwelijk behandeld worden. 

BISTA POLITICO 


Partido ABO: 

Awor gobierno a bira un ‘Zikario’, pa su politica di ‘Avestruz’ 



Dialuna 22 di februari 
2016, BBC a publica un 
informacion caminda nan 
a reporta cu e situacion di 
casonan di Zika y e malesa 
di ‘Guillain-Barré’ na Ven- 
ezuela, ta hopi mas halto 
di locual e gobierno Vene- 
zolano ta admiti. Segun e 
informacion aki, e cifran- 
an oficial di Venezuela 
ta papia di 5000 casonan, 
mientras cu mediconan 
ta papia di entre 400.000 y 
500.000 casonan: pues ‘un- 
der-reporting’. 

E informacion aki ta pone 
nos corda algun siman atras, 
mientras nos di partido ABO 
hunto cu algun medio di co- 
municacion local tabata trece 
e informacion di e peliger di 
e virus Zika na atencion di 
pueblo, gobierno, parlamento 
y e partidonan politico tradi- 
cional a scoge pa keda drumi. 
Despues cu World Health 
Organization (WHO) a cat- 
egorisa e virus Zika como un 
menasa mundial, nan a lanta 
for di nan soño. 

Y con gobierno a scoge pa 
cuminsa actua? Exacto, cu al- 
gun show di Aruba Tourism 
Authority (ATA), pone un 


advertencia di color en algun 
medionan di comunicacion 
y hopi tempo despues, e PR- 
show di e minister di Salub- 
ridad. 

Den su afan pa mustra pueb- 
lo cu semper e problematica 
di e virus Zika tabata tin su 
atencion, el’a declara: ‘gobi- 
erno tabata sa di algun caso 
di e virus Zika, pero a scoge 
pa no bisa nada pa no causa 
panico’. 

Interesante observacion. Pa- 
sobra mientras cu henter e 
continente Latino y region 
Caribense tabata informa nan 
pueblo (dus no solamente 
algun gremio turistico) y fu- 
miga, aki na Aruba gobierno 
a scoge pa ‘no causa panico’. 
Con creibel esaki ta zona? 

Na Colombia tin, te cu si- 
man pasa 37.011 caso registra 
di hende infecta cu e virus 
Zika. Gobierno Colombiano 
ta premira cu esaki lo por 
yega te cu entre 600-700 mil 
casonan. 

Nan tin 6.356 femenino em- 
barasa confirma cu e virus 
y tambe 83 caso di hende 
cu e malesa di ‘Guillain- 


Barré’ (Instituto Nacional 
de Salud). Mientras gobier- 
nonan den region a cuminsa 
fumiga, informa pueblo y 
haci datonan di e desaroyo 
di e virus Zika publico, aki e 
gobierno cu ta custumbra di 
gaña y manipula pueblo pa 
di lastro cos, kier laga pueblo 


kere awor cu pasobra e no ta- 
bata ‘kier causa panico’, e no 
a informa pueblo na tempo. 
Esaki ta un otro ehempel ca- 
minda gobierno ta demostra 
cu e interes di pueblo no ta su 
interes. Hasta un mucha di 5 
aña por a anticipa cu e virus 
Zika lo yega Aruba, manera 


tur pais rond di nos tabatin 
e virus Zika y cu no tabatin 
mester di warda e ‘confirma- 
cion di Hulanda’ pa actua. 
Awor den pura, e minister 
di Salubridad kier ‘steal the 
show’ cu gobierno lo aloca 
500.000 florin pa combati y 
informa pueblo. Interesante 
pa sa cuanto placa e show di 
ATA a costa. 

‘Luchtvaartnieuws’ di diasa- 
bra: Aantal boekingen naar 
Latijns-Amerika en het Cari- 
bisch gebied is wereldwijd 
gedaald als gevolg van het 
zikavirus’. Preguntanan na e 
minister di Salubridad: 

1. Cuanto panico e acti- 
tud di ‘no kier causa panico’ 
lo causa awor? 

2. Kico ta e situacion 
actual y real aki na Aruba? 
Pues minister, no tene ‘com- 
pasion’ cu pueblo y bisa e 
berdad awor! 

E forma di no actua na tempo 
of divulga informacion cor- 
ecto na pueblo, ta mustra cu 
banda di ta un avestruz, awor 
gobierno a bira un ‘Zikario’ 
pa pueblo y su unico pilar 
economico. 

(www.aboaruba.org, aboaru- 
ba@hotmail.com) Q 


Benny Nishet (PPA): 

Gobierno ta demostra falta di vision y planificacion 

pa desaroyo di San Nicolas 


Despues di seis aña di 
gobernacion cu eleccion 
2017 na bista diripiente 
pueblo ta wordo informa 
cu Caya B v/d Zeppen- 
feldstraat parti pabou lo 
wordo drecha! Supuesta- 
mente pa desaroyo di tur- 
ismo na San Nicolas. 

Un Watertoren drecha pa 
cera pa dos aña! Un Nico- 
las Store den su renobacion! 
No comprende mi robes am- 
bos tabata Vision’ di PPA cu 
ta wordo ehecuta pero AD 
HOC! Un oficina di Tur- 
ismo cu casi no ta wordo uza! 

Unda e vision real di AVP ta 
pa desaroya turismo na San 
Nicolas? PPA ta di opinion 
cu AVP ta ehecuta proyecto 
vision di PPA pero como cu 
nan no tin un vision pa desa- 
royo di San Nicolas esaki ta 
sosode AD HOC! P’esey mes 
e renobacion di nos Waterto- 
ren a sosode pero despues 
nada mas e ta cera pa casi dos 


aña caba! Awor nos ta tende 
cu Bv.d Veen Zeppenfeld- 
straat lo wordo renoba, no 
kabe duda cu e lo keda bunita 
ora e termina. Pero asina vari- 
os bes cu e ‘caya’ aki a wordo 
renoba. Semper el a keda 
bunita pero bashi! 

Kico mester wordo haci pa 
desaroyo di San Nicolas? 

Na prome luga gobierno 
mester acepta un vision cu ta 
basa riba realidad di e histo- 
ria di San Nicolas. Na di dos 
luga mester stimula e com- 
erciantenan di San Nicolas y 
vecindario pa crea proyecto 
cu ta pas den e Vision’ di 
‘San Nicolas, Our Caribbean 
Town’. 

Na di tres luga mester efectua 
un programa di drecha cierto 
‘sitio’ cu ta parti di e historia 
di San Nicolas cuminsando 
cu e ‘Bunker’ na Juana Mor- 
to y ta parti di historia di San 
Nicolas.. .asina tin algun otro 
sitio na San Nicolas cu por 
ricibi atencion! 


Na di cuatro luga: crea un 
movecion di transporte pu- 
blico cu ta destina pa San 
Nicolas y por wordo reconoci 
di leu den programa di PPA, 
PPA a presenta e ‘street trol- 
ley’ pa Oranjestad y e ‘trolley 
riba wiel’ pa San Nicolas. Na 
di cinco luga. Naturalmente 
nos vision pa un ‘golf course 
internacional’ combina na dje 
maximalmente tres hotel di 
4/5 strea di cua uno un SPA 
hotel! 

San Nicolas tabata un distric- 
to ‘tipico’ Arubiano cu cu- 
nukero y piscado! San Nico- 
las a wordo scogi pa ‘carga 
nos pais’ primeramente cu 
e desaroyo di fosfaat. Den e 
tempo aki e prome movecion 
di trece 60 ciudadano for di 
Corsou y Bonaire pa traha 
na Aruba a inicia. Despues 
San Nicolas a bolbe wordo 
scogi pa carga Aruba ora a 
scoge pa uza e ‘waf’ natural 
di San Nicolas pa desaroyo 
di un Bunker haven despues 


un refmeria! Esaki a trece un 
movecion hamas bisto un 
gran parti di trahado di dife- 
rente isla den Caribe a logra 
haya trabou den nos refmeria 
y esaki a cambia Aruba y San 
Nicolas. 

E 80 aña di refmeria a trece un 
cambio grandi den nos cul- 
tura Steelband, Calypso Soca, 
Carnival ‘on di road’Jouvert 
morning y mucho mas desa- 
royo cultural cu por wordo 
proyecta na nos bishitante. 
Pues PPA ta kere flelmente 
den proyecta e Aruba di anta- 
ño’ pero cu e desaroyo di his- 
toria manera el a tuma luga y 
eynan e potencial enorme ta 
pa Aruba. 

Eynan Aruba y San Nico- 
las por prepara un sitio mas 
grandi ainda dentro di e tur- 
ismo cu ta bay direccion pa 
Caribe. Aruba por bira un 
destinacion cu hamas bishi- 
tantenan lo keda sin bishita 
Nos Aruba pero cu nos de- 
saroyo nos historia, nos cul- 


tura, nos diversificacion anto 
eyden un parti impactante ta 
e refmeria di Lago, Coastel, 
el Paso, Valero y su impacto 
social, economico, cultural. 

Unda e proyeccion di nos San 
Nicolas den e epoca di ‘cu- 
nukero y piscado’ ta? Unda e 
proyeccion di nos San Nico- 
las den e epoca di Fosfaat ta? 
Unda e proyeccion di nos 
San Nicolas den e epoca di e 
Refmeria ta? Como isla cu ta 
depende di 90 % pa nos desa- 
royo di turismo ta solamente 
un parti chikito di nos dis- 
trictonan realmente ta ben- 
eficia di esaki, esta Oranjes- 
tad y Noord grandemente y 
aki nos ta referi na e desaroyo 
economico. Tin espacio pa 
reparti e beneficio comercial 
economico di nos turismo pa 
mas districto e.o. parti pariba 
di nos Isla, unda tambe nos 
tin nos desaroyo historico 
como parti di pais Aruba y e 
producto turistico di Aruba! 
□ 

Dangui Oduber (MEP): 

Gobierno ta kita e derecho adkiri di tur pensionado di APFA y SVB! 



Cada bes nos mester scu- 
cha sea prome minis- 
ter Mike Eman of lider 
di fraccion di AVP Rene 
Herde papia tocante sea e 
fondo di Svb of e fondo di 
pensioen di APFA. 

Nan ta bisa cu nan a rescata 
e fondonan aki y a scapa e 
fondonan aki. Loke nos ta 
lamenta ta e mal informa- 
cion y mita berdad cu cada 
ratonan ta keda menciona. Ta 
condenabel con ta mal infor- 
ma pueblo sin conta henter e 
berdad kendenan realmente e 
percura pa garantisa existen- 
cia di e fondonan. 

Ta importante pa tur pensio- 
nado di APFA, esta esnan den 
servicio di gobierno, esnan 
cu ta traha sea na Setar N.V, 
Web NV, Elmar NV of na cu- 
alkier otro NV di gobierno 
cu ta contribui na e fondo di 
APFA ta informa cual ta e de- 
cisionnan cu gobierno a tuma 
perhudicando tur esnan cu ta 
bayendo cu pensioen y tin cu 
bay cu pensioen ainda. 
Anteriormente, prome cu e 
famoso reforma (medida) di 
Mike Eman y su gobierno 
tur miembro di APFA ora e 
baha cu pensioen tawata co- 
bra 70% di su ultimo salario. 
Banda di esaki e tawata ricibi 


tambe e pensioen di SVB y 
tur esakinan e por a cobra na 
momento cu e yega e edad di 
60 aña. Mike Eman a hiba un 
campaña y a haci e promesa 
cu ‘’over his dead body” lo 
aumenta e edad di pensioen 
na 62 aña. 

Una bes den gobierno no 
solamente Mike Eman a au- 
menta e edad di pensioen na 
65 aña pa tur esnan cu ta pa- 
gando nan prima via APFA. 
Banda di esaki e gobierno ac- 
tual a reforma APFA y a bin 
cu ‘Tranchise” y tambe “mid- 
denloonregeling. ” 

No solamente e gobierno aki 
a kita 60 luna di pensioen, el 
a pone e empleado publico 
traha mas pero tambe el a kita 
casi 50% di su salario. Ma- 
ñan ora e empleado publico 
baha cu pensioen e lo bay co- 
bra 50% menos na pensioen. 
Na luga cu gobierno a salva- 
guardia un pensioen husto 
pa tur e prima cu e empleado 
publico ta paga ta kita for di 
dje. Gobierno mes no a duna 
nada di su banda pasobra ta 
esnan cu ta contribui ta wor- 
do sacrifica. 

Kiermen ora Mike Eman ta 
bisa cu el a scapa e fondo di 
pensioen di APFA e ta gaña 
pasobra gobierno NO a haci 


absolutamente nada pa scapa 
e fondo aki. 

Esnan cu realmente a scapa 
e fondo ta e miembronan. 
Ta nan ta esnan cu mester 
bay traha mas, entrega mas y 
cobra menos mañan. Ta nan 
ta esnan cu mester a entrega 
casi 300 miyon cu nan tawata 
tin derecho riba dje pa garan- 
tisa existencia di e fondo di 


APFA. Gobierno di su banda 
NO a duna ningun contri- 
bucion di placa pasobra loke 
gobierno a haci ta fia placa 
di APFA pa paga APFA bek 
loke e tawata debe. De facto 
ainda gobierno tin un debe 
grandi habri cerca APFA pero 
e empleado publico y e otro 
miembronan di APFA si a en- 
trega grandemente. 

Mike Eman mester stop di 


papia y stop di menciona cu 
el a scapa e fondo di APFA 
pasobra na un forma obliga- 
torio e empleadonan publico 
mester bay traha mas pa ma- 
ñan cobra menos. E gobierno 
aki a kita 60 luna di pensioen 
for di ambtenaar. Si anteri- 
ormente ora un ambtenaar 
baha cu pensioen e tawata co- 
bra 70% di su ultimo salario 
actualmente ora e baha esaki 
ta wordo calcula a base di 
su salario promedio durante 
henter su carera. Esaki ta ni- 
fica cu e empleado publico 
a bay atras cu por lo menos 
50% di su pensioen. 

Manera cu e castigo aki ainda 
no ta basta Mike Eman a au- 
menta e edad di pensioen di 
Svb tambe te cu 65 aña y tam- 
be a aumenta e prima di AOV 
cu 30%. Un empleado publi- 
co lo entrega danki na Mike 
Eman 120 luna di pensioen 
(60 luna di APFA y 60 luna di 
Svb). Esaki no ta husto y mas 
bien por wordo considera un 
abuso contra e clase trahado. 
Na e manera aki tur hende 
por bisa cu nan a scapa e fon- 
donan si ta e trahado mes a 
wordo castiga y sacrifica pa 
scapa e fondo. Gobierno di su 
banda no a duna ningun placa 
adicional pa garantisa exis- 
tencia di e fondonan akiQ 


Minister Eugene Rhuggenaath: 

Mi kier cana hunto cu Prome Minister Eman pa mustra 
e oportunidad den Reino Hulandes 



ORANJESTAD - Duran- 
te e bishita di Minister di 
Desaroyo Economico, sr. 
Eugéne Rhuggenaath, a 
haci na Aruba siman pasa, 
el a expresa no solamente 
un admiracion grandi 
pa Prome Minister Mike 
Eman, pero tambe e mane- 
ho di pais Aruba y e lider- 
azgo cu Eman ta tuma riba 
tereno di sostenibilidad. 

“Nos kier sigui e ehempel di 
Aruba,” e mandatario, a ex- 
presa. 

Na prome luga, e bishita 
tabata pa e cera conoci cu 
miembronan di Gabinete 
Mike Eman, despues cu el a 
wordo nombra como Minis- 
ter tres luna pasa. 

Pero tambe a probecha pa 
papia riba algun tema di in- 
teres comun, y alabes bishita 
su amigo di algun aña Prome 


Minister Mike Eman. 
Minister Rhuggenaath 

despues di bishita e haf di 
container nobo na Barcadera, 
e tabatin combersacionnan 
fructifero cu entre otro 
Prome Minister di Aruba, 
Mike Eman y Minister Ot- 
mar Oduber (Minister di 
Turismo, Transporte, Sector 
Primario y Cultura). 

A palabra cu Minister Otmar 
Oduber pa formula un strate- 
gia conhunto cu cual por 
acerca companianan crucero 
y asina fortifica e posicion di 
negociacion di ambos pais. 
Basa riba e strategia aki ta 
bay haci un oferta conhunto 
unda ta reparti incentivonan 
y mercadeo (entre Aruba y 
Corsou) y asina por ofrece 
e companianan crucero un 
skema di biahe mas intere- 
sante. Ademas a papia tocante 
posibilidadnan pa extende 


conexionnan entre islanan 
pa tanto e poblacion local y e 
turista cu tambe kier bishita y 
conoce e otro islanan. 

”Ta bon nos para hunto, ya 
cu asina nos ta siña di otro y 
ta mas fuerte para, pa pone e 
fundeshi pa e colaboracion,” 
e mandatario a expresa. 

E combersacion entre Prome 
Minister Mike Eman y Min- 
ister Rhuggenaath tabata 


principalmente un encuentro 
entre dos conoci di hopi aña. 
Den un ambiente relaha a pa- 
pia riba diferente topico cu ta 
relevante pa ambos pais y cu 
tambe ta conta cu interes per- 
sonal di ambos mandatario. 

A wak entre otro desaroyo 
duradero den cuadro di re- 
tonan cu Small Island Devel- 
oping States (SIDS) lo topa 
nan mes cun’e. “E parti di 
sostenibilidad ta algo cu nos 


ta para pe na Corsou tambe. 
Nos a caba di aproba un plan 
nacional di desaroyo y den 
dje ta hancra e United Na- 
tions Development Goals cu 
sigur ta un tema cu Prome 
Minister Eman a pusha y a 
hiba liderazgo riba e tereno 
ey pa Aruba. 

Eynan nos ta mira un area 
di colaboracion.” Y a agrega 
cu sigur e trabou cu a wordo 
haci na Aruba riba tereno di 
sostenibilidad ta un ehempel 
cu e kier sigui. 

“Mi ta kere cu tin area cu nos 
por bini cu mas solucion pa 
nos comunidad si nos coop- 
era hunto y den e relacionnan 
di Reino. 

Mi kier cana hunto cu Prome 
Minister Eman pa nos mus- 
tra kico tin na oportunidad 
den un Reino Hulandes.” Q 

Minister Benny Sevinger: 

Awor nos ta sigui pa Cura Cabay, Bubali y Dakota 


ORANJESTAD - Despues 
di a realisa e apertura di 
mini cancha di futbol y 
parke na Madiki y anuncia 
cu pronto lo cuminsa con- 
strui acera y plataforma 
di trafico den e bario, pa e 
titular di Infrastructura ta 
importante pa tur hende 
sa cu e trabou no a caba 
aki. 

Den su palabranan na e cer- 
emonia di diahuebs ultimo, 
Minister Benny Sevinger a 
bisa cu Gabinete Mike Eman 
II ta continua trece facili- 
dadnan di recreacion na otro 
skinan di Aruba y e siguiente 
proyectonan di mini veldnan 
lo ta na Cura Cabay Bubali y 
tambe Dakota. “Esaki ta im- 
portante pa e desaroyo di e 
bario,” e mandatario a bisa. 


“Nos ta traha hunto cu e bar- 
ionan pa trece solucion.” 

Ademas di Minister Sevinger, 
coleganan di Husticia y Salud 
tabata presente. Ministernan 
Dowers y Schwengle a pa- 
pia di e trabou den ekipo cu 
ta tuma luga den Conseho di 
Minister ora cu Prome Min- 
ister Mike Eman ta trece e 
iniciativanan aki pa dilanti. 
Ideanan manera di e mini 
cancha di futbol ta haya sos- 
ten di Ministerio pa loke 
ta trata trabounan publico, 
facilidadnan di deporte, fi- 
nanzas y tambe siguridad. 
“Sin duda e proyecto aki lo 
mehora e calidad di bida di 
e bario. Ademas di Polis den 
Bario muchanan lo ta menos 
riba caya y mas riba veld haci- 
endo cosnan saludabel,” asina 


Minister Sevinger a declara. 

Tabata particularmente un 
momento special mirando 
cu e ceremonia di apertura a 
conta cu presencia di algun 
di e grandinan di futbol cu 
na organisacionnan manera 
Riverplate, Aruba Juniors y 
RCA. 

Na opinion di e Minister, 
e hendenan aki a duna nan 
contribucion pa genera- 
cionnan por a haci deporte y 
ta spera cu por tin mas ciu- 
dadano asina cu ta contribui 
na nos bario y na nos pais. 
Adicionalmente Minister Se- 
vinger a felicita Premier Mike 
Eman pa su empeño den ehe- 
cuta proyectonan den bario 
cu ayudo di INFRA-Team, 
FCCA y su propio Ministe- 


rio, entre otro. Tambe taba- 
tin un palabra di pabien pa 
contratista pa e excelente tra- 
bou haci. 

“Tur esnan envolvi a haci un 
bon trabou. Mas nos traha, 
mas nos hobennan ta bay haci 
uzo di dje; mas nos ta bay 
contribui na siguridad, na de- 
porte y na un miho sociedad 
sano pa nos pais,” asina Min- 
ister Sevinger a fmalisa bisan- 
do, pero na mesun momento 
pidiendo un y tur den bario 
pa haci bon uzo di e veld aki, 
cuida esey ya cu e ta un in- 
version di nan propio placa 
y a wordo haci cu hopi sodo. 
Su deseo ta di por mira ho- 
bennan di tur edad haci uzo 
di dje y grandinan tambe bin 
sinta combersa, wak e bida 
rond di dje y trece ambiente 
na e facilidad. □ 



Dangui Oduher (MEP) 

Minister Otmar Oduber ta confirma cu turismo ta den crisis! 


For di algun aña caba nos 
ta hibando un discusion cu 
minister di turismo riba e 
calidad di turistanan cu ta 
biniendo Aruba y tambe e 
cantidad di placa cu tur- 
istanan ta lagando atras. 

Na momento cu nos tawata 
cuestiona Otmar Oduber 
esaki tawata bira masha on- 
sportief y masha arogante y 
tawata ignora e criticanan. 
Nos mester recorda Otmar 
Oduber cu nos trabou ta pa 
vigila y controla gobierno y 
duna sugerencianan caminda 
por pa por engrandece nos 
turismo. 

Esey no ta kita afo cu nos tar- 
ea y obligacion ta pa informa 
nos pueblo corectamente sin 
tin cu manipula cu informa- 
cionnan. No ta for di awor 
pero for di 2 aña pasa caba 
nos a bin ta informando nos 
pueblo riba e tendencia nobo 
den nos turismo. E tendencia 
nobo aki ta cu turistanan cu ta 
biniendo Aruba no ta kedan- 
do na hotelnan mas sino mas 
bien na otro acomodacion. 
No solamente esaki ta un 
tendencia sino e ‘’turistanan 
Venezolano” cu a aumenta 
na un forma explosivo nunca 
por a wordo considera como 
turista. 

Nos a atende cu e fenomeno 
aki durante tratamento di 
presupuesto 2015 y na luga 
cu Otmar Oduber a tuma 
esaki na serio y busca solu- 
cionnan na e momento ey a 


bay sinta hunga wega sushi 
politico manera ta su cus- 
tumber. E1 a bay bisa cu mi lo 
ta insultando Venezolanonan, 


na otro acomodacion. Di e 
400.000 turista aki 276,000 
turista Venezolano NO a 
keda na hotel. E 276,000 tur- 


istanan a laga atras a crece pero 
e mester por sa miho cu esaki 
no ta cuadra cu e realidad. Na 
momento cu un turista Vene- 



el a pidi te hasta pa mi pidi 
un disculpa na e Venezolano- 
nan pa e supuesto insultonan. 
Awe e propio minister Otmar 
Oduber ta bin reconoce e 
fenomeno nobo aki y ta ad- 
miti cu tin problemanan den 
nos turismo. 

Pa 8 luna consecutivo grado 
di ocupacion di hotelnan ta 
cayendo. Pa 8 luna consecu- 
tivo REV PAR ta bin ta cay- 
endo. Mas cu 400.000 turista 
cu a bishita nos pais aña pasa 
NO a keda na hotelnan sino 


ista Venezolanonan aki NO 
por wordo cualifica como 
turista pero mas bien como 
turistanan cu a bin Aruba 
pa saca dollar y divisa di nos 
pais. No ta pornada banco- 
nan a kita mashinnan di point 
of sale for di comerciantenan 
cu tawata haci negoshi cu e 
mashinnan aki. No ta por- 
nada awe bo ta wak na tur 
bancomatico den tur skina 
un nota cu no por lanta dollar 
mas. Loke nos ta condena ta 
cu Otmar Oduber ta broma 
cu cantidad di placa cu tur- 


zolano swipe su carchi pa saca 
dollar, e transaccion local aki 
ta wordo registra como placa 
cu a wordo laga atras den nos 
economia. En realidad e placa 
NO a wordo laga atras sino 
mas bien e placa a wordo saca 
for di nos economia. E crece- 
mento di turistanan Vene- 
zolano NO ta uno logico y 
nunca por a uza esaki como 
un crecemento real pasobra e 
NO ta. 

E situacion actual den nos 
turismo ta uno di crisis mi- 


rando cu mas di 30% di tur- 
istanan cu ta bin Aruba NO 
ta keda na hotelnan. Nos 
mester tene bin na cuenta cu 
hotelnan ta emplea gran parti 
di e Mercado laboral na Aru- 
ba. For di entrada di hotelnan 
ATA mes ta haya su entradan- 
an cu ta wordo uza pa mer- 
cadea na Aruba. Hotelnan ta 
paga tur impuesto cu tin y ta 
cumpli cu tur ley vigente. Na 
momento cu hotelnan cum- 
insa bay malo esaki lo crash 
nos economia. E ta un situa- 
cion hopi tenso y grave. 

Awe Otmar Oduber ta duna 
oposicion rason pasobra awe 
e ta bin admiti cu tin un ten- 
dencia nobo den turismo y 
p’esey mester cambia e strate- 
gia di mercadeo. Awe ta bay 
uza placa cu ta destina pa ora 
tin crisis pa mercadeo di nos 
turismo. Awe ta bay mishi cu 
placa NO mester mishi cun’e 
pasobra e placa aki ta destina 
como reserva na momento 
cu tin crisis. E unico conclu- 
sion cu nos por saca afo e ora 
ta, Aruba su turismo ta den 
crisis na e momentonan aki 
mirando e ultimo declaracion 
di Otmar Oduber y tambe e 
hecho cu e ta bay uza placa di 
reserva pa mercadeo siendo 
cu ya e tin miyones di florin 
caba na su disposicion pa haci 
mercadeo. E ora nos mester 
para keto y puntra nos mes 
un rato si e placa cu ta wordo 
uza pa mercadeo a duna re- 
sultado y a sirbi e proposito. 
Otmar Oduber su maneho 
mas bien a converti Aruba 
den un destinacion barata. □ 

Director di SABA a gradici donacion di Aqua 48 


“Calidad di bida di nos ciiente semper ta esnn mas importante pa nos” 


ORANJESTAD - Funda- 
cion SABA ta e prome in- 
stancia cu a wordo benefi- 
cia cu e contribucion haci 
di 3.750 fiorin dor di Aqua 
48. E suma aki cu nan a 
compila ta producto di e 
cantidad di glas di awa cu 
e turistanan y hende local 
a contribui cun’e na dife- 
rente establecimento di e 
sector Horeca pa balor di 
1 fiorin. 

E expectativa tabata cu e suma 
aki lo por a bira mas grandi 
considerando e cantidad di 
glas cu a wordo distribui den 


diferente establecimento, 
specialmente restaurantnan 
bou sponsor di e compania 
productor di awa y coriente 
WEB. Pero e concepto aki di 
contribui cu un instancia so- 
cial pa medio di benta di glas 
di awa ta un concepto nobo y 
e hendenan mester custum- 
bra cun’e. 

Si e suma di e donacion ta- 
bata grandi of chikito no ta 
relevante. Importante ta cu 
SABA a haya un contribu- 
cion di parti di Aqua 48 cu lo 
yuda pa atende e necesidad- 
nan di nan clientenan interna 
den e diferente cas di anciano 


cu nan ta maneha. 

Gratitud 

E gesto di gratitud aki a keda 
expresa pa e director mes 
di SABA, sr. Remo Kock 
kende a bisa: “Mi kier gradici 
Aqua 48 pa e gesto cu nos 
ta e prome fundacion cu tin 
e honor di participa den e 
proyecto aki nobo na Aruba”. 
Sr. Kock a laga sa cu nan ta 
para tras di e proyecto aki ya 
cu nan tambe ta kere cu nos 
comunidad por duna un tiki 
mas. “Si nan sa e causanan 
unda e placa aki ta bay du- 
nando un florin pagando pa 
awa, nos ta kere cu e ta un 
cos cu sigur, sigur nos tin cu 
sigui cun’e”, el a declara. 

Den caso di SABA nan a di- 
cidi conhuntamente cu Aqua 
48 y SEDE Aruba cu nan por 
cumpra 5 reclainer. Di otro 
banda Cas di Max nan a di- 


cidi duna SABA mas reclain- 
er pa cu e placa cu a yega. 

Sr. Kock a aprecia esaki paso- 
bra na principio cada un di e 
casnan di anciano, lo por haya 
un reclainer y nan por com- 
parti. Tambe e tipo di e re- 
clainer aki ta yuda mehora e 
calidad di bida di nos grandi- 


nan interna den e tres casnan 
maneha pa SABA, unda nan 
tin alrededor di 250 cliente 
den diferente districtonan. 
“Calidad di bida di nos cli- 
ente semper ta esun mas im- 
portante pa nos”, segun sr. 
Kock. E ta spera cu pueblo di 
Aruba lo sigui duna.Q 



Crown a regala pareha un 
corchon noho 


ORANJESTAD- Crovm, 
e mega tienda di mueble 
y aparatonan electrico y 
electronico, pa Dia di San 
Balentin a rifa un otro tre- 
mendo premio via su pa- 
gina di Facebook. E regalo 
e biaha aki tabata un cor- 
chon y pa participa tabata 
hopi facil. Crown a pidi 
pa esun cu kier a participa 
pa gana e corchon simple- 
mente manda un potret di 
su mes cu su pareha riba 
cama. 

For di tur e reaccionnan cu 
Crown a ricibi, Priscilla An- 
tizia Ridderstap y su pareha 
a bira e feliz ganadonan di 
e corchon nobo nobo. Nan 
a ricibi nan premio for na e 
tienda di Crown situa riba 
L.G. Smith Boulevard. Pa- 
bien Priscilla! 

Desde cu Crown a habri su 
portanan na Aruba, e tien- 
danan ta bon bishita y ta hopi 
activo cu campañanan ex- 
celente riba compra nan cash 
y compra nan riba credito. 
Ofreciendo marcanan re- 
nombra, credito facil y e ser- 
vicio di mas amabel, Crown a 
conkista e mercado na Aruba. 

E campañanan di Crown 
riba nan pagina di Facebook 
ta unico pa Aruba y a resul- 


ta hopi popular. E partici- 
pante no tin mester di haci 
un compra pa participa, pero 
simplemente “like” e pagina 
y sigui e instruccionnan di e 
campaña, sea cu e ta “Like & 
Share” of ta contene un tarea 
manera traha algo relaciona 
na e temporada - manera un 
headpiece pa Carnaval of saca 
un potret di un topico specif- 
ico. “Like” e pagina di Face- 
book di Crown, check nan 
campaña di mas nobo y par- 
ticipa. Abo por ta e siguiente 
ganado! 

Crown Furniture & Elec- 
tronics a habri na Aruba na 
aña 2004 y te cu awor a sirbi 
riba 60 mil cliente den e ul- 
timo añanan. Desde aña 2014 
nan ta brindando mas y miho 
servicio den e edificio nobo, 
moderno y grandi situa riba 
L.G. Smith Boulevard, di di- 
aluna pa diasabra entre 9’or 
di mainta te cu 8’or di anochi, 
mientras cu riba diadomingo 
e ta habri di lOor di mainta pa 
2or di merdia. Crown Fur- 
niture & Electronics, cu tin 
un sucursal mas den Steen- 
weg na Oranjestad, ta ma- 
sha popular pa su formula di 
duna 25% di descuento riba 
compra cash, espacio pa paga 
den 6 luna sin interes y sino 
un posibilidad pa paga den 24 
luna di tempo. Q 

^aHENDE 



Glazer Aviation: 

A reanuda nan servicio di Aruba Heli Tour 




Continua riba pagina 15 


ORANJESATAD - Du- 
rante un entrevista cu Sr. 
Felipe Campiche piloto di 
Aruba Heli Tour e te spli- 
ca nos cu for di dia 20 di 
februari Aruba Heli Tour 
a reanuda nan Tournan 
na Aruba. Ta asina cu ya 
nan tin nan permiso nobo 
duna for di DCA y Minis- 
tro di transporte. 

Aruba Heli Tour ta orguyoso 
di por brinda e servicio di 
Tour na e turistanan cu ta 
bishita nos isla di Aruba muy 
special na e turista di Renais- 
sance Aruba y tambe na tur- 
istanan di otro hotelnan. Sr. 
Felipe ta bisa cu ya caba e 
kiosco di servicio na Renais- 
sance ta habri caminda tur 
hende por haci nan reserva- 
cion mester bisa cu pa local 
tin un prijs atractivo tambe. 

Aruba Heli Tour ta duna 
tres tipo di Tour 1 cu ta te 
na Eagle beach 2 Tour di isla 
y esun mas importante ta e 
Tour di Faro na California 
caminda por mira tur hotel- 
nan y Tiera del Sol cu te esun 
mas popular. 

Tambe Aruba Heli Tour ta 
gradici Ministro di trans- 
porte y CDA pa cu e permiso 
duna y cu tin mira pa futuro 
di pone e heli pad di Tiera 
del Sol bek den funcion, ca- 
minda cu semper nan tabata 
transporta bruid pa e sitio. 

Sr. Felipe tambe a expresa e 
intencion di ta disponibel pa 


cualkier caso di emergencia 
caminda cu nan por brinda 
nan servicio pa asina duna un 
man den casonan asina. □ 





























Continuacion di pagino 14 



Aruba Heli Tour 





NOW HIRING! 


IF YOU WANT TO BE PART OF A NEW AND EXCITING CONCEPT THAT HAS A 
PASSION FOR GOOD BEER, FOOD AND PEOPLE, THEN YOU BELONG WITH US! 

WE ARE CURRENTLY LOOKING FOR TALENTED CANDIDATES THAT WANT TO BE 

PART OF OUR DYNAMIC TEAM! 

AVAILABLE POSISTIONS: 

BARTENDER - SERVERS - COOKS 

Requirements: 

- Must be Fluent in English, Spanish and Papiamento 

- Locals or with valid working permit 
-ValidHealthCard 

Please apply in person at the restaurant, located at Caya Harmonia 5-15 (KING PLAZA - next to 
Taco Bell Sasaki) or send your resume to ken@brosandbeeraruba.com with the copy of the 
following documents: 

- WorkHistory 

- CurrentPhoto 

Tanaka di Yankees progresando despues di operacion na elleboog 



TAMPA, Florida (AP) - 
Masahiro Tanaka ta pro- 
gresando despues di su 
operacion arthroscopico, 
pa kita fragmento di weso 
di su elleboog na october 
aña pasa. 

E pitcher derecho di New 


nada. 

“Awo mi djis no ta pensa ta e 
momento corecto of apropia 
pa contesta esey”, Tanaka a 
bisa via un traductor. “Mi djis 
kier sigui dia pa dia y mira 
unda e ta hiba mi.” 

Tanaka a bisa cu su elleboog 
ta miho cu prome cu e opera- 



York Yankees a tira 31 bala 
dialuna, durante su di sesion 
riba monticulo. 

New York ta spera cu e lo ta 
cla pa su prome wega den ro- 
tacion di temporada regular. 
Coach di picheo Larry Roth- 
schild a bisa Tanaka ta unda 
cu nan kier pa e ta y te awo 
no tabatin niun incidente ni 


cion. 

“Mi curpa ta sinti hopi bon 
awo”, Tanaka a bisa. “Mi ta 
kere mi ta riba schedule.” 
Tanaka tabatin un record di 
12-7 cu un ERA di 3.51 den 
24 wega picha aña pasa, y no 
a hunga den e wega pa Wild 
Card contra Houston, paso- 
bra e tabata lesiona na su pols 




y brasa y a perde un wega 
na september tambe debi na 
problema na su hamstring 
drechi. “E no ta mustra atrasa 
den su recuperacion”, man- 
ager Joe Girardi a bisa. “E1 a 
tira tur su picheonan. Mi tin 
un bon sintimento. E1 a sinti 
bon, cual ta mas importante.” 
Tanaka a wordo diagnos- 
tica cu un scheur den un 
ligamento na su elleboog na 
2014, ora cu e tabatin un re- 
cord di 13-5 den 20 wega. E 
no tabatin problema cu e liga- 
mento ey e temporada pasa. 
Mi no ta preocupa cu esey 
mas”, Tanaka a bisa. 

Aroldis ausente 

E cerado Aroldis Chapman a 
perde e training di dialuna pa 
atende cu un asunto personal 
y ta programa pa bolbe dia- 
mars. General manager Brain 
Cashman a bisa cu Chapman 


a pidi pa un dia liber mas o 
menos un siman pasa. 

E decision di Comisionado di 
baseball Rob Manfred lo por 
ta biniendo pronto, relaciona 
cu Chapman y e polisa nobo 
di deporte relaciona cu vio- 
lencia domestico. 

Chapman ta bou di investiga- 
cion pa un incidente na su cas 


na Florida na october ultimo, 
cual tabata cu su pareha en- 
volvi. Aparentemente Chap- 
man lo a tira un arma durante 
e incidente. 

Fiscal a nenga di entrega 
acusacion oficial. Chapman 
a bisa cu e lo apela cualkier 
suspension na arbitrario di 
baseball. □ 



ENTREGAIMAGENAN SACA ENTRE ANA1956 - 2000 Y 
PARTICIPA PA GANA WEEKEND STAY Y HOPI MAS! 


POR ENTREGA Dl AWO TE CU DIA 15 Dl MAART 2016: 

- Potretnan original di Aruba Caribbean Hotel 

- Negativo 

- Potretnan corta di corant 

- Copianan di menos calidad 

- E imagennan por ta cu of sin hende 

Hilton Aruba Caribbean Resort & Casino 

J.E. Irausquin Boulevard 81, Palmbeach, Aruba 
Telephone: (297) 586-6555 • Fax: (297) 586-1083 


Ganadonan lo wordo 
anuncia dia 17 di maart 2016. 


Hilton 


ARUBA CARIBBEAN 
RESORT&CASINO 




































CLASIFICADOI^E 

CLAS|F!CADO 

I I ARU BMeaLcom 


en cQoperashon cu |Bi mmwkatpimcm 



&□ kier w^h e portret? Bal riba AjubadeaLcam y jena ç ''Olurçk code\ 


Pore clssificado den 

e secshon aki? 

riba www.arubiadeal. 

£orrr/p^p/use:r/k!i£i n 

Compietommte groirs! 


Musica &Instrumento 

Ta bendiendo un sunburst 
Fender acoustic guitar den 
hopi bon condicion (compra 
aña pasa) , e prijs ta inclui un 
roadrunner leather case y un 
electric tuner . Cuerdenan ta 
recien cambia tambe. What- 
sapp mi na 5617760 si bo ta 
interesa! | Afl. 450.00 | Tel. 
5617760 I I Quick Code: 
017927 I 

Anuncio& Aviso 

Juffrouw cu Experencia 
ta duna huiswerk begelei- 
ding na Paradera | Bel mi 
na 6610173!@ 3x pa siman 
3.00pm - 5..00pm dialuna- 
diaranson- diahuebs afls 
150.00 paluna | O.b.o. | Tel. 
6610173 I yahairasteenen 
I yahairasteenen@hotmail. 
com I QuickCode: 017857 | 

Producto Blan- 

co &Electronica 

Ta bende: Frishider in- 
verterAfl 1200. 40” smart T 
V Afl 700 Stoof Afl 700 Stove 
extractor Afl 250 5920576 
I T.b.a. I Tel. 5920576 
Quick Code: 017819 

Cas & Decoracion 

Ta bende stoel di zoya di 
palo I Nobo, nada uza. Por 
yama: 593 2742 / 585 1676 
Afl. 500.00 I Tel. 5949449 
QuickCode: 017867 | 

Mi ta buscando un mesa 
cu 6 stoel I Mi ta buscando 
un mes cu 6 stoel cual kier 
Yama o whattsap pa duna 
mi un potret | Tel. 5662540 
I Quick Code: 017275 | 

Pochi pa mata traha di palo... 
wak potret. | Afl. 67.00 | 
Tel. 7427679 | Quick Code: 
017776 I 

Ta bende: Cama queensize 


plus dos nachtkasje Afl 850 
Nachtkastje Afl 80 Kitchen 
cabinet completo 150cm x 60 
cm Afl 700 Kitchen counter 
incluyendo stoof inbouw Afl 
900 59205761 Quick Code: 
017820 

Mucha 

Stroller pa baby. 70 guil- 
ders I Bon calidad. Gra- 
co. Prijs negociabel 
Ganga | Tel. 5616062 
Quick Code: 011807 

Stroller. 30 guilders | Stroll- 
er I Ganga | Tel. 5616062 
I Quick Code: 011808 | 

Residencia 

Apartamento | | Afl. 1000.00 
I Tel. 6615060 5642347 | 
QuickCode: 017904 | 

Ta Huur Apartamento p/d 
I Ta Huur Bunita Apparta- 
mento pa dia/pa siman. Situa 
den Oranjestad, bon bario. 
Tin prijs di $25 y $30 p/p. 
Mas info: Yama 564.0654 | 
USD 25.00 I Tel. 564 0654 
I Quick Code: 017872 | 

Ta Bende 6 Apartamento 
luho y grandi na Bubali 
riba un tereno grandi. Bario 
trankilo. Super Bon inver- 
sion. Mas info. yama 7370654 
of 5640654, Mirla | Afl. 
700000.00 I Tel. 564 0654 | 
QuickCode: 017823 | 

Ta huur un appartment 
na Alto Vista per 1 maart 
cu su cushina | 1 maart 

y un luna deposito | Af. 
800.00 I Tel. 5937293 
Quick Code: 017748 

Auto &Acesorio 

Ta bende un Toyota Crown di 
aña 1997 | Ta bende un Toy- 
ota Crown di aña 1997, e tin 


motor 2JZ155, prome doño, 
bon cuida, semper a service 
na dealer. Auto ta core tur dia. 
Yama na 593-91-31 | T.b.a. 

I Quick Code: 017951 | 

Ta Bende Dodge Nitro 2008 
I Ta Bende Dodge Nitro 
2008 AWG 23.000 OBO 
Call orWhatsapp 593-4551 | 
Afl. 23000.00 I Tel. 5934551 
I Quick Code: 017884 | 

Hyundai Veracruz diesel 
I Turbo diesel hopi eco- 
nomico 7 sienta hopi espa- 
cioso perfecto pa un famia 
e tin 4x4 ready for any- 
thing automatic 2009 | Afl. 
25800.00 I Tel. 5664232 | 

I Quick Code: 017241 j 

I Ta bende un Chevrolet 
Viviant 2004 Ac Automat- 
ic power lock core bon | 
Afl. 5000.00 I Tel. 6610173 

1 Quick Code: 017858 | 

Ta bende un Toyota Cam- 
ry blanco den bon condi- 
cion pa mas informacion 
yama : 7355576 of 5603244 
prijs solamente 3500AFL | 
Afl. 3500.00 I Tel. 7355576 
Quick Code: 017233 | 

2 rims pa banshee | 2 

rims pa banshee 9 X 8.5 
AT Hopi bon condicion | 
Afl. 750.00 I Tel. 5654397 
I Quick Code: 017191 | 

Computer &Telecomuni- 
cacion 

Bendiendo Xbox Onecu 1 
remote y 3 wega | Bendi- 
endo un Xbox One no hopi 
uza cu su remote, HDMI 
cable, 3 weganan cu ta Halo: 
Master Chief Collection, 
Dragon Age: Inquisition y 
Call of Duty: Advanced War- 
fare. | Afl. 500.00 | Tel. (297) 


Nota di redaccion: 

Bon Dia Aruba cu Arubadeal.com a yega na un acuerdo di cooperacion. E acuerdo aki ta 
encera cu Bon Dia Aruba lo publica un seleccion di clasificado cu e compania ta ofrece. Cada 
clasificado cu wordo publica tin un Quick code. Cu e Quick code aki por bay riba e 
pagina www.arubadeal.com y aki ta pone e Quick code cu lo dirigi bo directamente na e 
clasificado unda cu bo por haya mas informacion y potret. Nos ta pidi nos lectornan pa tuma 
bon nota di esaki y di antemano nos kier gradici nos lectornan pa nan atencion special pe 
publicacion aki cu lo ta forma parti di nos corant.Q 



6613821 I I Quick Code: 
017280 I 

Apple Watch Space Gray 
42MM (Plastic Sealed) 

I Mi tin un Apple Watch 
Sport NOBO pa bende ai- 
nda cu su plastic rond di 
dje. E prijs ta fiho ya cu e 


ta nobo nobo! Pa informa- 
cion specifico por bay ariba 
http://www.apple.com/shop/ 
buy-watch/apple-watch- 
sport y aki nan por selecta e 
version Space Gray 42MN\ 
Version pa haya mas info. 
Afl. 900.00 I Tel. 5970825 
Quick Code: 017282 □ 

Liliana Patricia Betancourt: 

Adiccion di bo yiu na tecnologia 


Mas leu di e posibilidad educa- 
tivo, ta e clave pa sa ki ora pa ac- 
tua na tempo ora e ta abusando. 
E clave ta e orientacion di e may- 
ornan riba e uzo di e tecnologia. 
Hopi mucha na Aruba bo por 
mira cu nan ta adicto caba na tec- 
nologia, incluso adultonan. 

“Si bo ta sinti cu bo yiu ta iritabel, cu 
mal beis of agresivo asina cu bo re- 
stringi su uzo di computer, tablet of 
celular; y e ta sapatia y e ta nenga di 
haci huiswerk, ni hunga cu su ami- 
gonan y a perde e gusto pa come of 
drumi, tene cuidao pasobra esakinan 
ta algun sintoma di un posibel adic- 
cion di e muchanan pa tecnologia,” 
Liliana Patricia Betancourt, psikiatra 
di mucha y adolescente, coordinador 
di salud mental di Instituto di Orto- 
pedia Infantil Roosevelt a indica. 

Nos a yega na e punto cu hopi mayor 
ta puntra nan mes te unda laga pa e 
muchanan di e “era digital” involu- 
cra nan mes cu e TIC nobo, of te ki 
punto pa stop. Ainda por bin cu dife- 
rente pregunta, y un di nan ta cu si un 
mucha di edad preescolar, entre 3 y 5 
aña, ya ta adicto na tecnologia? 

E consehero den tecnologia educa- 
tivo y autor di e buki “Docentes e- 
competentes” ta un bon practica edu- 
cativo pa e TIC, Nelson Cubides, ta 
bisa cu “tecnologia ta perhudica ora e 
ta reduci e dia di e mucha; den otro 
palabra, e chikitin no ta kita di esaki y 
ta desaroya e syndroom di abstinen- 
cia. Cu esaki nos ta referi, e ta haya su 
mes den un estado sin animo iritabel 


y ta perde e auto control ora cu e ta 
wordo aleha di e aparatonan aki.” 

Segun Rodrigo Riaño, psicologo spe- 
cialista di neuro Ciencia di Poli tec- 
nico Gran Colombiano, e problema 
ta cu aparatonan tecnologico a bira un 
extension di e actividadnan di entre- 
tene y ta yuda e mayornan y e cuida- 
donan di sigui cu su actividad diario, 
mientras cu su yiu ta keda keto y sin 
papia. E cuestion ta cu e situacion ta 
yega cu ta pasa nan e factura ora cu e 
mucha yega e etapa escolar y su ado- 
lescencia posterior. 

Ta claro cu no mester haci comosi- 
fuera cu e aparatonan electronico den 
e preescolar ta algo malo hasta dia- 
bolico, nos sa cu e muchanan ta na- 
tivo digital y un gran parti di su bida 
ta determina pa e tecnologia, pero si 
ta necesario un acompañamento cu ta 
yuda construi un nificacion positivo 
dilanti e elementonan aki. Cu otro 
palabra e proceso aki mester wordo 
guia. 

Con pa maneha 

Pa Riaño, e prome añanan di infancia 
ta un periodo sensibel pa e siñamen- 
to, ya cu nan ta habri e bentananan 
pa cu e mucha desaroya habilidad di 
lenguahe, atencion, memoria entre 
otro cosnan. Adicional, e ta un etapa 
unda cu e mucha ta siña gran parti di 
e exigencianan di conducta cu ta guia 
su comportacion pa e resto di su bida. 
Segun Leonardo Garcia, psicologo 
specialista den psicologia clinica di e 
Universidad E1 Bosque, “e adultonan 
mester ta un modelo positivo pa tin e 
autoridad suficiente ora di hala aten- 


cion di su yiu,” pues sea constante pa 
mira cu na e restaurant of centro co- 
mercial, e yiu no ta papia y ta perde e 
contacto cu e miembronan di famia 
pa ta hinca den su aparatonan. 

Segun cu e specialistanan, den un 
forma pa logra e metanan, orarionan 
y haci posibel, pa ta presente mientras 
cu e muchanan ta nabega den e red- 
nan of uza e aparatonan. 

E di dos ta pa duna nan di conoce e 
bentaha y oportunidadnan nobo cu 
tecnologia ta brinda pa siña, conoce, 
explora, manera herment pedagogico, 
pues ta e mayornan ta encarga di duna 
cierto direccion dilanti e uzo di apara- 
tonan. 

Mira e asunto di e forma aki, si bo 
laga e mucha crece den e pensamento 
cu e aparatonan tecnologico ta uni- 
camente pa entretene, y no mira nan 
manera un herment di siñamento, e 
ora bo ta habriendo otro posibilidad 
pa adiccion, na luga cu e relacion en- 
tre e obhetivo y e placer cu esaki ta 
produci den e celebro ta e base di de- 
pendencia. 

Actividadnan strategico 

Con ta preveni, percura na orienta 
bo yiu(nan) den e realisacion di otro 
actividadnan cu nan ta invita na com- 
parti den famia, manera haci deporte 
pafo, biaha y hunga. Tambe por inno- 
va cu momentonan di musica, canto, 
baile, pintura y lectura, diferente for- 
ma dibertido pa captura e atencion di 
e chikitinnan. 

Controla ta e clave 

1. Loke ta prome ta cu e tatanan dia- 
loga riba con pa aborda e tema pa no 

autorisa entre otro. 

2. Comunica e pasonan pa sigui cu e 
cuidadonan. 

3. Papia cu e mucha riba e pro y con- 
tra di e aparatonan tecnologico. 

4. Dividi e tempo di uzo di e tecnolo- 
gia, cu e aplicacion di norma y limit- 
enan, respetando e actividadnan di su 
funcionamento diario basico. 

5. Fomenta e uzo di tecnologia den 
grupo y no di manera solitario; di 
preferencia, cu e uzo di e tecnologia 
aki sea mas di tipo educativo. 

6. Negocia e uzo di tecnologia cu 
salida y hunga pafo. Tambe inclui y 
stimula e creacion di weganan con- 
strui of crea pa bo mes. 

7. Si no obtene cambio den e mucha, 
busca ayudo di un experto riba tereno 
di criansa y psicologia infantil. 

Tempo di exposicion 

Segun investigacion, e temponan ap- 

ropia segun e edad di e mucha: 

0 pa 3 aña: por ta exponi na e 
aparatonan 15 minuut diario; cu we- 
ganan simpel of mirando programa 
cu ta pa su edad. 

3 pa 7 aña: por ta maximo 40 
minuut riba un dia cu e tablet, e celu- 
lar of e computer. Na e momento ey 
e mayor ta e doño di e aparato elec- 
tronico. 

7 pa 13 aña, e aparato por ta di 
e mucha. Sinembargo, e por perman- 
ece conecta maximo pa 90 minuut. 
E clave, mas cu controla e tempo, ta 
mustra utilidad nobo. 

Ta mustra cu e tecnologia ta lanta in- 
teres mayor di e muchanan pa e dife- 
rente asignatura. Q 


Stress ta reduci e habUidad pa anda cu dolor fisico 



Stress ta algo cu nos tur a 
experiencia na algun pun- 
to den nos bida. Pero es- 
aki no solamente ta influ- 
encia nos mentalmente, e 
por reduci nos habilidad 
pa wanta dolor fisico. Es- 
aki segun un estudio nobo 
cu a wordo publica den e 
revista “Pain” 

Recomendacion experto 

Bida moderno ta expone 
un individual na diferente 
situacion cu ta causa stress. 
Mientras cu no tin manera pa 
predica e sorto di stress cu ta 
wordo sinti bou di diferente 
circunstancia, ta consehabel 
pa haci tur cos den bo poder 
pa relaha manera aplica tecni- 
ca of terapia pa reduci stress 
den bida. 

Resultado test 

Stress psicologico ta baha 
acomodacion di dolor na un 
manera hopi dramatico. E 
investigacion a saca afo cu e 
personanan cu a experiencia 
nivel mas halto di stress psi- 


cologico ta menos capaz pa 
wanta dolor, compara cu per- 
sona cu tabatin menos stress. 
Den otro palabra, e tipo di 
stress y e magnitud di esaki ta 
determina su interaccion/in- 
fluencia cu e sistema di dolor. 

Estudio 


Den e estudio haci riba 29 
hende, a haya cu stress psico- 
logico, ta aumenta e intensi- 
dad di dolor mientras cu e ta 
reduci e habilidad pa anda cu 
esaki. E participantenan mes- 
ter a participa den e “Mon- 
treal Imaging Stress Task 


(MIST), cual ta un sistema 
computarisa cu por provoca 
stress psicologico. E inves- 
tigadonan a describi MIST 
como un triki psicologico. E 
ta envolve participantenan pa 
contesta un serie di pregunta. 
Prome cu contesta e pregun- 


tanan, nan ta wordo bisa cu e 
punto averahe cu un hende ta 
haya ta entre 80-90%. Sinem- 
bargo, participantenan no 
ta capaz di haya riba 45%, ni 
maske hopi duro e hendenan 
purba, causando cu nan ta 
haya hopi stress. 

Prome y despues di e MIST 
test, e participantenan a pasa 
door di un serie di experi- 
mento cu a evalua e liña di di- 
vision di dolor, y habilidad pa 
anda cu e dolor. Por ehempel, 
den un di e experimentonan, 
e participante a wordo exponi 
na un stimulacion cayente y 
el a wordo pidi pa duna in- 
dicacion na ki momento e ta 
sinti dolor. E investigadonan 
a dividi e participantenan den 
grupo basa riba nan nivel di 
stress, midi pa e MIST test, 
prome cu a wordo evalua pa 
con stress ta afecta nan capa- 
cidad pa wanta dolor. 

Basa riba e resultadonan, e 
investigadonan ta conseha pa 
reduci e exposicion na stress 
mas cu ta posibel. Q 

Aruba Hppnosis CenterNV 

Siña hipnotisa bo mes 



Ariba 15 y 17 di maart 
Aruba Hypnosis Center 
lo cuminsa atrobe cu su 
curso pa siña hipnotisa bo 
mes titula “Self-hypnosis 
for Professionals”. 

Ora cu menciona hipnosis 
hopi biaha tin diferente pens- 
amento eroneo di kico hip- 
nosis ta. Durante di e curso di 
dos dia esunnan cu participa 
lo haya un splicacion amplio 
di kico hipnosis ta entre otro 
cu e ta un estado natural cu 
tur hende por siña y cu ta 
permiti bo pa haci cambionan 
positivo den bo bida. 

Mes bieu cu humanidad 

Hipnosis probablemente ta 
mes bieu cu humanidad. Sto- 
rianan bieu y pensamento 
straño di hipnotismo a wordo 
reemplasa pa aplicacionnan 
cientifico proba. Awendia 
hipnotismo ta wordo uza den 
diferente ramo incluyendo 
medicina, odontologia, hus- 
ticia, deporte profesional y 
educacion. 


E programa di dos dia ta 
wordo presenta door di Eddy 
Oduber, director di Aruba 
Hypnosis Center N.V For di 
un edad jong Eddy ta tin un 
fascinacion cu e mente hu- 
mano cual a hiba su persona 
en busca di contesta ariba 
hopi di su pregunta nan. Su 
intriga den e topico aki a pone 
cu e la profundisa su mes den 
diferente materia te cu 10 aña 
pasa e la yega na hipnosis cu a 
bira un pasion pe. Awe Eddy 
tin diferente certificacion 
ariba e tereno aki incluyendo 
di hipnoterapista y instructor 
di Hipnosis. 

E curso a wordo duna varios 
biaha caba den pasado y ta tin 
reaccion sumamente positi- 
vo. Boy Ecury cu a participa 
a expresa: “Mi ta pensa cu e 
curso aki lo por yuda mi yega 
mi metanan mas miho.” 

Un otro persona cu tambe a 
participa ta Gino Kock cu a 
comenta: “Den dos dia mi a 


realisa cu “Self-Hypnosis” ta 
un tecnica hopi mas aplicabel, 
y mi ta sigur cu e lo bay duna 
resultadonan cu ya pa hopi 
aña mi tawata buscando.” 

Durante e dos dianan di e 
curso participantenan ta siña 
kico ta hipnosis, con hipnosis 
ta sinti, kico ta e diferencia en- 
tre hipnosis y self-hypnosis, 
kico ta berdad di e storianan 
cu ta bay rond ariba hipno- 
sis, con pa haci self-hypnosis, 
con self-hypnosis por yuda 
bo logra bo metanan, con bo 
por controla stress y diferente 
topico mas. 

Reaccion positivo 

Un otro persona cu tambe a 
participa ta Chobby Croes cu 
a comenta: “Mi a haya e se- 
sion masha bon mes. Profe- 
sional y sinembargo personal, 
logrando di haya tur hende 
envolvi, serio pero cu humor 
y segun mi efectivo...” 

Pa participa na e curso ta re- 
comendabel pa tin un bon 


dominio di e idioma Ingles ya 
cu tur material ta na Ingles. E 
curso ta wordo presenta ariba 
un diamars y diahuebs den 
un forma dinamico cu ta per- 
miti esunnan cu ta participa 
pa siña hopi facil. 

100% garantia di satisfaccion 
of bo placa bek. Aruba Hyp- 
nosis Center ta asina sigur 
cu esunnan cu participa na e 
curso lo ta 100% satisfecho cu 
e ta ofrece un garantia di sat- 
isfaccion. Si na momento di 
e prome koffie break ariba e 
prome dia (diamars) e partic- 
ipante no ta 100% satisfecho 
pa cualkier motibo, unico cos 


cu e mester haci ta debolbe 
tur e material di e curso y e ta 
ricibi su placa bek. Sin nin- 
gun pregunta!!! 

Prijs pa grupo 

A peticion lo tin prijs special 
pa gruponan di 4 of 8 partici- 
pante. 

Ta conseha esunnan interesa 
pa inscribi mas pronto posi- 
bel. 

Pa mas informacion por tuma 
contacto cu Aruba Hypnosis 
Center NV na e-mail: hyp- 
nosis@arubanet.com, Face- 
book: ArubaHypnosis of 
telefon 583-9026. Q 


''American Journal ofClinical Nutrition”: 

Come pisca durante embaraso tm su beneficionan 



Pisca ta un di e articulonan 
halto riba lista di cuminda 
pa evita ora ta na estado. 
Debi na e problemanan di 
desaroyo cu ta asocia cu 
exposicion na kwik. Kwik 
ta un componente cu ta 
presente naturalmente 
den medio ambiente. Pero 
tambe e por wordo libera 
den aire a causa di polu- 
cion industrial. Kwik ta 
cay for di aire y por acu- 
mula den awa locual ta 
bira methyl kwik. 

Ta e tipo di kwik aki, por 
causa daño na un baby cu 
no a nace ainda y un mucha 
chikito. 

Sinembargo, un estudio 
nobo publica den “American 
Journal of Clinical Nutri- 
tion” ta sugeri cu e beneficio 
den desaroyo cu ta wordo 
obteni door di e mama cu ta 
consumi e pisca durante em- 
baraso, ta contra aresta e risi- 
conan relaciona cu kwik. 
Food and Drug Administra- 
tion (FDA) y agencianan in- 
ternacional ta den e proceso 
pa revisa loke ta encera pa 
consumi pisca cu intento pa 
haya un miho bista riba su 
beneficionan. Actualmente 


FDA ta recomenda cu hende 
muhenan na estado por come 
pisca, no mas cu dos biaha pa 
siman. E motibo su tras ta pa 
limita e cantidad di kwik cu 
por tin den un pisca. Aunke 
cu un conexion directo cu 
problema den desaroyo di un 
mucha nunca a wordo proba, 
experto anteriormente a ex- 
presa nan preocupacion riba 
e consecuencia cu nivel di 
kwik por tin riba un muhe 
embarasa. 


Sin embargo, pisca ta contene 
un gran cantidad di nutriente 
beneficioso. Por ehempel, 
bon vet cu ta esencial pa de- 
saroyo di celebro. 

Un colaboracion entre “Uni- 
versity of Rochester Medical 
Center, NY, Ulster Univer- 
sity na UK and the Repub- 
lic of Seychelles Ministry 
of Health and Ministry of 
Education” a haci un estudio 
grandi riba e cantidad di pisca 
consumi. 


89,000 residente di islanan 
Seychelles ta consumi mas 
o menos 10 biaha mas pisca 
cu hende na Merca y Europa. 
E region a wordo considera 
como e sitio ideal pa midi 
salud publico y e impacto di 
kwik riba e salud. 

Omega 3 por contraresta e 
efecto di inflamacion di kwik 
Mas cu 1500 mama y yiu a 
participa na e estudio. E desa- 
royo di e muchanan ta wordo 


evalua uzando un variedad di 
habilidad di comunicacion 
y comportacion. E testnan a 
cuminsa cu 20 luna despues 
di nacemento y e testnan a 
sigui te na edad di 20 aña. Ca- 
bey tambe a wordo colecta di 
mamanan embarasa pa haci 
prueba pa nivel di kwik. 

Den e estudio aki exposi- 
cion di kwik prome cu nace- 
mento no a wordo acopla 
desaroyo negativo. Segun cu 
e muchanan a crece a sigui 
nan desaroyo te den edadnan 
di 20 y no a establece ningun 
asociacion entre consumi 
kwik durante embaraso por 
afecta e desaroyo di un yiu. 

Philip Davidson kende ta 
e investigado principal di e 
“Seychelles Child Develop- 
ment Study” y profesor na 
, “University of Rochester” 
ta bisa: “E estudio conduci a 
conclui, cu e relacion entre 
nutricion di pisca y kwik por 
ta mas compleho cu anterior- 
mente pensa. E resultadonan 
aki ta indica cu por tin un 
balans entre e diferente desa- 
royo di formacion cu ta pro- 
move desaroyo di un feto, y 
cu e mecanismo merece mas 
estudio. □ 










DIAMARS 23 FEBRUARI 


m REINO 



Tres miembro a bolbe pidi reunion riba Cas di Corsou 



WILLEMSTAD - Tres 
miembro di Parlamento 
a bolbe pidi un reunion 
riba e situacion na Cas di 
Corsou memey di version- 
nan insistente cu e di tres 
rapport tambe tin un con- 
tenido devastador. Algun 
medio a informa siman 
pasa cu parti di e informa- 
cion ya caba ta conoci y no 
ta nada bunita, entre otro 
pa minister Plenipoten- 
ciario, Marvelyn Wiels. Ta 
di tantisimo reunion riba 
e tema aki. 


E miembronan ta pidi pa pa- 
pia riba e ultimo rapport riba 
Cas di Corsou cu minister 
Whiteman ta “sconde pa Par- 
lamento”. 

Nan ta bisa cu dia 11 di 
januari 2016, Parlamentario 
Omayra Leeflang a manda un 
carta pa minister Whiteman, 
den cua e ta haci solamente 
un pregunta: Minister por 
manda e ultimo rapport riba 
Cas di Corsou pa Parlamento 
mas pronto posibel? Te awe 
23 di februari minister mane- 


ra a bira custumber no a con- 
testa e pregunta ni manda e 
rapport pa Parlamento. Ta 
parce cu realmente tin algo 
di sconde, asina e miembro- 
nan ta bisa. 

Pa e motibo ey ta haci un 
peticion na presidente di 
Parlamento pa convoca un 
reunion publico cu e topi- 
co: “E ultimo rapport riba 
Cas di Corsou cu minister 
Whiteman ta sconde pa Par- 
lamento”. 

Den e carta ta pidi e minister 
pa manda e rapport pa Parla- 
mento prome cu e reunion. 
Tambe ta pidi pa minister 
Whiteman ta presente du- 
rante e reunion. 

E peticion ta flrma pa e 
miembronan Omayra 

Leeflang, Hensley Koeiman 
y Marilyn Moses. 

Den un otro desaroyo lider 
di Partido Pro Corsou, Ivar 
Asjes a bisa cu no mester 
paga parlamentarionan cu 
no ta bin reunion. Banda di 
e echo cu e parlamento ac- 
tual tin diferente miembro 
cu ta sospechoso, of hasta 
a keda condena pa Corte di 
Husticia, tin un cantidad di 
parlamentario cu no ta traha 
pa e salario cu Pueblo ta paga 
nan. 

Segun Asjes, ta sumamente 
bergonsoso cu e reunion di 
parlamento di riba e conce- 
sion nobo di haf diabierna 
ultimo no por a tuma luga 
pa falta di quorum. “No ob- 
stante cu ta conoci cu mester 
haci inversionnan cuantioso 
pa cumpra gruanan nobo y 
haci mantencion rigoroso 


IMO ta duna asistencia na Corsou 



WILLEMSTAD - Reci- 
entemente Minister di 
Trafico, Transporte y Pl- 
anificacion Urbano, Suzy 
Camelia-Romer a regresa 
di su biahe cortico, pero 


fructifero pa Londres, 
caminda el a bishita ‘Tn- 
ternational Maritime Or- 
ganization” (IMO), un 
organisacion specialisa di 
Nacionnan Uni. Minister 
Camelia-Romer y su del- 
egacion a logra nan meta 
pa IMO duna asistencia 
na Corsou pa modernisa 
nos sector maritimo. 

Apesar di nan skema suma- 
mente yen, a palabra cu 
prome cu juli di 2016, IMO 
lo bin Corsou pa haci un 
asina yama “Needs Assess- 
ment” di maneho, leinan y 
structura gubernamental riba 
terenonan maritimo di nos 
pais. 

Na Londres, minister Came- 
lia-Rómer a keda ricibi door 
di Embahador Hulandes y 
Representante Permanente 
di Reino Hulandes na IMO, 
Sr. Simon Smits y hunto nan 


a reuni cu e Secretario Gen- 
eral nobo di IMO, Kitack 
Lim. Sr. Lim, kende a asumi 
su encargo na IMO riba 1 
di januari 2016, tin un plan 
ambicioso pa fortifica sector 
maritimo internacional, pa 
haci esaki duradero y garan- 
tisa cu tur pais ta inclui den e 
desaroyo aki. 

Esaki ta cuadra completa- 
mente cu e vision di minister 
Camelia-Rómer pa Corsou. 
Tambe a reuni cu Division 
di Cooperacion Tecnico, bou 
di mando di Nicolaos Chara- 
lambous, kende lo forma e 
team di experto cu Corsou lo 
bay traha cun’e. 

Pa mas informacion di tur e 
desaroyonan rondo di min- 
ister Camelia-Rómer su ac- 
cionnan por bishita e pagina 
di facebook “Minister Suzy 
Camelia-Romer”. □ 



na otro facilidadnan den nos 
haf principal mas cu 10 parla- 
mentario no a bin reunion”. 
Partido Pro Corsou ta lamen- 
ta cu e parlamentarionan aki 
ta sigui perhudica economia 
di Corsou y ta prefera grite- 
ria cu pleito na luga di haci 
nan trabou pa asina porfin 


por caba modernisa e facili- 
dadnan den haf di Schottegat 
y habri caminda pa desaroyo 
den otro hafnan. “Pro Cor- 
sou ke ta bon cla, esta cu no 
mester paga parlamentari- 
onan cu no ta presenta na re- 
union pa haci nan trabou”, 
asina Asjes a indica.Q 


MKP: 

Politica na Corsou por bay otro 



WILLEMSTAD - Move- 
mentu Kousa Promé ta 
kere, cu politica na Cor- 
sou lo bay otro. Asina lider 
politico di e partido René 
Rosalia a bisa ayera na ap- 
ertura di sede di e partido 
na Dominguitu. E partido 
tin pena di participa na e 
proximo eleccion. 

E apertura a tuma luga na Pa- 
payaweg 14 cu ta e adres di cas 
natal di lider politico Rosalia. 
E movemento a scoge hus- 
tamente Dia Internacional 
di Idioma Materno pa haci e 
acto ceremonial di apertura. 
Durante e acto ceremonial di 
apertura Movementu Kousa 
Promé a presenta su dirigen- 
tenan. Ademas Kousa Promé 
a expone riba e anochi aki su 
meta, pensamento y plannan 
politico na pueblo di Corsou. 

Tambe Kousa Promé a dedica 
atencion na Dia Internacio- 
nal di Idioma Materno. Sede 


di Kousa Promé lo sirbi como 
e luga, caminda tur actividad 
y proyecto di Kousa Promé ta 
concentra. Pa tur contacto cu 
Kousa Promé, Papayaweg 14 
lo ta e adres. 

Rosalia a bisa enfaticamente 
cu politica na Corsou por 
otro. Ta p’esey Kousa Promé 
ta haci un yamada general na 
pueblo di Corsou pa ban cu e 
cambio, pasobra por otro! 
Rosalia tabata miembro di 
Pueblo Soberano den pasado 
y alabes durante un periodo 
cortico minister di Enseñan- 
sa, Ciencia, Cultura y De- 
porte pa e partido di Helmin 
Wiels. 

E movemento nobo ta e di 
tantisimo grupo politico cu 
ta anuncia nan interes pa par- 
ticipa na e proximo eleccion. 
Pa nan participa sinembargo 
nan mester haya por lo me- 
nos 850 voto den e preelecci- 
on di augustus awor. E elec- 
cionnan lo tuma luga dia 30 
di september 2016.Q 

Trahadonan den enseñansa ta sigui den accion 



WILLEMSTAD - Tra- 
hadonan den educacion 
ayera mainta a canta ac- 
cion y ta sigui den accion 
cu nan no ricibi un con- 
testa positivo di parti di 
minister. 

Trahadonan den enseñansa 
awe mainta a reuni na nan 
sede na Stenen Koral, ya cu ta 
reina basta mal contento bou 
dje trahadonan pa e forma 
con cosnan ta bayendo y no 
tin claridad pa loke ta trata 
pago di prima di vacacion, ni 
tampoco adaptacion di ‘loon 


trede’. 

Ta asina cu reina incertidum- 
bre pa loke ta trata adaptacion 


di ‘loon trede’. Gobierno 
no a introduci e asina yama 
evaluacion di funcion, cu 


consecuencia cu no tabatin 
evaluacion dje trahadonan 
den e sector di enseñansa y 
consecuentemente gobierno 
no tin intencion di duna e 
trahadonan un aumento au- 
tomatico di nan ‘loon trede’. 

Banda di esaki, tin tambe e 
incertidumbre pa loke ta trata 
pago dje prima di vacacion 
dje aña aki. 

E trahadonan den enseñansa 
ta mal contento, paso ta sola- 
mente ‘loon trede’ y prima 
di vacacion ta e dos incen- 


tivonan cu nan tm, pero tur 
cos ta indica cu esakinan tam- 
be gobierno ke elimina. 

P’esey mes e miembronan a 
duna Sitek e mandato pa traha 
un carta pa minister, den cual 
nan ta fiha nan posicion y cu 
nan ta desea un contesta mas 
pronto posibel, paso mientras 
cu nan no ricibi un contesta, 
nan lo sigui den accion. 

E miembronan despues di 
reunion a bay Forti pa entre- 
ga e carta na minister di ense- 
ñansa, Irene Dick. □ 


Rol di SCKJ den sector educacion preescolar 



WILLEMSTAD - SCKJ ta 
entre medio entre Gobi- 
erno di Corsou, centronan 
preescolar y mayornan, pa 
logra subsidia muchanan 
entre 4 siman pa 4 aña. 
Gobierno di Corsou ta 
duna traves di SCI^ sub- 
sidio di créche pa mayor- 
nan cu ta cumpli cu cri- 
terionan stipula, pa nan 
yiu (nan) entre 4 siman 
pa 4 aña bishita un centro 
preescolar y no tin e me- 
dionan financiero pa paga 
un créche. 

E mayor mes ta dicidi na cua 
centro preescolar e ta manda 
su yiu. E centro mester ta reg- 
istra na Sector Cultura y De- 
porte di ministerio di OWCS 
y ta encarga cu inspeccion di 
créchenan. 

SCKJ ta cera un contract cu 
mayor den cual ta stipula e 
condicion y criterionan cu 
mayor mester cumpli cun’e. 
E mayor ta obliga pa partici- 
pa na tayernan di trabou or- 
ganisa pa SCKJ of Gobierno. 
Mayornan mester participa 
na tayer di formacion di yiu 


organisa pa SCKJ y/o Sector 
di Culturay Educacion. Door 
di otorga e subsidio SCKJ y 
gobierno ta contribui na dife- 
rente aspecto pa e famia: 

^ e mama ta haya opor- 
tunidad pa por caba su estu- 
dio menos preocupa, sabien- 
do cu su yiu ta na un luga di 
confiansa 

^ e mama ta haya opor- 
tunidad pa por bay traha me- 
nos preocupa, sabiendo cu su 
yiu ta na un luga di confiansa 
^ e yiu ta bishita un 
créche esaki ta contribui sin 
duda optimalmente na su 
formacion personal. 

SCKJ tin mucha aloha na 50 
instituto reparti den diferente 
area di Corsou. Na e mo- 
mentonan tin mas o menos 
700 mucha cu ta ricibi un 
subsidio. E mucha ta haya es- 
pacio pa desaroya su mes riba 
areanan importante di bida. 
Ta traha na bienestar di e mu- 
cha cu ta e futuro participan- 
tenan den e proceso laboral 
cu ta importante pa desaroyo 
economico di nos pais. 

Cu e estimulo aki al fmal e 
hende ta desaroya riba tereno 


social emocional esaki ta laga 
e hende desaroya mucho mas 
lihe riba tereno cognitivo y 
intelectual. E inversion den e 
tipo di programanan aki nos 
ta mira e Return on invest- 
ment y ta subi e Human De- 
velopment index di nos pais 
na e siguiente manera; 

E mayor por participa den 
proceso laboral cual ta con- 
tribui na adelanto economico 
y financiero pa su mes, su 
famia y pais. 

Adelanto economico fman- 
ciero ta minimalisa pobresa 
y door di bon cuido ta mini- 
malisa actitud di pobresa. 
Proyecto di “Cuida mi y For- 
tifica mi”. Esaki ta un proyec- 
to sali for di e sector di cultura 
y deporte hunto cu SCKJ. E 
tin un duracion di un aña cu 
ta core di januari 2016 te cu 
desémber 2016. Tur luna nos 
lo ofrece actividad y informa- 
cionnan cu ta duna mayor y 
educado nan conocemento 
amplio pa guia y cuida nan 
yiunan. Di e forma aki, hunto 
nos ta traha riba fortifica e in- 
fancia di e mucha cu ta duna 


garantia di un ciudadano ide- 
al cu por edifica nos nacion. 
Luna di januari nos a traha 
riba conscientisacion di e 
mayor pa cu su salimento y 
tambe responsabilidad pa cu 
su yiu, envolvi cu actividad- 
nan manera carnaval. Nos a 
haci esaki pa medio di pro- 
paganda den medionan di 
comunicacion, posternan y 
foyeto. Pa esaki nos kier yama 
tur centro preescolar danki 
pa nan yudansa pa distribui e 
foyeto den cas di cada un di 
e muchanan cu ta bishita un 
centro preescolar. 

Luna di februari tin otro ano- 
chi di informacion pa mayor- 
nan. 

Aki nos a pone enfasis riba 
efecto di desaroyo di idioma 
riba e mucha. Esaki ta mara 


na e periodo cu gobierno di 
Corsou y UNESCO ta pone 
enfasis riba idioma materno. 
Nos lo tin 3 orado. Cada un 
ta profesional riba desaroyo 
di e mucha recien nasi te cu 4 
aña. Oradonan ta duna infor- 
macion, contesta mayornan 
su pregunta y preocupacion y 
tambe duna tareanan practico 
cu mayornan por haci na cas 
cu nan yiunan pa traha riba 
adelanto di e mucha su desa- 


royo. 

Kalender SCKJ 

E aña aki SCKJ a traha un 
kalender e intencion di esaki 
ta pa haci mucha, mayor, 
créchenan, scolnan y comun- 
idad mas consciente di fecha 
y evenementonan importante 
tanto esunnan local y esun- 
nan internacional. 

A reparti e kalender dia 18 di 
februari di cu SCKJ a termina 
3 dia di informacion tocante 
bon uzo di nos idioma mater- 
no di institutonan preescolar 
E tene cuenta cu: 

• fechanan y even- 

ementonan relaciona cu mu- 
cha 

• fechanan y evene- 

mentonan relaciona cu Cor- 
sou 

• fechanan y evene- 


mentonan relaciona interna- 
cional 

• fechanan y evene- 
mentonan relaciona UNES- 
CO 

• y a haci uzo di nos 
idioma materno 

Pa cada luna a pone e activi- 
dad y tema cual SCKJ lo pone 
atencion riba dje. 

Tambe a uza dichonan y fra- 
senan di inspiracion relaciona 
cu mucha. □ 

Algun victima di tiramento ta sostene esfuerso pa hack iPhone 

WASHINGTON (AP) - 
Algun victima y famianan 
afecta den e tiramento na 
parti zuid di California lo 
entrega documentonan di 
sosten di un hues Meri- 
cano cu a duna Apple Inc. 
ordo pa yuda FBI hack 
den un iPhone, como par- 
ti di un investigacion di 
terorismo, un abogado a 
bisa dialuna. 

Abogado di Los Angeles, Ste- 
phen Larson a bisa cu e ta 
representa varios famianan di 
victimanan y otro emplead- 
onan cu el a nunca di identi- 
fica, pero cu a wordo afecta pa 
e tiramento. E1 a bisa cu fiscal 
Mericano den e caso, Eileen 
Decker, a busca su ayudo. 
Larson a bisa cu e lo entrega 
documentonan pa sostene 
Departamento di Husticia 
prome cu dia 3 di maart awo. 
Esaki lo duna Departamento 
di Husticia sosten adicional 
den un caso cu a lanta debate 
nacional tocante e derecho di 
privacidad digital y interes di 
siguridad nacional. E hues a 
duna Apple ordo siman pasa. 


pa asisti investigadonan den 
crea un software special cu lo 
permiti FBI test hopi combi- 
nacion di passcode, pa purba 
unlock e iPhone y mira e data 
warda riba dje. 

E iPhone 5C tabata wordo 
uza pa Syed Farook, kende 
hunto cu su casa, Tashfeen 
Malik, a mata 14 hende na 
un oficina durante un fiesta 
di fm di aña, prome cu nan 
a muri den tiramento cu po- 
lis. Gobierno a bisa cu nan a 


wordo inspira, por lo menos 
parcialmente, pa grupo di Es- 
tado Islamico. 

E pareha a destrui 2 celular 
personal completamente pa 
FBI no por a recobra niun in- 
formacion di nan. 

Larson a bisa cu e victimanan 
tin pregunta cu ta bay mas leu 
cu e investigacion criminal... 
den termino di dicon esaki a 
pasa, con el a pasa, dicon nan 
a wordo ataca, tin algo di nan 
riba e iPhone—cosnan cu ta 
mas un punto di bista di vic- 
tima, Larson a bisa. 

Un apelacion di parti di e vic- 
timanan den e caso ta duna 
Departamento di Husticia 
sosten adicional den e caso 
cu a trece debate nacional 
tocante privacidad digital y 
interes di siguridad nacional. 
Magistrado hues Sheri Pym 
na California a duna Apple 
ordo siman pasa, pa asisti 
investigadonan pa crea soft- 
ware specialisa cu lo permiti 
FBI test hopi combinacion di 
passcode, pa purba unlock e 
iPhone y mira e data warda 


riba dje. 

Farook tabata traha como un 
inspector di salud. Larson a 
bisa cu gobierno tin un caso 
fuerte, pasobra Farook tin 
menos privacidad como un 
terorista morto y pasobra e 
telefon tabata propiedad di 
su dunado di trabou, cual ta 
gobierno. 

Larson un ex hues di distric- 
to, a bisa cu e conoce Pym, y 
a describie como un hurista 
extraordinario ora cu el a ar- 
gumenta den su corte como 
un fiscal federal. 

Hefe ehecutivo di Apple Inc. 
Tim Cook a admiti den un 
carta na su empleadonan, cu 
e no ta sinti bon pa nenga di 
yuda FBI, pero el a bisa cu e 
si e yuda, e lo menasa sigu- 


ridad di data pa miyones di 
hende, creando un yabi mae- 
stro cu lo por wordo duplica 
y uza contra otro celularnan. 
“Nos no tin simpatia ni toler- 
ancia pa teroristanan”, Cook 
a bisa den un email. “Ora cu 
nan comete actonan barbari- 
co manera e atake tragico na 
San Bernardino, nos ta traha 
pa yuda autoridadnan busca 
husticia pa e victimanan.” 
Cook su email a bin algun ora 
despues cu director di FBI 
James Comey a bisa den un 
post online, cu Apple debe 
victimanan di San Berna- 
dino nan cooperacion y cu 
FBI lo no por mira e sobre- 
vivientenan den nan cara, of 
nos mes den spiel, si nos no 
sigui.Q 



NU a bisa tin 21 morto y mas cu 8 mU 
mester a wordo evacua na Fiji 



NACIONNAN UNI (AP) cu ciclon tropical Winston forsa mas cu 8 mil hende 
- Un oficial di NU a bisa a cobra 21 bida te awo y a di nan cas, den loke ta se- 



gun reporte e ciclon di 
mas fuerte riba record pa 
afecta Sur Pacifico. 

Stephen O’Brien, assistent 
Secretario General pa asun- 
tonan Humanitario y coor- 
dinado di asistencia di emer- 
gencia, a bisa den un declara- 
cion dialuna, cu NU ta para 
cla pa sostene e pueblo y au- 


toridadnan di Fiji cu cualkier 
experticio y sosten cu nan lo 
por tin mester. 

Segun O’Brien, gobierno di 
Fiji ta conduciendo e asis- 
tencia, proveyendo cuminda 
y otro suplemento, como 
tambe asilo di emergencia. E1 
a bisa cu gobierno a declara 
un desaster nacional y a pidi 
pa asistencia internacional.Q 

Cuba ta manda 9 mil soldaat pa combati Zika 




HAVANA (AP) - Presi- 
dent Cubano Raul Castro 
a anuncia dialuna cu e ta 
mandando 9 mil soldaat 
pa yuda combati e virus 
Zika di Cuba, pidiendo 
henter e pais pa bringa e 
sangura cu ta transmiti e 
malesa. 

Den un mensahe riba prome 
pagina di e corant di estado 
Granma, Castro a bisa cu 
Cuba su lucha pa preveni 
e yegada di e virus a wordo 
stroba pa tecnicanan inadec- 
ua di esfuersonan contra e 
sangura, no a haci suficiente 
pa tene areanan caminda san- 
guranan ta broei limpi y tam- 
be condicion di tempo pober. 
E1 a skirbi cu reserva y mili- 
tar activo y 200 polis nacio- 
nal lo reenforsa Ministerio 
di Salubridad Publico su es- 
fuerso pa fumiga barionan pa 


sangura y elimina luganan di 
broei. E1 a bisa cu Cuba no a 
reporta un caso di Zika ainda, 
cual ta sospecha di ta causa 
defectonan den babynan na 
Brazil. 

Cuba ta orguyoso di su siste- 
ma di cuido medico den bario 
gratis, cual ta inclui esfuerso 
intensivo pa limita e sangura 
Aedes aegypti, cual tambe ta 
transmiti malesanan tropi- 
cal dengue y chikungunya. 
E esfuersonan ey ta inclui 
fumigacion di porta pa porta, 
den man di soldaatnan jong 
y trahadonan civil cu mester 
mantene record completo di 
e luganan cu nan fumiga. 
Castro no a elabora den su 
critica di e esfuersonan con- 
tra sangura, pero frecuente- 
mente por mira e trahadonan 
jong ta marca luganan cu nan 
a fumiga hasta ora cu nan no 
a topa cu niun hende na cas. 


of e residentenan ta bisa cu 
nan ta alergico of tin asma 
cual lo causa un reaccion na 


e kimico cu nan ta uza. 
Militarnan ta wordo percibi 
manera mas efectivo y mas 
disciplina cu trahadonan civil 
di estado, cu ta gana mas o 
menos $25 pa luna. 

“Un biaha mas e protago- 


nista real ta e lucha contra e 
menasa di epidemia riba nos 
hendenan, pues ta esencial 
pa nos por conta riba nan 
participacion na e trabou im- 
portante y necesario pa ta exi- 
toso”, Castro a bisa. □ 


Dama di 106 aña ta bisa cu e por muri contento despues di a conoce Obama 


WASHINGTON (AP) - 
Na edad di 106 aña a bisa 
cu el a mira mas cu un 
dozijn president bin y bay, 
pero Virginia McLaurin a 
bisa cu finalmente e por 
muri contento, despues di 
a topa cu President Barack 
Obama. 

Video di dje bailando cu 
emocion a bay viral riba in- 
ternet, despues di e recepcion 
di ‘Black History Month” na 
Cas Blanco. E wela a bisa AP 
cu ora el a mira e president 
y e prome dama Michelle 
Obama personalmente, e ta- 
bata asina contento cu el a 
cuminsa baila. 

“Mi a bin di hopi leu”, 
McLaurin a bisa den un ent- 
revista pafo di Washington su 

cas. “Mi djis no a a kere cu lo 
mi a biba pa bay asina leu na 
mundo.”Pa McLaurin, kende 
a bisa cu el a nace na South 
Carolina na 1909, e invita- 
cion pa Cas Blanco tabata bin 
di hopi tempo. E tabata mas 
cu un aña cu el a cuminsa un 


peticion pidiendo pa topa e 
president - ofreciendo pa bin 
su cas, pa hacie mas facil. 

“Mi no a pensa cu mi lo a biba 
pa mira un president color 
scur”, McLaurin, kende ta 
color scur, a bisa den un vid- 
eo riba YouTube cu a acom- 


paña su peticion. 

Su peticion no a haya sufi- 
ciente firma pa haya un re- 
accion oficial, pero esey no 
a strob’e di sigura un in- 
vitacion pa e recepcion pa 
diahuebs, caminda Obama 
a reflexiona riba e legacia di 
sclavitud Mericano y a yama 
Merca un trabou den pro- 


greso constante. 

Bisti na su bisti blauw cu 
su huñanan e mesun color, 
McLaurin a haya un momen- 
to priva cu e president y Sra. 
Obama durante sacamento 
di potret cu e invitadonan, 
caminda e videografo di Cas 
Blanco a gaba e momento cu 
e tabata baila di emocion. □ 

CONDOLENCIA 



^Auiora^ 

FÉi.fAftWft 

The Lord is my shepard, I shall not want. 

He maketh me to lie down in green pastures; 

He leadeth me beside the still waters, 

He restoreth my soul. 

Psalm 23 

It is with great sadness that we announce the passing of 
our beloved 


Rolando Luisito Brooks 

★01-12-1955 

t21-02-2016 

Date and time of funeral will be announced later. 





^A'urora.^ 

Tqi: ^2.09$? / iT 5ea-140:: 

Fax: sso-ee&e 

“Dios ta amor.... y amor ta Dios, 

Maske mi no ta na e mundo aki mas, 
tur dia lo mi ta banda di boso curazon, 

Mi ta alaba bo Dios pa tur bo obranan”. 
Salmo 33 


Cu tristesa na nos curason nos ta anuncia fayecimen- 
to di: 



Antolin Jozef Junior Webb 

Mihor conoci como “ Junior” 
★28-12-1966 -121-02-2016 


Acto di entiero lo wordo anuncia despues. 

Ling and Sons IGASupercenter ta extende nos mas sincero 
condolencia cu Fayecimento di: 



Antolin Josef Junior Webb 

Mihor conoci como “Junior” 
*December 28 1966 
+ 21 Februari 2016 

Henter Ling and Sons ta desea hopi forza na famia. 

Cu Antolin sosega na Paz den brasa di Señor 


Gradicimento/ Invitacion 

Pa medio di esaki famia kier a gradici tur hende kende 
a mustra nan atencion durante e momentonan dificil di 
enfermedad, fayecimento y despedida di nos querida es- 
posa, mama, abuela, ruman, tanta y cuña: 



Martina GeermanWerleman 

Mihor conoci como Ina of Mama Ina. 

Un inmenso gradicimento ta bai na: 

Dr. Willemsen y staff di oncologia, dr.Gerrit Croes, Pas- 
toor Rey, Pastoor Spila, koor di Misa Inmaculada Con- 
cepcion, Aurora Funeral Home, Wilhelmina Kanker 
Fonds, Ricky y Omar Kock, Zulaika Geerman y tur famia 
y amistadesnan cu di un of otro forma a brinda nos e sos- 
ten durante e momentonan dificil. Boso sosten y aten- 
cion tabata un consuelo grandi pa nos. 

Alavez nos ta invita boso pa dos santo sacrificio di misa na 
Misa Inmaculada Concepcion na Santa Cruz. 

Dianan: diamars 23 februari pa 07:00 p.m. y diahuebs 25 
februari pa 07:00 p.m. 

Boso precencia lo ta altamente aprecia. 

^Aurora^ 

Tal: 593^057y SS&€59g / 56CK14C5 
Fax: 5 ajflr«^ 

"Lagrima y flornan por seca, pero su recuerdonan y tur 
loke e la hasi y signiflca pa nos lo keda graba pa semper 
den nos mente y curazon. “Serca Dios mi alma ta na 
paz, ta dj’E mi salbacion ta bini”. 

Salmo 62:1 


Cu inmenso tristeza na nos curason pero agradecido pa 
su stimacion y tur loke e la significa pa nos durante su 
bida, nos ta participa fayecimento di: 



Sr. Carlos Eliecer Martinez- 
Granados 

*15-07-1940 -121-02-2016 

Acto di entiero lo wordo anuncia despues 


^Auxora^ 

Tal: 543^057 1 SSfr6G9g i 5G[>r140S 
Fax: sas-ee^ 

Gradicimento/ Invitacion 


Pa medio di esaki famia kier a gradici tur hende kende 
a mustra nan atencion durante e momentonan dificil di 
enfermedad, fayecimento y despedida di nos querido 
esposo, tata, yiu ruman, omo, primo y amigo : 



Dr. Renald De Cuba 
Cirujano General, 
“R.E.N.E.” 


Nos kier gradici tam especialmente na coleganan y co- 
leganan Specialista, na Edmund Harms Foundation 
y PijnKliniek, na Staff y Personal di H.O.H. y sala di 
Operashon, naClinica General Surgery Center de Cuba 
N.V., naPastoorCoby Henriquez, Koor di Lila & Jane, 
na Randall Croes, Vicente Tromp y Ruben Croes pa 
nan bunita canticanan tambe na Royal Funeral pa nan 
bon servicio. 

Bosososten y atencion tabata un consuelo grandi. 
Alaveznos ta invita boso pa tres santo di Sacrificio di 
misana Misa Sagrado CurasonSavaneta 
Dianan: dialuna 22februari pa 07:00 p.m., diahuebs 
25februari pa 07:00 p.m. y diasabra 27 
februari pa 07:00 p.m. 

Boso precencia lo ta altamente aprecia. 



^Aiirora^ 


^Aurorn^ 

Tgl: 593^557/ Sa&€6g9 / 56[K14Q^ 
Fax: 5aár«^ 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu honda pena nos ta anuncia fayecimento di: 



Catharina Zita Loefstok-Henriquez 

*27-04-1926 -120-02-2016 

Acto di entiero lo wordo anuncia despues. 


“Señor ta mi wardador, 
mi’n tin falta di nada 
Den cunucu di yerba 
berde e ta ponemi sosega. 
E ta hibami na awa 
trankil, 

Pa mi bolbe haña forsa”. 
Salmo: 23 

Cu tristesa na nos cura- 
zon y agradecido pa tur 
loke e la significa pa nos 
durante su bida, nos ta 
anuncia cu a bai sosega 
den brasa di Señor : 



Siguélly Davina 
Kock 

Mihor conoci como “ 
Welly” 

^16 mei 1981 
tl9 februari 2016 

Acto di entiero lo wordo 
anuncia despues. 



^Aurora^ 

Tal: 593^557/ aa&€€gg / 56IKI4JD5 
Fax: 5aar€e9B 

E1 a scucha mi bos for di su Palacio Celestial, mi grito di 
auxilio a yega na Su orea. Psalmo 18,6 

Cu inmenso tristeza na nos curazon nos ta participa fayec- 
imento di: 


Hyacintho 


Tromp 


Miho conoci como 
Chin 

16 mei 1928 - 1 
8 februari 2016 



Na nomber di: 

Su esposa: Norma Tromp-Henriquez 

Yuinan: Mariana Tromp 

Glenda Tromp 

Rumannan: Ana Maria Tromp 

Servinio Tromp 

Swa y cuñanan: Bicento y Betty Henriquez 
Jacento y Tina Geerman 
Ana Maria Tromp-Koolman 
Bertha Velasquez 
Famia Velasquez na Venezuela 
Hose Henriquez y famia 
Johannes Henriquez y famia 
Primo y primanan y famia 
Sobrino y sobrinanan y famia, 

Comer y compernan, ihanan. 

Su enfermeranan: Maria Dirksz y Lianny Wever 
Su barbero: Carlos Javier Ridderstaat 
Su amigo: Everaldo Werleman y famia 
Demas famianan: Tromp, Henriquez, Bermudez, Hey- 
den, Semerel, Soemers, Óhab, Kamp. 

Tur bisiña, amigo(a)nan y conocirnan 

Si en caso den nos tristesa nos por a lubida algun famia, 

nos ta pidi nos mas sincero disculpa. 

Condolencia y entiero ta tuma luga diamars 23 februari 
2016 pa 10:30’or di mainta na misa St.Anna na Noord. 
Despues lo sali pa Santana di Noord. E restonan mortal di 
“Chin” lo ta reposa for di 9’or di mainta den misa. 


Nos ta lamenta cu despues di entiero nos no por ricibi 
bishita di condolencia na cas. 

























DIAMARS 23 FEBRUARI 


jinCLASIFICADO 



CLASIFICADO ECONOMICO 


PERSONAL GRATIS MAX 20 PALABRA - TA ACEPTA AVISO FOR Dl 9:00 AM - 4:00 PM 


PASA LAGA BO AVISO NA OFICINA Dl BON DIA ARUBA WESTRAAT #22 



TA BENDE 


BO TA BENDE, HUUB OF BUSCA 
CUAIKIER ARTICUIO, NOS TA 
OFRESE UN SERVICIO UNICO Y RAPIDO. 


Pagp Arfelanta! oaLy". n^Lur.. qi.a. 


Telefoort 

hOlVllMI _____ 

AiMtmh ai Ema*^. .. ...-_ 

AEPfvft dl ..... 


4 ?«tK-inhr-i C-ii. 

O 'CBbranu TkM fraftwi- 
O PiQa vtft Eanca ■* ■ i 

O rnaa Ánjba lEunh AJid] ^HMLJNt! 

IZI I^Dipa itMfi bm.lHE 

□ PA^i4nftl ñ*«|Ek:Mii df a*fi Dl* APiib*. 

□ PM4* fi*n 

□ TW* »n-CLjri 


SERVICIO PUBLICO 

Ofrecemos trabajos en 
ceramica limpios, todo tipo 
di albañileria, chapi y 
plomeria, pintura, etc. 

Tel. 660-7997 


TA BENDE 

Buick Regal 1996 

Tel. 593-7118 


TA BENDE 


Set di camber 
Cu ta inclui cama queen 
size, 2 nachtkastje, kashi di 
skina, kashi si lachi, 
dressoir, pa un total di 25 
lachi. Usa pero den bon 
condicion. 

Matras no ta inclui. 

Afl. 1.500,- 

Tel. 594-9449/593-2742 


SERVICIO PUBLICO 

Mi ta ofrece 

pa hasi trabao di electricien 
tambe reparacion di 
coriente y corto circuito y 
instalacion. 

Tel. 566-5026 


SERVICIO 

PUBLICO 

Auto bieu -F hero bieu 

Nos ta benta auto bieu afo 
pa solamente FI.35 y 
frigidaire, stoof, wasmashin 
pa 10 y TV, microwave, 
airco pa FI.5 

Tel. 561-4297/561-5179 


Yena aki bao e siguientg infQrmaclQn: 


SERVICIO PUBLICO 

Pa turtipo di trabao 
• Rosa tereno y lanta sushi 
• Excavacion (tambe den 
klip), pos, fundeshi, pool 
•Demolition 
•Granito 

Tel: 593-2191/561-7244 
594-0244 


TA HUUR 


Bar & Restaurant 
bon situa, cu tur cos y cu 
cliente cla pa funciona por 
yama 565-4911 
solamente gente serio 


TA BUSCA 

Persona pa traha den 
restaurant/bar. 
pa mas informacion 
Tel. 592-1846 
kenmata02@outlook.com 


TA BENDE 


2.12 cm x92 cm 1 porta di 
aluminium, 1 mandolin, 1 
cuarta, matanan di fruta 

Tel. 594-9069 


TA BENDE 


Number plaat di 4 cifra 
Tuma contacto cu 

Tel. 564-1853 


TA BENDE 

Un cas grandi 1200m 
cu espacio na banda apart. 
banda di caminda grandi di 
Tanki Leendert pa 
Oranjestad, bon pa 
negoshi, oficina, dokter, etc 
Tel. 560-8929 


SERVICIO 

PUBLICO 

Paraiso de Rosas 
cuido pa hende grandi 

Tel. 586-9540 / 566-2687 


SERVICIO PUBLICO 

Nos ta haci tur sorto di 
trabao di construction e.o. 
pleister, pega tegels, traha 
cura, verf y trabao di 
remodelacion y renobacion 
di edificio. 

Tel. 660-7997 


SERVICIO 

PUBLICO 

A nos cu ta cabando VWO 
ta ofrece e muchanan cu 
tin problema cu nan les pa 
haña ayudo serca nos tanto 
huiswerk como proefwerk 
den tur vak nan. 

Tel. 583-7381 of 600-1207 


TA BUSCA 


Music trom: 

Juni - Mitchell 
Chuck-Berry 
Blues en Blues Rock 
Every thing on CD 
Friendly priced 
Tel. 630-2227 


Cas situa na Socotorolaan 
25, 3 camber cu closet, 

2 baño, sala comedor, 
cushina, porch, cura. 
Central pa tur caminda . 
Prijs taxatie rapport 
Awg. 278.000 
Prijs pidi den man 
Awg. 225.000 
Tel. 593-0909 


SERVICIO PUBLICO 

Handyman 

Ta hasi tur tipo di trabao di 
construccion y tambe ta 
hasi cura limpi. Pa tur 
trabao di cas, yama mi: 

Tel. 592-5766 


TA BENDE 


un Yaris aña 2000, por 
pasa wak e auto sin 
compromiso Socotorowijk 
#14-D PrijsAfl. 4600 

Tel. 593-6315 


TA BENDE 

Puro cuero Sapato, tas, 
faha. ultimo moda pa muhe 
y homber. Plat y halto 

Tel. 561-4241 


SERVICIO PUBLICO 

Ta corta mata chikito of 
grandi y ta benta sushi afo y 
ta bende santo, piedra y 
graniet na bon prijs. 

Pa mas informacion 
Tel. 562-2532 


SERVICIO PUBLICO 


Nos ta yuda cu huiswerk 
guia den ambiente familiar. 
pa mas informacion 

Tel. 745-2305 


SERVICIO PUBLICO 

Se hace toda clase de 
remodelación como 
pintura, friso, corrales, 
ceramicas, entre otros 

Tel. 749-7940 


SERVICIO PUBLICO 

Constelaciones 

Familiares 

Herramienta sistémica para 
solucionar asuntos que te 
preocupan y que se repiten 
en tu vida: famiiias, parejas, 
hijos, dinero 
Tel. 641-1224 


UOHH PRIifllAMEIITE AFL. - PJIIIIMA V HICIBf TIIR BIH BD CORAimiAH PHEFEfll 

MAS CERCA Dl BO!! 

‘ONE Aruba Crossfit Competition’ 
na Cas di Partido 


ORANJESTAD - Celebra- 
cion di 18 di maart di par- 
tido AVP semper ta con- 
oci pa tin actividadnan 
diferente y hopi gusta pa 
pueblo di Aruba. E aña aki, 
organisadonan di e cel- 
ebracion nacional a haya 
hopi peticion pa organisa 
un competencia di Cross- 
fit na Aruba. E evento ta 
bay wordo yama, ‘ONE 
Aruba Crossfit competi- 
tion’ y ta priminti pa bira 
un atraccion nobo riba e 


dia special pa Aruba. 

Crossfit ta un tipo eherci- 
cio fisico, tambe den cierto 
manera un filosofia di con pa 
haci ehercicio y hopi conoci 
como un deporte competi- 
tivo y tin cantidad grandi di 
fanaticonan na Aruba. 

E ehercicionan di Crossfit 
ta incorpora elementonan di 
training di interval intensivo, 
hisamento di peso, gymnas- 
tiek y un cantidad di eherci- 


cio mas. 

‘ONE Aruba Crossfit Com- 
petition’ ta bay tin diferente 
nivel di competencia, for di 
principiante (sin experiencia) 
te na Master. 

E organisadonan ta splica cu 
ta bay tin premionan special 
pa ganadonan y fanaticonan 
mester keda pendiente e di- 
anan nos dilanti caminda ta 
bay duna mas informacion 
den medionan di prensa.Q 


RCA a gana Dakota den Clasico 


y ta keda lider 


SOLITO - Diasabra ano- 
chi dilanti un publico 
grandi y bon anima, Sol- 
daatnan di Solito RCA ta 
derota e Abehanan di Da- 
kota 1-0 den un wega su- 
per emocionante. 

Capitan Ale Aparicio a score 
un hoya di gol na 37 minuut. 
Den prome tempo Dakota 
ta crea bon oportunidadnan 
y RCA tambe ta haya varios 
oportunidad di gol. Den di 
dos tempo e tricolornan ta 
domina y ta bolbe crea hopi 
oportunidad. Mester remarca 
cu referee Rudy Angela tawa- 
ta riba tur hugada y tawatin 
un bon anochi. RCA a start 


den gol cu Arthur Werleman, 
defensa Cristian Sinistera, 
Nathan Lo a Nioe, Michael 
Kirringdongo, Jean Aser Ul- 
lyse. 

Den medio campo a start Erik 
Santos, Ale Aparicio, Jeam- 
irr Howell Brokke y Steven 
Melchor. Den atake Jean- 
pierre van der Linden y Ron- 
ald Gomez a forma e ducla. 
Cambionan tawata Killyam 
Toro, Roberto Paesch, Ron- 
aldo Martinez cu a drenta 
den di dos tempo. 

Diahuebs awor RCA ta bus- 
cando di un victoria contra 
Caravel pa por yega 33 punto 
den 12 wega. Fanaticada tri- 
color ta cordialmente invita 


pa bin apoya nos Soldaatnan 
cu ta riba un racha impre- 
sionante. Directiva di RCA 
ta gradici Futbol Aruba pa e 
potretnan. □ 


CHi18,2016 




mm 




EARN YOUR ENTRIES FEBRUARY 1 - MARCH 18 
BY SIMPLY PLAYING YOUR 
FAVORITE SLOTS OR TABLE GAMES 
WiTH YOUR TROP ADVANTAGE CARD, 

CA5INO CPEN5 
AT 1QAM 


(f IC A N A 

Gregory Milliard campeon mundial di MMA 



Nos campeon mundial 
peso mediano di Triple X 
Cagefighting a yega Aru- 
ba hopi emociona y a wor- 
do ricibi pa tur su amigo y 
famianan. 

E, hunto cu Adrick Croes, 
a biaha bay Detroit, Michi- 
gan, caminda cu nan a bay 
bringa pa e titulonan di peso 
mediano y peso pisa respec- 
tivamente, cual e hightlight 
tabata e pelea entre Milliard y 
su oponente Garcia. 

Sigur diasabra tabata un dia 
cu tur hende a nenga di ta 
riba caya, djis pa e simpel 
echo cu nan mester wak e 
pelea, sosteniendo asina aki 
Milliard den spirito. 

Ayera tardi, den careda di 3’or 
y mey el a cana door di por- 
tanan di inmigracion camin- 
da cu el a duna su prome de- 


claracion na prensa, bisando 
cu tur cos a bay bon. 

Esaki tabata e di dos biaha cu 
Milliard a bay den exterior. 
E1 a bay cu hopi hamber, el a 
train hopi duro den gym, pa- 
sobra e kier a percura pa bin 
cu e titulo cas. 

Milliard a bay prepara pa e 
cantidad di rond, mirando cu 
su oponente no tabata facil. 
Mirando cu e tabata den bon 
condicion, el a want’e den 
cinco rond, caminda cu e de- 
cision a cay na su fabor. 

Cu e titulo aki, Aruba a wor- 
do poni den top di e region na 
Mitchigan. Asina poco poco e 
ta subi e trapi pa asina e haya 
un chens pa drenta UFC. 
Despues di esaki, Milliard lo 
ta bringando contra Hulanda 
dia 29 di Februari. Na Detroit 
ya nan a avisa Milliard, cu na 
September nan kier pa e bay 


bek pasobra nan kier recu- 
pera nan faha. E meta tabata 
pa e campeon retene su faha, 
pero Milliard a daña nan fi- 
esta door di a gana e bataya. 
Hard Work Pays off Esey ta 
e lema di Milliard. Ora cu 
tur hende tabata fiesta Car- 
naval, e tabata traha duro riba 
su condicion. Milliard tabata 
tin suficiente hamber, cu el a 
logra conkista e titulo. 
Despues di e pelea, Milliard 
a mira tur e comentarionan 
riba Facebook como tambe 
diferente Sportsbar a trans- 
miti e pelea en bibo y el a sin- 
ti su mes hopi bon mirando 
e sosten masal cu el a haya. 
Milliard ta gradici tur hende 
cu a sostene durante e trabao 
duro cu el a traha, caminda 
cu el a logra bin cu un titulo 
mundial cas. 

Foto cortesia Jan Poets.Q 



“Arubabank Chess Tournament”. 


Resultado di rond 6 y contrincantenan pa e ultimo rond 



Diahuebs ultimo a tuma 
luga e di 6 rond den e tor- 
neo ‘Arubabank Chess 
Tournament”. 

Resultadonan di rond 6, 
tawata como lo siguiente: 

Na borchi 1, Mark Bueno a 
gana di Angelo Franken.Bor- 
chi 2, Jose Pesqueira a empata 
cu Randy Tromp. Borchi 3, 
Sebastian Torres cu blanco 




a perde di Octavio Croes cu 
preto. Borchi 4, Enrique Ja- 
copucci cu blanco a gana di 
Daniel Diaz Junior, Borchi 5, 
Ramon Mas a perde di Maria 
Diaz. 

Alvin Howell a haya un pun- 
to pa default pa motibo cu su 
contrincante no a bini. 
Despues di 6 rond, e hoben 
Mark Bueno a mantene su 
prome luga cu 6 punto for di 



6 partido. Na segundo luga 
nos ta haya Octavio Croes y 
Jose Pesqueira cu 4 punto. 
Despues ta sigui cu 3V2 pun- 
to, Randy Tromp y Enrique 
Jacopucci. 

Diahuebs awor 25 di febru- 
ari, e ultimo rond di Aruba- 
bank Chess Tournament lo 
wordo hunga. 

E schedule di wega ta 


como lo siguiente: 

Randy Tromp contra Mark 
Bueno, Enrique Jacopucci 
contra Jose Pesqueira, Maria 
Diaz contra Octavio Croes, 
Daniel Diaz contra Sebastian 
Torres, Ramon Mas contra 
Angelo Franken y Monica 
Bremo contra Alvin Howell. 
E weganan ta start pa 08:00 
pm den nos club na Nieuw- 
straat 11, Oranjestad.Q 

APG: Celebrando 75 
aña di existencia 


E aña aki, het “Arubaanse 
Padvindsters Gilde” ta 
celebra su 75 aña di exis- 
tencia. 

Den cuadra di esaki y cel- 
ebrando nos actividad anual 
di “World Thinking Day”, 
APG a reuni diasabra, 20 di 
februari 2016 na Linear Park, 
como nan prome actividad. 
Tur aña“Thinking Day” ta 
wordo celebra pa tur guianan 
rond mundo ariba 22 di feb- 
ruari, cu ta e fecha natalicio 
di e fundado di scouts Lord 
Baden Powell. E tema di e 
aña aki ta ‘Conecta’. 

Ariba e dia special aki, Gui- 


anan rond mundo ta tene 
otro den pensamento y ta 
expresa gratitud y aprecio pa 
nos movemento mundial. 
Hoben y adultonan ta siña 
kico ta e significativo real- 
mente pa ta conecta cu nan 
mes interiormente, conecta 
cu nos ambiente y conecta cu 
hendenan rond di nos. 

Haci conexion positivo ta 
hopi importante,pasobra e 
ta yuda nos ser feliz. Nos 
organisacion A.P.G., a pre- 
para un programa pa tur su 
miembronan pa explora y 
celebra e conexion valioso aH 
cu ta duna mas balor na nos 
bida.Q 



RBC Royal Bank ta lansa tremendo campaña 
di hipoteca y su prome Auto Show Event pa 2016 


ORANJESTAD - RBC 
Royal Bank recientemente 
durante un conferencia di 
prensa a lansa su tremen- 
do campaña di hipoteca 
y tambe su prome evento 
di benta pa auto pa e aña 
nobo aki. Ricibi awo in- 
teres reduci, chens pa gana 
bo prestamo na 0% APR of 
placa cash y mucho mas! 

Durante conferencia di pren- 
sa Sra. Rose-Ann Woorts- 
Ruiz, Marketing Manager di 
RBC, a splica: “E concepto 
tras di e campañanan aki ta 
cu na RBC ta ofrece MAS cu 
simplemente interesnan re- 
duci! 

Nos ta percura pa guia bo de- 
bidamente sea ora di cumpra 
un auto nobo of pa renoba- 
cion, compra of construc- 
cion di bo propio cas. RBC sa 
cu esakinan ta inversionnan 


grandi y p’esey nos ta duna 
importancia na conseha cada 
un nos clientenan.” 

Pa cu campaña di hipoteca 


RBC tin tremendo oferta cu 
ta encera un interes di sola- 
mente 6.95% APR, e cliente 
su taxatie rapport paga te cu 
un suma di Afl. 250 y chens 
pa gana Afl. 2500 CASH! 


Pa e Car Show cu ta wordo 
organisa conhuntamente cu 
tur Car Dealers aki na Aruba, 
RBC lo ofrece 100% flnan- 


ciamento riba prestamo pa 
auto na un interes reduci di 
solamente 7.5% APR. RBC 
no solamente ta ofrece un in- 
teres super abou, pero tambe 
te unico banco cu duna bo e 


posibilidad di paga bo presta- 
mo te cu 7 aña largo, cual 
ta baha bo pago mensual pa 
luna mas ainda. 

Ademas cu e campaña aki e 
cliente no tin cu paga ningun 
gasto di administracion y ta 
ricibi un Gasolin Voucher di 
Afl.50 mas un bunita RBC 
Car Wash kit. 

Loke ta haci e oferta aki MAS 
atractivo ainda ta cu RBC lo 
rifa tres tremendo premio 
di cual e tercer luga lo gana 
Afl. 500 cash, e segundo luga 
Afl.lOOO cash y e prome luga 
lo gana su prestamo pa auto 
na 0% di interes! 

E car show aki lo tuma luga 
diasabra dia 5 di maart en- 
tre 5’or di atardi te cu 9’or 
di anochi den e parkeerp- 
laats di Compleho Deportivo 


Frans Figaroa. Durante e car 
show aki tur Car Dealers y 
algun Motor Dealers ta bay 
ta presente pa showcase nan 
autonan. Tambe lo tin Di- 
nojump pe muchanan, DJ y 
cuminda y bebida bon surti. 

Sra. Woorts-Ruiz a clausura 
splicando cu sin duda awo 
te miho momento pa sea bo 
aplica pa un prestamo pa auto 
durante e Auto Show of pa bo 
hipoteca na RBC. 

Pa bo por haya bo “pre-ap- 
proval” pa bo auto nobo RBC 
ta invita bo pasa na un di su 
filialnan of yama su RBC 
Service Line na 588-0101. 
Mester trece dos ID valido, 
dos ultimo payslip si ta cobra 
pa luna, cuatro ultimo pay- 
slips si ta cobra pa kinsena y 
carta di referencia di trabou. 
□ 




Centro pa 
Desaroyo 


ARUBA 


ARVBA 

DOET 






ARUBA DOET ii & 12 di Maart 2016 

E evento boluntario mas grandi na Aruba pa yuda nos organisacionnan social 

NOS TA ON pa duna un man! Abo tambe? Oranje Fonds ^ 

Scoge un trabou y registra awo como boluntario riba www.arubadoet.com! ~ 


vooT sociale initiatieven 


Mayoria di e trabounan di ARUBA DOET ta un mitar dia riba diabierna of diasabra, boluntarionan ta traha hunto bou guia di organisacion social. 
Pa mas informacion of yudanza? Yama ARUBA DOET 528-7666 of mail info.arubadoet@gmail.com 

OPINION 


Chichi ta puntra aho... 



Parlamentario Chris 
Dammers a duna un ent- 
revista patras di ex-Bush- 
iri Hotel unda e ta duna 
di conoce cu ta pensando 
awo pa bin un ‘beach sta- 
dium’ pa hunga ‘beach 
futbol’. 

E ultimo cu Chichi ta corda 
ta cu ta basha e hotel abou 
y ta laga e tereno habri. Por 
fabor, ya caba no ta consulta 
cu pueblo pero si ta sigui bin 
cu ideanan cu no tin impacto 
real riba nos economia. Por 
fabor, no mishi mas cu me- 
dio ambiente y duna pueblo 
e beach di Bushiri bek! 

Chichi no ta kere cu Reuters 
ta saca informacion infunda. 
Despues di tur e FANFARIA 
cu a haci na television tocante 
apertura di e refmeria, ta re- 
sulta awo cu Aruba ta leu ain- 
da di un deal serio cu ta ben- 
eficia pueblo. Chichi ta desea 
di mira e contractnan prome 
cu nan wordo firma pa asina 
ta sigur kico gobierno ta hin- 
ca e pais aden. 

E falta di un vocabulario am- 
plio y conocemento di idioma 
Papiamento ta un iritacion 
constante. Mi kiermen, bo 
por kiboca, pero ta consciente 
cu tin un diferencia enorme 


entre aña 1.900 y aña 19.000 
(mil nuebe shen y diesnuebe 
mil). Prepara bo mes debida- 
mente ora ta trata divulgacion 
di informacion na medionan 
di comunicacion, tanto skirbi 
como papia. Respeta bo mes, 
respeta nos Cultura...tuma 
un curso di Papiamento. 

Tempo ta pasa lihe y pron- 
to eleccion ta den porta. 
E proyecto P(a) P(ueblo) 
P(aga), esta e Green Corridor 
cu di ‘green’ no tin nada, ta 
bay keda cla na augustus di 
otro aña 2017. Gobierno ta 
manera pura. Pa kico tanto 
ansha? Acaso no ta sigur cu 
gabinete Mike Eman 111 lo 
sigui na mando absoluto 
atrobe? 

Chichi kier mira hende de- 
cisivo den e siguiente gobi- 
erno cu ta respeta opinion 
di pueblo. No un gobierno 
cu ta sconde tras di ‘dialogo 
social’ cu e.o. sindicatonan 
cu ta representa apenas un 
porciento chikito di e total di 
poblacion. Chichi kier mira 
hendenan serio den politica 
cu ta splica na placa chiki’ 
con ta bay drecha e tantisimo 
problemanan di nos pais. 

E 10.000,- ‘bubu’ di recom- 
pensa pa captura di Yellow a 
keda aden. Yellow su carch’ 
di bingo a hunga pero e pre- 


mio mayo no a cay. Comisa- 
rio Richardson a laga sa cu ta 
‘puzzel’ polis a ‘puzzel’ po- 
niendo tur e tipnan hunto pa 
yega na e adres unda Yellow 
tabata scondi. A keda dem- 
ostra cu pueblo a coopera y a 
cumpli cu su deber civico sin 
spera recompensa. 

Chichi ta haya cu Salubridad 
Publico no mester sinta war- 
da te ora publico haci keho. 
Chichi a toca e tema di smaak 
straño di insecticida cu mayo- 


ria comestibel den supermer- 
cadonan Chines tin pa varios 
aña caba y riba cual nada ta 
wordo haci. Pa kico no ta uza 
e sistema di ‘control sorpre- 
sa’ y hiba muestra pa manda 
laboratorio haci test pa mira 
cu kico nan ta contamina? 
Corda informa pueblo y boet 
of cera esunnan cu ta atenta 
contra salud di pueblo. 
Chichi a tende na radio cu 
varios turista na Divi Links a 
bira malo dor cu nan a bebe 
awa di cranchi di Aruba. Con 



por ta posibel? Otro atraco 
riba nos unico pilar econom- 
ico! Lo ta cu un hende a habri 
e cranchi pa robes?? 

Bon, no por tabata otro cu 
Zika mester a yega Aruba. Ta 
con por pensa cu e por bay 
tur caminda menos Aruba? 
Accion di ‘swipe’, esta fumig- 
acion di e sangura Aedes Ae- 
gypti ta bay cuminsa. Chichi 
ta curioso, si tanto GKMB ta 
bisa cu e producto cu ta wor- 
do uza pa fumiga awendia ta 
‘green’, anto pa kico esun- 
nan cu ta cana spuit ta bisti 
masker anto? Kita e masker 
pa mustra cu e ta peligroso pa 
salud di hende, paso pueblo si 
no ta haya masker pa bisti. 

Y nada, ningun movecion 
di parti di gobierno pa cu e 
dump di Parkietenbos. Ta 
di spera cu reunion cu Par- 
lamentario Donny Rasmijn 
a pidi, lo tuma luga pronto. 
Mester ta serio si y laga teatro 
politico un banda pa yega na 
solucionnan concreto cu im- 
plementacion directo. Green 
green green... anto na Aruba 
tin dumpnan den aire liber... 
Otro biaha cu ‘green people’ 
bin bishita nos pais, corda 
mustra nan e dumpnan aki 
tambe. 

(www.aboaruba.org, aboa- 
ruba@ hotmail. com) Q 


Agencia noticiero Bloomberg Bussiness: 

Venezuela mester di Aruba su refmeria pa upgrade su crudo pisa 


Bloomberg 

Busaiess 


NEW YORK - Agencia 
di noticia internacional 
Bloomberg a publica un 
boletin recientemente 
cu ta indica cu e compa- 
nia estatal Venezolano, 
‘Petroleos de Venezuela 
SA’ (PDVSA), ta buscando 
manera pa ‘lease’ refineria 
di Aruba. 

Proposito di e transaccion 
aki ta pa manda crudo pisa pa 
‘upgrade’ den un crudo sin- 
tetico di mucho mas balor en 
bes di cu e refmeria produci 
combustibel, manera gasolin. 
CITGO Petroleum Corpora- 
tion, subsidiario di PDVSA, 
ta den combersacionnan cu 
Gobierno di Aruba pa ‘lease’ 
e refmeria. E compania es- 
tatal di petroleo cu sede na 


Caracas, ta studiando si por 
configura e refineria den un 
‘upgrader’ pa procesa e crudo 
pisa di zona di Orinoco na 
Venezuela. 

E plan ta wordo ehecuta 
mientras cu PDVSA, cu ta 
den problema di likides fi- 
nanciero, no tin recursonan 


pa construi ‘upgraders’ pa su 
petroleo. E ‘upgrader’ nan aki 
, cu ta necesario pa mehora e 
crudo Venezolano - cu parce 
asfalt - den un producto cu 
refmerianan por procesa. E 
ultimo ‘upgraders’ cu a dren- 
ta den funcion na Venezuela 
ta data di comienso di añan- 
an 2000. E pais ta doño di 4 


di e ‘upgradernan’ aki den 
cooperacion cu companianan 
manera Total SA y Chevron 
Corp. 

“Den luz di e presion fman- 
ciero creciente cu PDVSA 
ta enfrentando, esaki ta un 
alternativa obvio en bes di 
construi nan mesun capaci- 


dad di ‘upgrading’, cu ta hopi 
necesario,” segun analista di 
BMl Research na New York. 
“Crudo di Venezuela no ta 
mercadiabel sin ‘upgrade’ of 
sin cu e wordo dilui prome. 
Cu PDVSA cada bes cu me- 
nos recurso pa paga pa su me- 
sun diluyentenan, un tipo di 
dease’ asina, menos costoso, 
por proba di ta un opcion 
mas viabel pa logra pone su 
productonan riba mercado.” 

E negociacionnan ta entre 
CITGO cu Gobierno di Aru- 
ba. Combersacionnan ta den 
fasenan fmal y e acuerdo di 
dease’ ta wordo spera na fmal 
di maart proximo. E refmeria 
na Aruba tin e capacidad di 
procesa 235,000 bari pa dia, 
segun informacion compila 
pa Bloomberg. Q 































Prijs internacional di dollar 


US DollarÁ 

1.00 USDÁT 

Argentine Peso 

15.273971 

Australian Dollar 

1.383287 

Bahraini Dinar 

0.376999 

Botswana Pula 

11.142061 

Brazilian Real 

3.944746 

British Pound 

0.706570 

Bruneian Dollar 

1.399844 

Bulgarian Lev 

1.773905 

Canadian Dollar 

1.370960 

Chilean Peso 

692.136616 

Chinese Yuan Renminbi 

6.524414 

Colombian Peso 

3309.942284 

Croatian Kuna 

6.917119 

Czeeh Koruna 

24.539540 

Danish Krone 

6.766093 

Emirati Dirham 

3.672950 

Euro 

0.906757 

Hong Kong Dollar 

7.772702 

Hungarian Forint 

278.465888 

leelandie Krona 

129.349437 

Indian Rupee 

68.535078 

Indonesian Rupiah 

13518.989255 

Iranian Rial 

30184.122653 

Israeli Shekel 

3.908098 

Japanese Yen 

112.833109 

Kazakhstani Tenge 

349.858330 

Kuwaiti Dinar 

0.299299 

Latvian Lat 

0.637269 

Libyan Dinar 

1.350010 

Lithuanian Litas 

3.130851 

Malaysian Ringgit 

4.184678 

Mauritian Rupee 

35.629353 

Mexiean Peso 

18.047650 

Nepalese Rupee 

109.707946 

New Zealand Dollar 

1.490721 

Norwegian Krone 

8.614004 

Omani Rial 

0.385000 

Pakistani Rupee 

104.794997 


Philippine Peso 

47.578033 

Polish Zloty 

3.952634 

Qatari Riyal 

3.641736 

Romanian New Leu 

4.057439 

Russian Ruble 

75.403987 

Saudi Arabian Riyal 

3.750293 

Singapore Dollar 

1.399844 

South African Rand 

15.210809 

South Korean Won 

1223.182540 

Sri Lankan Rupee 

143.909740 

Swedish Krona 

8.496667 

Swiss Franc 

0.998669 

Taiwan New Dollar 

33.165736 

Thai Baht 

35.726978 

Trinidadian Dollar 

6.491288 

Turkish Lira 

2.937382 

Botica na warda 
Oranjestad: Eagle 
Tel: 587-9011 

San Nicolas: Centro Medico 
Tel: 584-5794 


Dr na warda 
Oranjestad 
Dr. Thuis 
Tel. 588-2600 
San Nicolas 
Dr.Luchmun 
Tel: 584-0299 


seruiclo ai Taxi 

Aruba Trartsfér Tour & Taxi C.A 

Pos Abao l#41 

P.O Bt>x 723 Afuba 

Tel: 562 2116-582 2010 

Fax: 563 5988 


Taxi Addness Sarvice 
L.G Smilh Blvrf 1*234 
Orarijesiad, Aruba 
Tel: 587 5900 
Fax; 567 1928 
E-mall: cas@seiamet.aw 



SCHEDUIE Dl CRUCERO 


Dia: 

Fecha: 

Crucero: 

Yegada: 

Salida: 

Diahuebs 

18 februari 

CARNIVALBREEZE 

07.00 

16.00 



JEWELOFTHE 

SEAS 

07.00 

17.00 



SERENADE OFTHE 

SEAS 

09.00 

20.00 

Diabierna 

19 februari 

BRITANNIA 

07.00 

18.00 

Diadomingo 

21 februari 

MEINSCHIFF3 

06.30 

23.00 



FREEWINDS 

05.30 

23.00 

Dialuna 

22 februari 

AIDADIVA 

07.00 

18.00 



AZURA 

08.00 

17.00 

Diaranson 

24 februari 

FREEWINDS 

05.30 

23.00 



MONARCH 

06.00 

18.00 



ZENITH 

07.00 

16.00 



CELEBRITY ECLIPSE 

07.00 

20.00 

Diahuebs 

25 februari 

CARNIVAL 

CONQUEST 

07.00 

16.00 

Diabierna 

26 februari 

OOSTERDAM 

07.00 

17.00 

Diadomingo 

28 februari 

CORALPRINCESS 

07.00 

12.30 



FREEWINDS 

05.30 

23.00 

Dialuna 

29 februari 

ZUIDERDAM 

13.00 

23.00 


Por fabor tene na cuenta cu e schedule crucero por cambia 


^ EmERGEHCIA 

Polis: 


Orgfijestad: 

100 

^an NlcDlas: 

idM 

Sant? Cruz: 

105 

MDdrd: 

1D7 

TLp Ijnia: 

11141 

Brdndweer: 

115 

Attibulanc^: 

911 

Mospital: 

527-4000 

Centro Medicp: 

523- S333 

WardacDsLa: 

913 

^iguridad NaCiDrral: 

11911 

Botica: 


Aloe: 

534-4606 

4 Cçntro MedLco: 

5S4-S794 

Central: 

535’1965 

[>ahpta; 

S3S-7364 

Del Pueblo: 

532-1253 

Eagle: 

537-9011 

Ifibrahacha; 

533-4903 

Maria: 

S3S-et45 

Di 5ervicioNoord: 

536-4606 

Oduber: 

532-1730 

Paradera; 

533-6633 

San Lpcas; 

534-5119 

San Nicolas: 

584-5712 

Santa Anna: 

S36-ei3l 

Santa Cruz: 

535-8023 

S&foe Pretoc: 

S34-4S33 

Truplaal: 

533-8560 

Utilidad: 


SETAR: 117 


WEB 525 

4600 

ELMAR: S2S-7147 

Funeraria: 


Aurora: 

588-6699 

Ad Patres: 

534-2299 

The OIIVÉ Tree: 

534-8338 


Centrale Bank van Aruba 

Daily Exchange Rates - 02/22/2016 



ChNIIUM. IIaNK VAS 


1 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANGI^ 

- 

- 

100.00 

USD 

1.77 

1.78 

1.80 

CAD 

1.27 

1.29 

1.31 

CHF 

178.17 

178.89 

179.69 

GBP 

2.44 

2.49 

2.55 

JPY 

155.87 

157.29 

158.87 

EUR 

194.60 

196.38 

198.35 

DKK 

25.33 

26.05 

26.85 

NOK 

19.67 

20.39 

21.19 

SEK 

19.97 

20.69 

21.49 




















































Bo kier cuida Eve? 

Yama awo! Aruba Animal Shelter 582-1623 Wayaca 128B 
Donacion Aruba Animal Shelter - Bank account RBC Royal 
Bank 7700000032451794 


Emergencia Masceta 


Animal Care Clinic: 
582-8382 

Contreras Veterinary 
Services: 

587-0917/593-0404 


Cas Animal & 

Ambulance: 

742-8732 

Veterinaire Kliniek Wayaca: 

582-1720/593-0603 


Veterinary Services: 
585-0400 (Pick up of 
injured animals) 


Serlimar: 

584-5080 (Pick up dead 
animals) 


Ideanan pa cnida 
nos medio ambiente 






Cas Di Cultura 

Vondellaan 2 Aruba 
297-582-1010 

FADA 

Campanastraat 5 Aruba 

297-583-2999 

297-583-9610 

FAVI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
vww.famiaplanea.org 
famiaplanea(@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 



Bo kier duna Foxy un hogar? 

Yama awo! Aruba Animal Shelter 582-1623 Wayaca 128B 
Donacion Aruba Animal Shelter - Bank account RBC Royal 


Bank 7700000032451794 

A cuminsa un accion di “swipe” di punta pa punta di nos isla 


ORANJESTAD - “Ta im- 
portante pa nos ricibi 
cooperacion di pueblo 
den e esfuerso aki cu nos 
ta realisando. Sin e sos- 
ten di comunidad, ta casi 
imposibel pa nos combati 
y elimina e sangura cu ta 
plama Dengue, Chicun- 
gunya y Zika”, asina Min- 
ister dr. Alex Schwengle a 
duna di conoce. 

Den fin di siman un cantidad 
di departamentonan di Go- 
bierno, manera ta Departa- 
mento di Salud Publico, Gele 
Koorts en Muskieten Bestri- 
jding, Serlimar, City Inspec- 
tor y DOW a uni esfuersonan 
pa cuminsa un “swipe actie” 
for di punta pa punta di nos 
isla. A cuminsa na Noord 
cu intencion di termina den 
algun siman na e siguiente 
punta di nos isla, esta San 
Nicolas. 


Nan trabou primordial ta 
pa bishita tur cas, check pa 
criaderonan, elimina esun- 
nan existente y preveni pa tin 
criadero teniendo e luga lim- 
pi, bay cu autonan bieu ban- 
dona, artefactonan electro- 
nico benta den mondi y asina 
por sigui menciona. DOW 
a pone como 9 trahado dis- 
ponibel cu ta sirbi como sos- 
ten adicional na e ekipo exis- 
tente caba di inspectornan di 
GKMB. 

Den fm di siman Minister dr. 
Alex Schwengle a bay topa e 
grupo cu apenas a cuminsa cu 
nan trabounan den e districto 
di Noord. E mandatario a 
keda sorprendi di mira cu- 
anto criadero di sangura por 
tin den un area asina chikito. 
Tur cup bashi, foambox di 
cuminda benta den mondi, 
tur ta bira un criadero asina 
cu poco awasero yobe riba 
nos isla. 



Jerry Staring di Departamen- 
to di Salud Publico a subraya 
cu sin criadero no tin san- 
gura y sin sangura lo no tin 
ni Dengue, ni Chicungunya 
y ni tampoco Zika. E ta ma- 
sha contento cu e sosten cu ta 
ricibiendo di e departamen- 
tonan di Gobierno cu a uni 
pa e accion aki. 

E trabounan ta parti den tres 
diferente fase. Den e prome 
parti e ekiponan di control 
di GKMB lo bishita e cas- 
nan pa check criadero, den di 
dos fase Serlimar lo duna un 
man pa elimina tur sushedad 


grandi y den di tres fase lo 
fumiga e areanan caminda a 
topa cu mas criadero y pres- 
encia di sangura. 

Ta bon pa menciona cu pa 
dos luna largo un total di 12 
grupo lo bishita bario pa bario 
den e districtonan tur rond 
di nos isla. Casnan habri lo 
ricibi bishita den siman, cas- 
nan cera lo ricibi bishita riba 
diasabra. Lo fumiga tur bario 
na momento cu a controla 
henter e bario. Fumigacion 
lo tuma luga riba diahuebs, 
diabierna of diasabra. E lista 
di districtonan/barionan cu 
lo wordo bishita ta Noord, 


dos siman largo lo concen- 
tra riba Oranjestad, sigui pa 
Yaburibari, Paradera, piedra 
Plat, sigui pa Santa Cruz y 
Mahuma, despues ta sigui pa 
Pos Chikito, Savaneta, Brazil 
y pa termina na San Nicolas. 

E intencion ta pa tur bario 
riba nos isla ricibi bishita di e 
grupo aki y pa tur bario duna 
un man pa mas cu por, elim- 
ina tur criadero den bo cas y 
rond di bo cas. Cu e ayudo 
ey caba nos ta basta leu den 
cuadro di combatimento di e 
sangura Aedes Aegypti, cu ta 
transmiti e virus di Dengue, 
Chicungunya y Zika.Q 

Huib van Bockel durante e Business Event di SETAR 
a trece realidad nobo di mercadeo dilanti 


E aña aki e orador invita 
tabata Sr. Huib van Bock- 
el cu a duna un charla 
tocante di e cambionan 
cu ta tumando luga den e 
mundo di social media y 
e mensahenan pa con pa 
transforma un “Brand” of 
marca di compania den 
uno cu hopi fanatico. 

Huib van Bockel ta escritor 
di e buki “The Social Brand” 
den cual e ta splica e scenario 
di tanto e consumidornan 
como e companianan ta en- 
frenta awendia cu ta yen di 
informacion y propaganda. 
E1 a splica cu awendia nos tin 
un problema pa manda nos 


mensahe pa e publico eyfo 
ya cu bo ta core e risico cu e 
consumidor ta fada di e pro- 
pagandanan cu ta bombardia 
su persona tur dia riba medio 
social. 

E risico ta cu e por blokia bo 
mensahe fisicamente, of e 
por blokia e mensahe mental- 
mente, of e no tin confianza 
den e brand. E manera di haci 
propaganda riba billboard 
banda di caminda, a pasa pa e 
media social den mesun for- 
mato. Esaki no ta traha mas. 

E reto ta bira e ora pa e com- 
panianan bay mustra nan 
consumidornan cu nan ta 
“care” of cu nan ta stima e 
consumidor pues mustrando 


nan den forma di yudansa of 
compromiso cu loke nan ta 
gusta of stima. 

E “Brand” mester bay ta mas 
envolvi y duna bek den e co- 
munidad, no necesariamente 
cu placa, pero den formanan 
cual por yuda esnan cu ta 
cliente. E no ta trata di mes- 
ter ta riba e rednan social di 
awendia, sino di ta mas social. 
Con mi por ta mas envolvi cu 
e hendenan y duna loke nan 
realmente ta desea y com- 
parti cu otro. E1 a duna algun 
ehempel di companianan cu 
segun e, ta haciendo bon, po- 
niendo den nan mision algo 
pa tur hende por identifica 
nan mes cun’e. 




Sr. van Bockel ta un Hulan- 
des biba na London cu tin un 
experiencia na companianan 
manera MTV Networks y 
Red Bull. Como hefe di mer- 
cadeo di Red Bull, el a hunga 
un rol importante den e tran- 
sicion pa haci e compania 
un imperio di media cu e ta 
awendia. Despues di traha pa 
Red Bull, e mes a bay crea su 


propio bebida di energia cu el 
a yama: Tending, cual ta un 
bebida organico cu menos 
sucu aden. 

Den su charla, el a mantene 
tur atencion di esnan pre- 
sente y varios momento a 
crea harimento den e sala den 
e forma cu e tabata trece su 
puntonan padilanti.Q 


Concierto Dominical Donny Laclé 

Cu un variacion unico di musica clasico te folklorico 


Diadomingo awor, dia 28 
di februari 2016, Funda- 
cion pa Talento Musical 
Donny Laclé ta sigui cu 
su Concierto Dominical 
cu lo tuma luga den sala 
di Biblioteca Nacional na 
George Madurostraat. 

Como cu ta bay renoba The 
French Steak House, organ- 
isadonan di e concierto a haya 
nan ta busca un luga adecua 
pa e Concierto Dominical 
por sigui na e manera cu el 
a tuma luga durante 16 aña 
na Manchebo. Y di tur e op- 
cionnan cu nos a haya Biblio- 
teca ta esun cu a duna nos tur 
herment pa nos por sigui. 
Berdaderamente un tremen- 
do cooperacion di parti di e 
directora y e de mas traha- 
donan envolvi, cu realmente 
lo percura pa nos por sigui 
disfruta di nos Concierto 
Dominical manera di cus- 


tumber. 

Naturalmente tur cambio tin 
su banda positivo y menos 
positivo. Mi ta referi entre 
otro na e zonido cu ta hopi 
miho na biblioteca y tambe e 
ekipo di zonido. Pero, como 
biblioteca no ta un restau- 
rant nan no tin un sistema di 
swipe. 

Kiermen cu si durante e con- 
cierto e boca ta seca y e stoma 
ta cuminsa gruña, tin posi- 
bilidad pa bebe y come algo, 
pero mester paga cu ticket, 
cu bo ta cumpra cash ora bo 
yega biblioteca, prome cu e 
concierto cuminsa. Si bo a 
resta ticket despues di e con- 
cierto bo por cash nan cerca 
e cahera. 

No por uza tarheta pa paga! 
Laga mi sigui awo cu e pro- 
grama di diadomingo. Nos 


tin dos grupo so cu ta primin- 
ti un mainta musical special. 
E prome presentacion ta na 
encargo di Livio Hermans 
cu lo toca dos piesa clasico 
riba piano pa honra diferente 
persona cu a dedica nan tem- 
po y conocemento durante 


e 16 añanan di Concierto 
Dominical Donny Laclé na 
Manchebo. Despues Livio 
lo compaña algun talento 
hoben, entre otro guitarista 
y cantante, kendenan lo pre- 
senta canticanan di Padu y 
Rufo Wever. 


Durante un pausa cortico 
nos ta pasa rond cu e “caha 
di glas” pa haci un donacion 
boluntario pa e fundacion 
por sigui yuda nos hobennan 
talentoso riba tereno di mu- 
sica. Grupo Zjilea, bou guia 
di Chencho Kelly y diferente 
trahado di Biblioteca Nacio- 
nal, nota un grupo desconoci. 

Den pasado nan a ofrece un 
palet hopi varia di musica 
conoci y gusta y tur hende a 
canta y of balia cu nan. Nos 
ta sigur cu e biaha aki atrobe 
nan lo pone un tremendo 
ambiente na Biblioteca na- 
cional. 

Ta invita tur e bishitantenan 
fiel di Concierto Dominical y 
henter pueblo di Aruba pa ta 
presente dia 28 di februari. E 
concierto ta cuminsa exacta- 
mente 11.00’or di mainta y ta 
dura te mas o menos 13.00’or. 
Nos ta topa diadomingolQ 

Roland Croes: 


Nos mester cambia nos manera di haci negoshi 



Durante e “Business Event 
2016” Director di SETAR a 
duna un discurso den cual 
el a repasa e prestacion 
di e compania SETAR y 
den cual tambe e la am- 
plia riba su pensamento 
y metanan pa e proximo 
temporada. 

Sr. Croes a expresa su pre- 
ocupacion cu mas y mas 
companianan di telecom ta 
keda wordo ataca pa produc- 
tonan y companianan gigante 
(Google, Amazon, Facebook, 
Whatsappetc) cu ta haci uzo 
di e infrastructura sin paga 
pe. 

Sr. Croes a sigui elabora cu 
den su manera di pensa “nos 
mester cuminsa na acepta e 
realidad di bida. No tin nada 
cu nos compania por haci 
contra e fenomeno aki. Pero 
si nos no cambia nos manera 
di traha bo ta core e risico cu 
bo ta bira un “commodity”. 
No ta garantia cu lo por evita 
esaki, pero sin embargo keda 
sin haci nada lo acelera e pro- 
ceso aki”. 

Sr. Croes a bisa tambe cu tin 
un saturacion den tur parti 
di e negoshi di Telecom. E 



uzo di aplicacionnan manera 
Whatsapp y e mobilidad di 
awendia ta pone cu e en- 
tradanan di yamadanan y 
SMS ta baha. 

SETAR ta contento cu LTE a 
keda bon ricibi na Aruba 
“Nos meta primordial tapa 
un persona por ta conecta 
pafo y tambe paden di su cas, 
tur ora. E red di LTE ta subi 
e speed di download te cu 50 
Mbps. E aumento di speed 
aki ta pone un presion riba e 
compania pa keda up to date 
cu e peticionnan. SETAR ta 
brinda e speed di mas halto 
aki den Caribe, Sur America 



y America Central. 

E posicion di Aruba ta num- 
ber 47 den mas di 200 pais- 
nan den e mundo. Y cu e 
speed upgrade di lOOMbps 
download pa residentenan y 
750 Mbps pa e sector comer- 
cial, nos meta tapa posiciona 
nos mes den e top 15% den e 
mundo. LLopi cerca di Mer- 
ca y Canada.”, asina Croes a 
splica. 

“Nos lo continua cu e tra- 
bounan di upgrading pa nos 
clientenan y treciendo lo ulti- 
mo den tecnologia di internet 
y nos meta tapa tur cliente 
por gosa di te cu 100 Mbps y 
mas halto.” 

Sr. Croes a bisa cu otro plan- 
nan cu tin ta pa expande e 64 
canalnan LLD pa 100 canal 
LLD pa e servicio di Cable 
Digital. Mirando e desaroyo- 
nan riba e tereno aki tambe 
Croes a enfatisa cu pasobra e 
cliente ta unico, nos mester ta 
flexibel. Y corda cu pasobra e 


cliente por “kies”, abo mester 
ta e miho escogencia pe. 
“Educacion continuo ta keda 
algo esencial pa e sobreviven- 
cia di nos compania. Nos ta 
conta riba nos empleadonan 
pa nan keda siña constan- 
temente riba nan mes pero 
tambe nos ta inverti substan- 
cialmente den training pa 
nan. Inversionnan lo conti- 
nua cu un total di 30 miyon 
den 2016. Den e ultimo 3 
añanan SETAR a inverti al- 


proyectonan piloto pa siste- 
manan nobo di enseñansa 
y nos lo ta financiando un 
proyecto cu lo bay calcula e 
balor di nos eco sistema y nos 
medio ambiente. 

“Nos ta anticipa 2016 como 
un aña cu hopi reto y mi ta 
hopi cauteloso pa haci un ex- 
presion di posibel nivelnan 
di entrada cu nos por spera. 
E cifranan di januari 2016 
ta mustra un crecemento 
modesto compara cu januari 




rededor di 150 miyon florin. 
Nos a haci algun inversion- 
nan strategico y na tempo y 
nos tin e confiansa cu nos ta 
den bon condicion cu nos 
infrastructura pa e proximo 
añanan. Duna e cliente e 
miho experiencia posibel ta 
hopi halto riba nos lista y tur 
decision encuanto di inver- 
sion lo tene cuenta cu esaki. 
Pa e sector di Comercio, nos 
lo ta ofreciendo un data cen- 
ter specialmente diseña pa 
un ambiente di negoshinan 
chikito. 

Roland Croes a bisa cu SE- 
TAR ta hopi activo den im- 
plementacion di proyectonan 
cu ta beneficia nos comu- 
nidad. Nos ta ehecutando 
instalacionnan di rednan di 
WiFi na schoolnan y tambe 


2015. Nos lo ta vigilando e 
desaroyonan di cerca den e 
proximo tempo.” 

Roland fmalisa bisando cu 
defmitivamente no ta “Busi- 
ness as Usual” pa SETAR. 
Cu competencianan podero- 
so atacando nos diferente li- 
ñanan di negoshi ta pone cu 
nos a cambia nos manera di 
con nos lo ehecuta pa futuro. 
“E nivel di conflanza den nos 
economia pa 2016 lo deter- 
mina e resultadonan pa e aña 
aki. Tur costa depende riba e 
poder di compra di e comu- 
nidad Arubano. Den esaki, 
desaroyo di e sector turistico, 
ehecucion di gobierno di su 
plan di presupuesto y decisi- 
onnan cu ta trata e futuro di 
refmeria lo hunga un rol cu 
lo defmi esaki. 

SHLOCAL 



Minister Otmar Oduher: 

Despues di 30 aña Plaza Betico Croes ta hayando un renobacion total 





Diadomingo Minister Ot- 
mar Oduber a pasa bishita 
y mira e avancenan di e 
trabounan tumando luga 
na Plaza Betico Croes y 
el a keda hopi contento di 
por a mira e cambionan 
grandi, unda cu ta du- 
nando e plaza e cara cu e 
merece. 

E plaza a wordo traha na aña 
1986 y ta uno hopi simbolico 
pa nos pueblo mirando cu ta 
dedica na un persona cu ta 
representa masha hopi pa nos 
pueblo, nos Status Aparte y 
nos cultura. 

Algun luna atras Minister 
Oduber a bishita e plaza y a 
indica cu e ta lamenta masha 
hopi mes di mira e condicion 
den cual e ta aden, “casi 30 
aña y practicamente nunca a 
haya un mantencion, a haya 
un beurt pa mantene. Apenas 
5 aña pasa a haci un trabou 
riba e dak cu tin den e koepel 
di e plaza, pero esey tambe ta 
den condicion pesimo”. 


P’esey hunto cu DOW y 
Departamento di Cultura 
a inspecciona e luga y mira 
tur loke mester wordo haci y 
kico mas por realisa pa haci e 
miho uzo di e espacio cu tin. 
For di e momento ey a pal- 
abra cu e trabounan di reno- 
bacion lo ta di tal indole cu 
lo haci di Plaza Betico Croes 


un sitio multifuncional ca- 
minda lo por duna training, 
les, baile y diferente otro as- 
pecto cultural. Esaki lo bay 
sosode na e parti abou di e 


stage cual no ta wordo uza. 
Tambe a acorda pa e back 
stage haya airco mirando e 
calor cu hopi biaha artista ta 
keha di dje y lo atende cu e 
otro aspectonan di e parti aki 
pa haci uzo optimal di dje. 
Igualmente a duna henter 
un beurt na henter e plaza pa 
duna e luga un aspecto nobo, 
un aspecto mas moderno, un 
aspecto mas atractivo di loke 
e tabata. 


E trabounan ta canando hopi 
bon y riba potretnan por mira 
cu practicamente e parce un 
plaza completamente nobo. 
Despues di 30 aña Plaza Beti- 
co Croes ta hayando un reno- 
bacion total y lo ta keda cla pa 
Aruba henter disfruta di dje 
riba 17 di maart na momento 
cu lo celebra e 40 aña di nos 
Himno y Bandera y 30 aña di 
nos Status Aparte durante e 
manifestacion cultural. □ 


Ban move cu Club Kibrahacha 60+ 


Club Kibrahacha 60+ ta extende un 
cordial invitacion na henter comuni- 
dad di Aruba pa bin join nan caminata 
cu lo tuma luga diasabra dia 27 di feb- 
ruari 2016, cuminsando for di 5’or di 
atardi. 

Lo cuminsa y fmalisa na Club Kibrahacha 
60+, Piedra Plat 23. Ruta ta Kibrahacha- 
crusada di Seroe Pita, despues crusada di 
Ayo bira bek bay club Kibrahacha. 
Programa: 

4.00 Inscripcion 

5.00 Warm-up cu Dance-fit 

5.30 Start caminata 

Na final lo tin awa y fruta y por gosa y los 
e pianan ariba ritmo di “The Sunrise Trio” 
Prijs ta awg 10.00 cu T-shirt. Pa inscrip- 
cion of mas informacion por pasa na Club 
Kibrahacha 60+, Piedra Plat 23, telefon 


582-8159/588-3131 

E caminata aki club Kibrahacha 60+ ta or- 
ganisando conhuntamente cu IBISA . 

Ta hopi importante pa nos hiba un bida sa- 
ludabel. Movecion, comemento saludabel 
y un bida social activo ta forma parti inte- 
gral di un bida saludabel y ta un escogencia 
cu nos tin di haci. 

Bo ta cla pa haci e escogencia aki? 

Club Kibrahacha 60+ ta curasha tur per- 
sona pa ban move. Prepara bo keds of sa- 
pato special pa cana y bin inscribi bo mes. 
Forma grupo di famia of amistad, invita bo 
coleganan, pa conhuntamente nos ta traha 
riba un bida mas saludabel y dushi 
E caminata aki ta wordo realisa cu ayudo 
di IBISA. Danki tambe na nos sponsor E1 
Louvre Witex cu Bop, Tropical Bottling 
Co. y Fruteria Virgilio. Danki special na 
Prensa cu e cooperacion.Q 

0 

X Jackpot 

0 

0 

0 

X Afl. 50,00 

0 

Aries 



Tauro 



Lo bay tin placa y exito den un cuestion 
economico. Por ta bo a keda di ta bo so 
y awo bo ta haya bo mes cu mas hende 
den bo bida. Numbernan pa awe: 2, 28, 
37y51. 


Lo bo ricibi un impacto emocional 
positivo cu lo alegra bo bida afectivo. O 
purba. Bo tin pasenshi y lo bo sa di tuma 
cosnan cu calma. Lo miho ta pa actua. 
Numbernan pa awe: 6, 16, 40 y 49. 


Haci tur cos segun cu e ta bay 
presentando. No pura. Ta ora pa saca 
dilanti loke bo tin paden, tur e ternura 
cu bo ta capaz di duna y brinda sin 
limite. Numbernan pa awe: 5, 27, 33 
y41. 


Geminis 


Cosnan lo bay cambia positivo pa bo. Bo 
tabata sa cu dentro di algun dia lo bo ta 
biahando of asistiendo un evento di gran 
relevancia? Preparabo mes. Numbernan 
pa awe: 6, 11, 25 y 32. 



Cancer 



Leo 


Esaki ta bo ciclo di areglonan 
sentimental. Awor aki bo ta den un ciclo 
caminda sabiduria y conocemento social 
mester ta prome luga den bo accionnan. 
Numbernan pa awe: 2, 12, 29 y 36. 


Lo bo resolve eficazmente asuntonan 
pendiente. Aunke energia cu ta envolve 
bo ta directo y positivo bo mester tene 
cuidao cu bo expresionnan. Numbernan 
pa awe: 27, 33, 41 y 48. 



Uirgp 



Libra 


Loke bo a desea lo bolbe realidad. Si bo 
gusta loke bo ta scucha procedente di un 
hende recientemente cu bo a conoce y 
pensa cu por ta un hende pa comparti. Dal 
bay. Numbernan pa awe: 6, 14, 22 y 36. 


Actua manera bo ta. No laga bo mes 
influencia pa otro. Bo por ta sobrecarga bo 
pareha cu bo persecucion y acusacionnan. 
Kico ta pasando? Wak kico ta pasando. 
Numbernan pa awe: 5, 28, 32 
y41. 



Scorpip 


-o- 


Bo iniciativa lo duna bo e placa cu bo 
ta buscando. Bo sa con pa mira bida 
di un manera realista y mescos cu bo 
ta pidi pa bo, duna esaki na bo pareha. 
Numbernan pa awe: 9, 18, 34 y 44. 






Capricprnip 


Tur cos lo core segun ta conveni bo 
bida desde awe. A yega e momento 
di aplica balor humano na tur 
bo actividadnan. Pone bo mes di 
biaha den e luga di e otro persona. 
Numbernan pa awe: 3, 14, 25 y 35. 


Bo oportunidadnan economico lo 
aumenta durante e ciclo aki. Esaki ta 
momento di accion pa bida finalmente 
duna e buelta den amor cu bo merece. 
Numbernan pa awe: 16, 23, 33 y 41. 



Aquarip 


No lansa bo mes na nada imprudente. 
Haci tur bo cosnan cu hopi discrecion 
durante e ciclo aki, caminda bo tin Luna 
como bo dirigente. Numbernan pa awe: 
1,3, 17y 18. 

RELAHA 



Sudoku BON DIA, train 
bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. Pa resolve bo 
ta pone number den cada 
cuadra di tal forma cu cada rij 
crusa of bay abou tin e num- 
ber un solo biaha. 


Tambe den cada cuadra 
chikito compara cu esun 
mas grandi tambe tin e num- 
bernan 1 te cu 9. E number 
tampoco no por ripiti den 
e cuadra chikito. Trahando 
cu e numbernan cu tin poni 
caba ta yuda bo yega na e 
solucion. □ 

Receta di 





• BON APPETIT • BON APPETIT • 



Mackarel Yena J 


Ingredientenan: 


* 1 mackarel precooked y huma ^ 

* 1 tomati corta chiquito 

• 4 alcapara corta chiquito T 

• 1 boshi cilantro ^ 

* 2 pida conoflo machica 

* 4 aceituna sin pipita y corta chiquito ^ 

• 31amoenchi 

• Picante segun smaak ^, F 


Preparacion: 



Habri e mackrel saca e cami y kita su wesonan tira afo y laga e 
cuero keda cu su cabes.E cami ta machique hunto cu e 
conoflo, tomati, aceituna, alcapara, hopi cilantro, lamoenchi y 
picante. Pone e mescla aki den e cuero di e mackrel y sirbie 
doma cu aceituna. 

Prome Minister: 


Ta premira cu MFA Paradera ta den operacion e nltimo kwartaal di 2016 

keda cla den luna di juli y pa 
cuminsa opera den ultimo 
kwartaal di 2016. 

Minister President ta conoci 
pa sigui di cerca e proyec- 
tonan di su Gabinete y per- 
sonalmente e ta bay na e luga 
di trabou pa haya presen- 
tacion di e ultimo desaroyo- 
nan. 

Na Paradera el a haya spli- 
cacion di arkitecto, ir. Joel 
Croes, como tambe di rep- 
resentante di Thiel Corpora- 
tion. Hefe di Oficina Auxilia 






ORANJESTAD - Mien- 
tras MFA Noord ta cum- 
pliendo excelentemente 
cu e expectativanan pa 
cual el a wordo construi, 
Gabinete Mike Eman ta 
contento di por anuncia 
cu no solamente eproyec- 
tonan di e otro MFAnan 
rond di Aruba ta canando 
satisfactoriamente nan 
caminda di desaroyo, pero 
tambe ta trahando riba e 
posibilidad pa añadi un 
Facilidad Multifuncional 
mas na e lista cu ta inclui 
Paradera, Santa Cruz, Sa- 
vaneta y San Nicolas. 

Prome Minister Mike Eman 
tabata contento di por com- 
parti e informacion aki dia- 
bierna merdia ora cu el a 
bishita construccion di MFA 
Paradera cu ta pronostica pa 


Dia Internacional di Idioma 
Materno - 21 di februari 


Aruba, 


di Gobierno Carina Croes y biente di trabou. Tur esnan 
directiva di MFA tambe ta- involucra ta haciendo nan 
bata presente. E prome man- parti, sea ta den construccion 
datario ta pone atencion na of preparacionnan pa fasenan 
tur detaye y ta haci su pre- 


futuro den su interior. Un 
ehempel ta Sra. Carina Croes 
mes kende a conta cu ya caba 
su departamento a cuminsa 
hinca cosnan den caha. E 
motibo ta cu nan ta hopi en- 
tusiasma pa muda pa e edifi- 
cio nobo, pa asina por ofrece 
un miho servicio y por traha, 
den un miho ambiente. 

Y nan no ta e unico. Sin 
habri, e edificio multifun- 
cional na Paradera ya caba ta 
kedando sin espacio. 

Otro departamento y instan- 
cianan priva ta den comber- 
sacion pa muda e MFA mas 
nobo. Ya caba por menciona 
Departamento di Asuntonan 
Social, practica di dokter di 
cas y tambe un oficina di 
psicologo. Fuera di e servi- 
cionan, tambe lo bin sala di 
estudio y cafetaria den un 
diseño moderno, pero ahus- 
ta na e deseo di e pueblo di 
Paradera. Esaki ta danki na e 
consulta y encuesta cu Gabi- 
nete Mike Eman a haci cu 
ciudadanonan di e bario for 
di prome instante.Q 


guntanan skerpi, na unda ta 
necesario. Afortunadamente 
den e caso di MFA, tur cos ta 
bayendo segun plan y e ex- 
pectativanan ta hopi positivo. 
Tambe Premier Eman a 
combersa cu e trahadonan pa 
gradici nan personalmente 
pa nan contribucion y sigura 
cu nan ta den un bon am- 


Masha pabien cu 

Dia Internacional di Idioma Materno! 

Nos Idioma Papiamento 
cu ta centro di atencion awe 
merece nos respet, nos aprecio, 
nos cuido, nos esfuerso pa sosten’e 
den su lucha pa su existencia. 

E1 a sobrevivi, contra tur espectativa colonial. 

E t’ey mas fuerte cu nunca. 
Sinembargo, herida y poco manca. 

Su exclusion for di enseñansa ta un crimen mayor 
cu a y ta perhudica ainda hopi generacion. 
P’esey pa un enseñansa 
realmente sostenibel y di calidad 
Papiamento mester ta na prome luga. 

Nos idioma materno ta importante 
pa conoce nos mundo y nos mes. 

Ta nos mes mester dun’e su balor! Ta di nos e ta! 
Fundacion Lanta Papiamento 

